ph ||| 


॥ | | ॥ || 
| 

श्री रत्नध्वज जोशी 

प्रकाशक 

नेपाल भाषा परिषद्‌ 

३६१ न्यत तुंछे , 
कान्तिपुर १३ ( नेपाल ) 


थाःपिं 

श्री ज्ञानरल्न अभयानन्द वजाचाय 
श्री वागीश्वर ? छापाखाना, 
भोळे , लायकूसाः, 

कान्तिपुर । 

नेपाल सम्बत १०७२ 

हापां १००० 

सू । ७० 


जिगु आशा 

थुकी नेपाल भाषाया गुलि गुलि कहानी, कविता व 
निबन्धया आलोचनात्मक १० गू लेख मुनाच्वंगु ढु । 
समीक्षा गुलिं' तुलना व निर्णय प्रधान, गुलि व्याख्या 
प्रधान, गुलिं मनोवैज्ञानिक विश्लेषण प्रधान ब शुग 
सिद्धान्त प्रधानगु जक नं लागु दु । अत्यन्त आवश्यक 
जूगुलि थ्वोह्ममछि लेखकया लेख मंका थ्व रूफू थुलि 
याकनं पिकाय्‌मागु खः। भिन्न भिन्न रुचिपि पाठक- 
बर्गया लागी थ्व छगू प्रकार गुण नं जुइफु तथा नेपाल 
भाषा साहित्यया वर्तमान उमेर ह्यसीकेत नं थुकें सुल- 
चंयागु ज्या बीफु । उके थुकी गनंगिनं छुँ छां ह्ोंढिंदया- 
चन धासा नं उक्कियात मिखा तीसिना थ्वैत सकांसनं 
अहण यानाढी घयागु आशा ढु। 

धर्मोदयया कहानीत 
च्वःझ-श्री रत्न ध्वज जोशी 
( धर्मोदय ने, सं. १०६६ तछला व दिल्लाया २१।२२ अंक ) 
बाखं ब्वनेबले आःपु थे च्वॉ सां च्वे थाकु । थुकिया अङ्ग प्रत्यया: 
विषये सयू के सीके बहगु खे आपाहै दु । बांलाक च्बत घासा पृष्ठ 
१०० ति दुगु सफू छगू याउँक खायू फु । संसारया प्रत्येक मानव समाजं , 
हरएक व्यक्तिया जीवनं लुइका कया वयाच्वंगु व लुइका काइतिनिगु 
हरएक ज्ञानया लिउने छपु छपु बाखं अथवा छगू छगू घटना दु ॥ | 
उदाइरणया लागी वैज्ञानिक ्राविष्कारया बाखंत लुमंका दीफु , ब्वना 
दीफु । मि कचिगु बुका साका नयू ज्यू धयागु ज्ञान गुलिखे फैचात 
सिका, उपद्रध याना तिनि दत जुड धयागु विषये छुझ अंग्रेज लेखक-- 
चाल्सं ल्याम्ब॑ धात्थेँ न्हे पुसे च्वंगु शैली प्रसिद्ध निबन्ध च्वया तःगु दु । 
हरएक जातीय भाषायागु थःथःगु उखान वास्तवे व बहे जातीय जीवन- 
यागु छगू छगू बाखंयागु हे संज्षित रूप खः । उके बाखं नं भानव 
जीवनया लागी मजि मगागु अनेक मध्ये छगू ख 

धर्मोदयया कहानीत [१] 


द्‌ ला प्राचीन काले न॑ बांबांलागु बाखंत मद्गु मखु | महाभारते 
“ लेयाझ विं छे?” आदि व जातक बाखने माकः आदियागु धाखंत कलायां 
दृष्टि नं साप बांला जू) तर व बाखंया परंपरा उलि है कलापू ण ढंगं विकास 
4 यायां हयूगु प्रयत्न लोप जुया बंगुलि थउँ कन्है कहानी च्वेशुया 
गुगु टंग प्रचलित जुया च्बन व फ्रान्स व रूसपाखें वयाच्बंगु खः | पंच- 
तन्त्र आदि मन्थे दगु नैतिक बाखंत व थउँकन्हेयाणु बाखने अभिव्यक्तिया 
ढंग यक्कः हैपा। 


छु न छु छगू सन्देश बीगु ला थउँकन्हेयागु यत्ये बांलागु बाखन॑ नं 
अवश्य स्वो । “कला कलाया लागी खः ” घाइपिसं नं सन्देशयात सर्वथा 
निषेध मया, याव्‌ न॑ मेज्यू | छायूधासा ` दितोपदेश आदि अन्थे च्दंगु 
बाखनं गुगु गुगु नीतिया शिक्षा भीत ब्यूगु खः व थउँ नं उलि-हे तथ्य पूर्ण 
तिनि व उकिया आवश्यकता नं झोत दनि | तर उबलेयागु बाख क्नेगु 
वा उवंगु हंग आयात मजिल। छावूधाता गुण छगू खै गुलि बांलाक 
गुलि सस्सता पूवक लोकयात कीस कने फड, लोक हृदयं उकियात 
उलि हे प्र म पूवक ग्रहण याइ व हानं उलिहे तातक लोकवा हृदये व थाना 
च्वनी | थ्व हे कारणं मना वैज्ञानिक सत्य व थ्व सत्ययात व्यक्त यायूगु 
दंगया समन्बयता हे आधुनिक कशनीया से-स्वें जुयाव्वन | सभ्यता प्रिय 
मानव समाज न सत्ययात तोते फै, न ढंगयात । वस; जक पुने दयां मगा; 
बं वसः बांलागु व लोगु न॑ जुइमा;। भोजन स्वास्थ्य प्रद जुयाँ मगा, 
स्वास्थ्यया नापना५ स्वादिश :: जुइमाः धयागु गन दत, अन उपयोगिताया 
नापनाप॑ कला नं अवश्य माला वर्‌ । धर्शाइयया संख्या १८ तक पिहाँ 
वोगु २३ पु बाखंयात थुगु हे हिं गुगु गये चवों स्वेगु-क्यनेगु थ्व लेखया 
"इह्य वः ट di 

श्वे नीस्वपु बाखंयात भीसे न्यागू भागे विभक्त यायफु । स्वपु धार्मिक 
कहानी (१) पापयागु इष्टान्त ( २.) असहृश दान व (३ ) महासत्व । थ्व 
स्वप्पुं बाख॑या लक्ष्य व्टान्त द्वारा स्पष्ट उपदेश बीगु खः | केवल उपयोगिता 
स्वेगु थुमिगु लक्ष्य खः। गुगु खँ कनेत थमं गुगु दृष्टान्त बियागु खः व 
थे जुइ फैगु खः बा मखु, यदि मखुत घासा पाठकं व ब्वना थम्ह॑ ताठुनागु 
शिक्षा काइ वा मकाइ; थुजागु खॅया विचार च्वेयागु बाखन॑ प्रायः 
यानो मच्चों । 
.  भेगु७ पु बाखने मौलिकता द हे मदु धायूला मछिं; छायू घासा थ्व 
चाखत गुगुं मेगु बाखंया अनुबाद मखु | तथापि थुपिं नंनां जकया हे 
बाखंत खः ( १ ) करपिसं छु धाइ १(२) कुलिंम.( ३.) पवित्र प्रेम 
(४) प्रोमया वलिदान (५) समाजया चक्र (६) व प्रेम मखु (७) 
तिसां भि याला १ थ्व फुक्क बाखंया भात्रा छूवासुसे च्वों , बाखंया पात्र 
अनुसारयागु भाषा न॑ मजू । बाखने अ्मिन्यञ्ञनाया कुशलता मन्तं 
कि प्रायः व बाखं क्कचायक ब्वने मन देहे मखु। थ्वव थुजागु हे मेमेगु 
ने दोष थ्व बा्चने दु । 

मेगु खुपु बाखं थुजागु द गुगुयात आधुनिक कइानीया सरोदरत 
खः घायू फु । तर फुकयूस छुगू न छगू त्रुटि ट्‌ । (१) चन्द्रदार (२) 
“दया (३) लिधु व्यथुया भात (४) मांया हृदय (५) नारी-हरय (६) 
इयरिंग । 

( १ )चन्द्रहार --थ्व कहानिया न्ह्योनेयागु कयां भागया आपार्ल 

रा लिकया छुवोसां छुं हानि मद । थुकिया कथानक बांला । थ्व हे 

जुल ला बा वत्थे हे च्बंगु जुलला बांलाक लुमंगु मखुत , “शारदा “ या 
कथा-अंके अनुवादित रूः जिं ब्वने धुन | कंथायात थ्व मागां चवोबले 
कहानिया छू नं विकृत जू वंगु जुइ धयागु जिगु अनुमान दु | : 

(२) दूया-थ्व बाखने मार्मिक तथ्य दु । घन व शक्तियां दुस” 
पयोग गुलि घृशितरूप॑ , तर गुलि सम्मोहक शब्दया जालं त्वोपुया' नं जुइ 
फु, जुया च्वंगु न॑ दु । थ्व तथ्य क्यनेगु हे थ्व बाखंया अनन्य लक्ष्य खः । 

| दया पात्र जुइगु भिगुः'खे मखु, तर दया थः थक्म' ममिणु भाव नं मखु। 

विशुद्ढ दया मानवया तिसा खः, मानव जातिया थुलितक विकास जुइ- 
गुया छगू प्रमुख कारण'खः । परन्तु थ्व कहानी क्कचाय्‌क ब्वने धुन कि 
पाठकया हृदये सर्मप्रथम दया भाव , दया शब्द मात्रया प्रति हे मभिगु 
भाव उत्पन्न जुइ घुंकी। थ्व वाञ्छुनीय खै मखु । दया शब्दथा ठीक 
ठीक सदुपयोग लोक व्यवहारे दुलंभ जुयाच्वन, थ्व अवश्य खः। बस्तुगत 
जुइमा अथवा भावगत परस्परे दान प्रदान जुल किदेव दया दया जुइ मखु , 
मेरु हे जुइ । तथापि बःलाझ' बःमलाह्मसित छुँ बी त्यल कि थह्म' कयागु 
ल्या मदयू का , थह्म बियागुयात “दया” या नामं विभूषित यायणु, 
यायूत स्वेगु चलन लोके आगा । तर दयाया दुरुपयोग सर्वत्र घृणित 
रूपं मजू । अतः दयालु धायूकोपिं व॒ धायूके मन दुपिनि मात्र प्रति 
निर्मम रूपं कठोर प्रहार यायूगु थ्व: बाखंया अतिरंजित रूप खः , 
रचना प्रतिक्रिया बादी खः । दयाया दुरुपयोग उपयुक्त बाखंया रूपं नं 
जुइफु धयागु क्यनेगु हे जक यदि लेखकया लक्ष्य खः सा कथाया पात्र 
साहुया न्हापांनिसेयायु छु क्र स्वभावया नं छु संकेत बीगु आवश्यक 
दु । गुगुलिं याना कथाया अति व्याप्ति दोषया नं परिमार्जन जू वनी । 
कहानीया विधान ( टेकनिक) सम्बन्धी थ्व हे छगू खयात तोता कहा- 
नीया मेमेगु अ्ंगया दृष्टि बाख ब्रांला । 


(३) लिथु रहाथुया भात--श्व शीर्षकया परिवर्तित रूप खः । 
लेखक थी केशवलाल कर्माचार्य । भाषायागु अपरिण्कृतता ब शीर्षक- 

याणु रचना थ्ब कहानीया स्ट दोष खः । छयायू ला अरश्ठील शब्दया 
नं प्रयोग जूगु दु । भाषा शिष्ट समाजोचित व सुइचि सम्मत अवश्य जुइमाः। 
मेगु शाला । 

(४) मांया-हृदय-- स्थानीयताया छुं लक्षण मदु है थ्व बाखंया 
छगू मोटामोटी दोष खः । छगू हे ज्यः खँ छगू समाजया लागी गुण जुल 
घासा मेगु समाजया लागी दोष न॑ जुइफु; थथे हे स्वाभाविक ब ्रस्वाभा- 
विक नं जुइफु। उकतें बाखने देश, काल, जाति आदियागु संकेत नं अवश्य 
दयाच्वने माः । युके थ्व खै तोता,मेगु बाला जू । 

(५) नारी-हृदय--- थ्व कविया कहानी खः | उके भाषायू नै 
कवित्वया अंश यक दु। थ्व छुं अंशे नि, छु अंशे मनि । लियुं न्द्यथुया 
मचायात:-महीगुया कारण न्ह्यथुया प्रति ईर्ष्या नं खः, बालकया प्रति 
द्वेष जक मखु घयागु नं थ्व बाखेया छगु आशय खनेदु । थ्व मौलिक 
विशेषता खः । तर बाखंया मुख्य सन्देश थ्व मखु । वैद्व ग्वारा गुभाजुया 
न्ह्योने भिंगु व्यवहार याना क्थोसां तबि न्हयसुकायू -गोबिन्द्या प्रति सुभ- 
द्राया मन निर्मल मजू नि-चैंके न्हापायागु हे द्वेष भाव दनि धयागु 
संकेत बाखंया सन्देश खः । थ्व खैँया संकेत बाखंया रचना कुशलताद्वारा 
मजुसे लेखकया वाक्यद्वारा जुल। थ्व हे थ्व बाखंया त्रुटि खः। मेगु बाखंया 
आदि, मध्य, चरित्रचित्रण, भाषाया प्रवाह, वार्तालापया कुशलता धात्यें 
हे बांला । 


(६) इयरिंग--श्व बाखंया नं भाषा ठीक मजु । वासना युक्त 
भाषाया समर्थन यथार्थवादया नामं यूरोप व यूरोपया अनुकरण प्रिय 
जनद्वारा गनं गन॑ जूसाँ तबि झोगु समाजया लागी थ्व ठीक मजू । 
यथार्थवाद ब श्रादर्शवाद नितांया समन्वय जुइमाः । अतिवाद ठीक 

मजू । तर चित्रश्‌ व सन्देश बाला । मौलिकता पूण जू । ये यागु 
छिद्र डुल कि थाहे अधाँगस्वरूप यक्ष भातयात तकनं मर्केसे सुचुका 
तयू गु नारी जातिया छगू युगु स्वभाव भी नेपाले दु , व फुसुलुगु नैति 
कता प्रति व्यंग प्रहार बाञ्छुनीय ब सुन्दर जू । तर बलुमि थें गुनु 
गुनु गुनु गुनु जक स्वगु भाषा च्वयातःयु ध्व वालंयात भी सर्वसांधा- 
रण॒ पाठकवर्गपिनिगु बोध-शक्ति गुलितक थुइगु खः , थ्व धायू थाकुं । 
प्यंगू गु विभागे स्वपु बाखं तथ्‌ फुः (१) पौ (२) द्योयात स्वां 
छायू (३) भुवनेश्ररी । वास्तमे थ्व स्वपुयात नं स्वंगू विभाग यासां 
: -ज्यू | तर स्वप: वालं छै सन्देश . बीगु वा समस्यां न्ह्योने-तथूगु स्वया नं 
“ कला कलाया लागी खः ” घयागु सिद्ान्तया - समर्थन यायशु पाखे 
आपा कस्वागु खने 5 । थुलि दे साम्यं. जक स्वपुयां छगू हे वर्गीकरण 
जूगु खः | ४ 2 | 
Ce) पी त धुन, थुकिया निश्चित सन्देश थ्व हे धका 
हा बस्वाय्‌ थाकु । हवासाया व्यापार याइपिंत. कपूकेगु थ्व बाखंया 
आशय खः धयागु नं गुबलें गुबलें न्यने ट। थ्व बाखंया कथानक नाप 
. सत्तीगु सम्बन्ध दुपिनि मने थुजागु खँ लुया बोगुया कारण संभवत; थ्व अंश 
न॑ जुड फु-- 

“ च्वन्यत ला व ( कुमुद कुमारी) मतया न्ह्योनेसँ पेलुना च्वन, 
तर, वैगु मन संसार चाद्य, वना: च्वन । गबले माया मु्खेतायात सिस्याः 
ज्वीगु, गब मातया, श्ररथलोलुपताया निन्दा; गबलें कुलकुल ? धका थुलि 
यायत मखा जितः थन बियाः हःगु, ददं बाया व धनं छु याइगु १ ” हवनं 
कहानी न॑ बिडगान्त'जुल ! थुकें झन हे घाले मल्ता चि पवे थें यात जुइ। 
तर बाखंया एकान्त लक्ष्य थ्व अवश्य मखु। ध्व वास्तवे यथार्थवाई 
बाखंया छगू नमूना खः। 

भांतनाप. दे नं. दबाया च्चमै गुम्हं पति प्राणा मिसायांत 

न॑ यइ मखु । वया. लागी ला धनया लोभ जनित पति वियोग स्वया 
सेगु न्ह्याएगु हे क नं मामूली थें जुया बवनी। तर समाअया दृष्टी व पति वियोग 
दुःख नं “थे” हे जक खः, “ घात्यें ' मखु । समाजयात ला ध्यबा माः । ध्यबा 
विना जीवन हे समाप्त जुइ, व॑ थुलिं हे जक स्यू। निह्मतिपूया परस्परे यत्ये 
हे ्रनन्य प्रेम थ दयाच्वनेमा। तर समाजं घाइ-इमिगु प्रेमं जिमित छु 
लाम जुल ! ? व्यक्ति व समाजया थ्व स्वार्थ विरोध थउँयागु जक खैं मखु । 
छम गृहस्थ पुरुष ग्रहिणीया न्झोमे गुलि उत्तरदायी खः, उलि दे 
उत्तरदायी मां, तहकेंहै, दाजुकिजा ब समाजया न्ह्योने खः | उकें वं सकबरन 
स्वे माः । थथे स्वे फयूकेत ध्यबा माः, विद्या माः, बुद्धि माः, शारीरिक 
शक्ति माः। अंतएंव वं गुबले ध्यवाया लागी, गुंबलें विद्या व बुद्धिया 
निम्ति, गुबलें देश व जातिया मर्यादा तयूया लागी काय, कला, मां, 
बी, दाजु, किजा, जन्म-भूमि आदि अत्यन्त प्रियजन, प्रिय वस्तुयाः 
बियोगयात सदर्ण वा विवश जुया स्वीकार याइ।ध्ब हे उद्योगी जनया 
योग खः, व्यवसाय खः, धर्म खः, कर्तव्य खः । धुके हे ला धयातःगु न दु 
“ब्यवसायी जनया लागी तापा घयागु छ मदु। ” “ व्यवसायी जन 
भयापिं समुद्र पार थ्यंक नं वनी। ” तर थ्व सकतां सत्य खःसाँ तबि छल 
सञ्चरित्रा पति परायशाञ्ञ भारतीय ( नेपाली नं) नारीया लागी ला 
पति वियोग वियोग हे खः, दुःख दुःख हे खः। श्रःगःया दुनें दुनें सिँ 
ज्याना च्या थे बया नुगले दुमे च्याना च्वनीशु वियोग अग्नियात खपि, 
वया उपरे सहानुभूति तैति जाला. खःलावागु ला छुँ, थः छगू जहाने हे 
नँ दल्भ जुयाज्वनी । उके व॑ पति ` प्रवासयात माजुया मुखता; भातया 
` अर्थल्लोलुपता, थः या मांबीजिनि निष्ठुरता घाल धका खुनानं थःपिनिणु 
उपरे आह्ने! यागु खनेगु ठीक पजू । ठुलसीकृत रामायणे राम. बने 

धने त्योंबले धागु सीताजीयागु वचन व “ मुनामदन ? या प्रथम श्रध्यापै 
मुना व मदनया खँयात सुनाँ बांलाक ब्वने धुंकी वं न॑ थ्व बाखंयात 
आक्षेप मूलक कदापि घाइ मखु। वास्तवे यदि गुगुं ह्वासाया व्यापारी 
परिवारं धुके थःपिनिंगु जीवनया किचः खनादीगु खः सा जिला धायू 
थ्व हे थ्व कहानीया सफलताया ज्वलन्त प्रमाण खः | छायूधासा थथे हे 
अनेक पाठकं थःपिनिंगु बा थः पासापिनिगु प्रतिविम्ब बराबर खंगुलि 
प्र मचन्द व प्रे मचन्द आदिपिनिशु कहानीत प्रसिद्ध व विशेष रूपं लोकप्रिय 
जूगु, खः । वास्तविक जीवनया किचः मदुगु बाखंयात ला बाख हे 
मखु धासां ज्यू । 


“पौ” कहानी ऐतिहासिक दृष्टि न॑ महत्व पूरणे जु। नेपाल व ह्वासाया 
व्यापारयागु सम्बन्ध थउँ कन्हेयागु जक खँ मखु । दोछि देँ न्हापांनिसँ 
` च्व हे व्यापारयागु प्रवाह न्ह्याना वयाच्वंगु खनेदु । नेपालयात थुलि 

श्री सम्पन्न यायूत नेपालया गुखिखे व्यापारी युवक मां, बौ , तताकेहें 
व ग्रहिणीयागु चिर-वियोग सह याना ह्वासायागु समाधि काल जुइ ; 
गुलिखे न्हू भमचां नुगले दुं दुनै जक मि छूवेका स्वां थें च्वंगु शरीर 
' सुखू गंका छुवत जुइ; गुलिखे मां बौ नं थः याक; कायूयागु वियोग 
' सह यायां हे कायूयागु ख्वा,स्वे मखबं स्वर्गया लँ जवन जुइ ; गलिखे 
- तहकेहया छल जकझ दाजु वा किजा गुझसिग आधार मन्त किन 
थःछें सुना न॑ वास्ता तै, न भातपिंथायू हे उचित सम्मान; थुजापिंलिसे 
बाया च्वना, किजापूजाया मण्डः जक पूज्याज्यां हे जीबन फुनावन जुई; 
गुलिखे ह्याउँमचातयू बौ वं वयागु बं वपाए ख्वा स्वे मखबं हे स्वस्थानी 
बाखंया नवराज व शिवशमा थें जुल जुइ । थुजागु जँया लेखा, थुजागु 
खँय्‌ सहानुभूति छु योग्य कलाकारं सिवाय मेपिसँ सुनां तै ! इतिदास 

कारया कलम नं थन थ्यंक वनीमखु । वयात ला विधि मिति दुगु घटना 
माः, वनं विशेष याना युद्धयागु घटना ! 


“पौ? बाखनँ ह्वासाया व्यापारीगणया दुःख प्रति संकेत या; 
(मुनामदन ' नेपाल व ह्वासायागु न॑ । तर मुनामदनया पात्र इतिहास अनुकूल! 
मजू | सुं थुजाझ पात्र व्यायारीयागु भेष कया, छै अथे हे विधि विधान 
याना ह्वासाया व्यापार यावंगु दैमखु । 

(२) द्योयात खां छाय ! -- थ्व बाखंया नं मुख्यणु सन्देश थ्व 
हे खः धायू मछि। खुयात केवल शंकां दाया लिया जिल्ल जगु 
स्वेबले पूरा पूरा:विचार मयासे ज्या यायूगु ठीक मजू धयागु ध्वनि न॑ वो। 
हानं बाखंया अन्तिम वाकय हे शीर्षक जू वो स्वेबले मानव हृदये 
काठुक हा काय घुंकूगु की नेपालीतयूणु संस्कास्या प्रभाव गुलि बल्ला ! 
थः फ्वग्गीँ जु सां द्योयात पूजा यायूगु भावना दहे दनि धयागु सन्देश 
नं ब्यू । बाखंया मेमेगु अंग नं बांला । 

(३) भुवनेश्वरी --या नं सन्देश थ्व हे खः धायूत अ्रःपु मजु। 
स्थावर, बृक्षया। पाखें नं कवितसेँ अनेक शिक्षा काइ थेँ यदि थ्व बाखंपारे 
नं सन्देश कावूगु हे स्वत घासा नारी जातिया विवशता थ्व बाखनं क्यों 
धायू माः। कारण-पुनर्विवाइं जक न॑ नारीजातिया विवशता तंके मफु। 
गये न्थुपाखें मचा दुह्म पुरुष पुनर्विवाह नं गाईस्थिक सुख पूर्ण्पं 
कायू फइ मफु-ग्रहकलह, दया है च्वनी। अथे हे हापायाझ भातपालैं 
मचा दश्‌ घुन कि वया लँ कणटकाकीणं मजुइ हे मखु । हानं पुनर्विवादया 
खुल्लमखुल्ला समर्थन यायूगुया मेगु माने प्रकारान्तर॑ बालविवाह 
व बृद्धविवाहया नं समर्थन यायूगु थें जू वै । छुं श्रंशे उच्छृ खलतायात 
प्रोत्साह बीगु थें नं जू वने फु। उके नारी जातिया लागी ह्वाप्पांयाझ 

भांत सोंग हे छगू महान्‌ अभिशाप खः। बाखंया सन्देश न॑ थ्व हे 
खः। लेखकया कलम हाण हापायागुली स्वया ग्रप्पो बल्लागु 
` खनेट्‌। थ्व शुभ लक्षण खः। 

` न्यागूगु विभागे प्यपु बाख वर्‌ ( १) व्यान्तिया छुखाचा खै; (२) 
' मयागु नुगः, (३) वाउँख्वायात मत्यवं सिथं यंकल्ला? (४) साडु 
नीया छठ 

(१) च्यान्तिया छत्याचा खँ;--निअतिपूया ल्वापू व सुयागु मि 
ताउ व्वनीसखु | बाया,च्व॑तले यक हे तंग्मोसां नापं च्वन कि तं क्कहात। 
थ्व हे थ्व बाखंया सन्देश खः) थ्व बाखने गुरुप्रसाद मैवालीजुयागु 
४ परालको ग्रागो ” यागु प्रभाव लागु खनेदु । कथानक सरल, भाबाया 
प्रवाह व चरित्र चित्रण शाला । 

(२) मांयागु लुग:-छकः ,निककठोर थें च्योंसांतत्रि मचा खाचाया- 
उपरे मांया नुगले सदा स्नेश्या खुसि हथानाच्वनी। सुनानं थः मचायात 
दुःख व्यूगु मामं खे फइमखु । थ्व स्वे म्वाकेया लागी बरु मामंन्ह्याग्गु 
दुःख न॑ सहयायूगु कूल याइ । थ्व माँयागु नुगः बाखंया असंदिग्ध सन्देश 
खः | बाखं भाषा, कथानक व चित्रणया दृष्टि नं बांला। | 

. (३) वाउँउजायात मत्यवं खिर्थं वंकल्ला !--सं ग्रति शोकं मूर्च्छा वा 
बेहोश जुयाच्चन धासा ह्वयाग्गु हे खःरं मखुर ख न्यंका सां वयाशु मान- 
.. सिक अवस्थायात छुकल॑ हीका बी फत घासा मूच्छां तोती ।ध्व छगू प्रच- 
, लित तथ्य खः। रतनचित नं काल्पनिक लेखक हे सडे घायू भातञ् 
-मत्यवं सिथं यंकुगु थे जागु खं नका व्यूगुलिं व भस्के जुग क्यनाथ्व हे 
_ तथ्य पाखे लेखक संकेत याना दीगु खः | थ्व बाखंया नं भात्रा रोचक व 
चित्रण बांला जु। तर कथानकया रचना “च्यान्तियागु छत्वाचा खँ ? 

स्वया थुकियाग जटिल खनेदु । पृष्ठ १०६ या कालम र या नीनिगूए पकती 
(भोले) “ भसंक वन |” धा थायू रतनचिया कल्पनाया संघार कुना, 
वास्तविक संसार हृथोने च्वों वोगली ध्यान मवन घासा पाठकवर्ग कथान- 
कया विषये अलमले जुइ फु । 

शीर्षक नं ताहाकः मजुइगु हे मिं। जितले छगू निगू शब्दे हे शीषक- 
यागुं ज्या कायूमाः । स्वगु शब्द थ्यन कि हद ध्यंगु थे हे खः। कारणु-- 

` ताहाकःगु शीर्षकया नां कया च्वमे पाठकबर्ग झड चाय्‌ यः | नां लुमंका 

तयू थाकुइ यः । | 

(४) साहुनीया म्हुतु- पुरुष जाति स्वया स्त्रीजातियाके चंचलता श्रप्पो 
दु उके विचा मयासे च्वाचीं खँ ह्राजुइगु स्वभाव नं थुमिके आपा । थ्व 
हे स्त्री स्वभावपाखे छगू सत्य घटनाद्वारा संकेत यायूगु बाखंया लक्ष्य खः। 

' भागा व चित्रणयागु रोंचकता उस्त मदुसां थ्व बालं बांला जु। नकतिनी- 
याह छु किशोर लेखकया बालकोचित सरलता हे श्व बाखंया विशेष 
गुण खः। 
ह > १८ 

बाखं च्वेगु तरिका अनेक दु | गुलिं बाखनं सिद्धाग्तरूप॑ विद्वानव- 
गया समाजे जक प्रचलित, तर जनसाधारणया लागी नं भिंगु खैँयात 
मार्मिक बाखंयागु रूप बिया लोकयात हुद“गम यायू श्रःपुका बी। 
प्रे मचन्दजुया “ सुहाग की साँडी'” थुजाग हे बाख॑ खः। गान्धीजुया 
असइयोगया मतलब मथूपिं यक्कदु । सहूगु विदेशी वस्त्र छवेका छुवेगु स्वया 
गरीबतयूत खुनु ब्युसा गुलि ज्यू ! थाइरिसं थ्व बाखं व्वने बह जू। लियो 
टाल्सटायं थुजागु वाखं च्वेगुली साप रस ता | ग्रज्ञान घयायु गुलि भयं- 
कर गुलि दुःखप्रद खः श्व क्यनेत रसियन चेखवं नं छु्म मचा वेनका.” 

यागु खैं कया धात्ये हे नुगः केये मिंकीगु बाखं च्वोगु दु । धुजागु बाख॑ 
जवेत कल्पना शक्ति व विचार शक्ति यक्क माः। भाषायू पूर्ण अधिकार 
घ स्वाभाविक चित्रण कुशल मजुइकं थुजागु बाखं च्वया सफल जुइ थाकु। 


गुलिं गुलि बाखनं कथाया पात्रया मने कोमल व कठोर, रागव 
विराग, स्वार्थ व त्याग आदि भाव हन्द्रया संघर्ष क्यना पाठकया मनयात 
श्राकुल व्याकुल याइ। प्रत्यज् रूपं छुं सन्देश बीमखु । गये थःगु “ आकाश 
दीप ? बाखने स्व० जयशंकरप्रसाद॑ श्वम्पाया मने प्रेम व कतेव्य 
दया घीर संबंध क्यन | दुदान्त जल दस्यु बुदगुप्त नं 'चम्पाया 
न्ह्योने विवश जूगु चित्रण याना वया मने कठोर व कोमल भावया संघष 
जूगु क्यन । 
करानी कला द्वारा क्यने मज्यूगु मानव जीवनया गुरं भाग दइमखु । 
तर मातव जीवन साय हे बिश्तृत । उकें गुम्ह लेखक गुगुं विभागयांत॑ थी, 
गुम्दै लेखक गुरं विभागयात । कृषक, गरीव व ग्रामीण जीवनया चित्रण 
कहानीद्वारा यायगुली प्र मचन्द प्रसिद्ध । धनी, उच्च व सहरिया जीवनया 
चित्रणे खीन्द्रनाथ ठाकुर कुशल | मध्यमवर्गया जीवन चित्रण यायूगुली 
शस्चन्द्र धांत्थें हे सफल खने दु। थथे प्रसिद्ध कहानीकारतयू नं थःथःगु 
चेत्र, प्रवृत्ति व भाषा अलग अलग हे खने दु । 


प्रतिभा सम्पन्न कथाकारया बाखंया पात्रत झीगु वास्तविक जीवनया 
मनूत स्वया नं सतिता च्वनी । मिखा दुहाँ दुहाँ बोझ, न्यताया को छुवाँ 
छुवाँ वोह्न, न्वकू काएः थे हाकुगु भ्वाथःणु , नवोगु वस्तं पुना, सँ मनूखं 
झीके लिक वया छुँ फ्यों बल घासा भी घच्चाया लिचिले धुंकी। 
तर छुझ सफल कहानीकारं थुजाह्न हे पात्र झीणु न्योने तया 
वया उपरे झीगु सहानुभूति वँकी, लासा झीत ख्वेका नं बी । थःगु हे 

दुश्वरित्रे याना दुःख स्यूह्य स्व० शरच्चन्द्रया 'देवदास ' या 
मृत्युयागु दृश्यं व्यथित मजुझ पाठक ह्य हे जुइ। 


थ्व भाषाया कहानी ठारपिंके.व तन्मयता महुनि गुगुलि यात्रा 
पाठकयात कथाया पात्रलिसेलिसे हीके ख्वेके फई। भागाया 
गुलि तीश्र वेग “नारी हृदये ” दु, व मेगु गुग॒ बाखने नंमदु। 
कथाकारयाके गनतक तटस्थ भावना दइ, अनतक उच्चकोटि- 
यागु सफल बाखंया सृष्टि बं याइमखु। बाखंया प्रत्येक घटना, 
प्रत्येक वाक्य, प्रत्येक शब्द सार्थक जुइमाः। पात्रया स्वभाव 
चित्रण देश, काल, कुल व उमेर ग्रनुसारं ल्वेक स्वाभाविक 
जुइमाः । पात्रया सुख दुःखया कारण क्यनेमाः । पात्रया 
सुख दुःखयात थःगु हे सुख दुःख खनेगु भावुकता थःके दथूमाः। 


साहित्यया विविध अ्रंगया विषये प्रचुर ज्ञान, च्वेगु 
प्रतिभा, लेखक जुइगु इच्छा दुसां तबि आज्ञोचकतयूगु भयं 
लेख मच्चइपिं नं गुलिं गुलिं मनूतदु। थथे हे थःगु भूलयात 
सुं आलोचक कयना ब्यूगु खना, सहसा ग्याना कलम हे तोतीपिं 
कचि लेखकत नं दयूफु। हानं थःगु भूल कयना बिल धका 
तंचाइपिं व दोषयात नं दोष मखु धका नसा तःपुकीतिं नं मदइ 
धायू थाकु । आलोचक प्रायः न्ह्याबलें निर्दोषगु रचना 
माला च्वनी, फ्वनी; लेव्रकं थःगु योग्यता श्रनुसारगु रचना 
बी । थुगु हे प्रकारं सादित्यया प्रगति जुयावं वनी । अतएव थ्व 
आलोचना खना ग्यानासुंलेखकं नं थःगु कलम तोती मखु 
घयागु जिं आशा याना । लुफि हात धका लँयू न्यासि बनेगु हे तोतीरिन्त 
ला सुना जक लँजुवा धाइ । 

धर्मोइणया कहानीत [१३] 

लेखयात मोगसै प्रायः थःथ:गु हे जंक दष्टिकोणं स्वइ, तर छुं 
कथाकार, नाटककार, उपन्यासकार वा आलोचकं हरएक दृष्टिकोण 
स्वइ, स्वे न॑ माः । थुके हे गुनसें गुबलें छुगू निणू कला प्रधान रचनाया 
विरये जन साधारण व उच कलाकारपिनिशु मत परस्परे अत्यन्त विरुद्ध 
न॑ जू वनय; | रबीन्द्रनाय ठाकुरं नं थुकेहै चुइ “ प्राचीन साहित्य ” नामक 
सफुली छुयाय घया दीगु द साहित्य कलाया जन साधारणयागु रुचियात 
हे घन्तिम निर्णय खनेगु छुल्ल कलाकारया लागी ' अन्धेनैव नीयमाना 
यथान्धाः ' जुइगु थें नतुं अविवेक पूणं ज्या यायूणु खः 

७ nt सं १3 ~ 
श्री केदारमान व्यथित “यायु काव्य साधना 
ty जी ऐश बी 
व्वःह्म--श्री रामहरे जोशो बी, ए, बी एस, सी 
(धर्मोदय ने. सँ १०७० साल थिलाया २७ अंक ) 
दिप कलाकार ने धाई। वयाके विश्वया सूदम अध्ययन यायं 
गु ईश्वरीय गुण दइ। भाडुकता व चेतना कबियागु प्राण 

खः। उकि बं थःगु अनुभूति व कल्पनायागु रंगं छिनाः बिश्वयागु सुन्दर ` 
चित्र तैयार याइ। उकी मानब प्राणीयागु “ सत्यं, शिवं, सुन्दर ” यागु 
श्रभिब्यंजना दइ । 

कविताया उद्गम हृदय खः | उकिं कवि स्वभावं हे विशेष भावुक 
जुट । विश्वया नाना अनुभूति मध्ये कवितायागु मुख्य प्रेरणा प्रणय वे 
बेदना खः | थ्व छगू मनोवैज्ञानिक सत्य खः | 

श्री केदारमान “ व्यथित ” यागु कवितां भी नेवाः साहित्ये छगू न्हूगु 
सर्वथा न्हूगु दिशा पाखे इशारा याः । दुर्भाग्यं नेपाःयांगु वातावरण हे 
'थजागु जुयाच्वन कि नेवाः धाहित्ययात श्रपायसक प्रोत्साइन मद | खँ 
हायगु गाहे चलन जुया च्व॑सां हिम्टस्थाने <स्कृतयात मुरा भाषा 
( Denb Language) घाःथे नेपाले झो नेवाः साहित्ययागु स्वाभाविक 
विकाश उबीमफुनि । थजोशु श्रवस्थाप्‌ नं की नेवाः साहित्ये श्री “व्यथित” 
जुयागु प्रकाशित जूगु सफूत खास यानाः “स्वबिंप्याःयु म्ये? खना भीसँ 
बाजी तयाः घायूफु कि-झी नेवाः साहित्य नं भाव, भाषा अथवा रसे मेगु 
वि4.सादटित्य सिवे छ कम सजू । 

ब्यधित याग काव्य साधना [ १५] 


भ्री “ व्यथित ? जु थः नामानुसार करुणा प्रिय कवि खः | “ ख्यबि- 
प्याःसु म्ये ” थात्ये हे आद्योपान्त ख्वबि प्याःगु दु । तर ब्वनेबले व ख्वत्री 
न॑ मिठासयायु मन्दाकिनी बाःवयाच्वंगु दु । हिन्दीया छायावादी कति 
श्री पन्तजीं छुयायू घाःयु दु-- 


वियोगी होगा पहला कवि 
आह से उपजा होगा गान । 


अर्थात्‌ श्व संसारे प्रथम कवि नं वियोगी हे जुइमा: । प्रथम म्येनं पका 
ख्बबिं हे प्यहाँ वोगु ज्वीमाः । विश्व साहित्यया अध्ययन याना स्वोसां 
कवियागु थ्व त्रन्दाज सत्य थें च्वनी । विश्व सादित्ये सम्मानित “मेघदूत? 
यङ्गयागु नुगलं प्याहाँ वोगु छगू विरह-गान ला खःनि । मध्य युगीन ऑग्ल 
सादित्यया प्रख्यात कवि शेलीं नं धाःगु दु-- 


Our Sweetest Songs are thoso 
Which tell us of the saddest 
things, 
श्रर्थात्‌ मानव जगतयागु दके बांलाःगु मधुर म्ये व हे ज्वी गुगुलिं भीत 
दके करुणा पूर्ण भाव बी | श्रयेहे “व्यथित” जुयागु म्य नं ब्यथा पूर्ण जूसां 
उकी छुगू किसिमयागु मिठास दु । थ्व “ व्यथित ”जुयागु कलाप्रियताया 
परिचायक खः । 


निरन्तर छगु आन्तरिक ब्यथाय्‌ हानाः श्री “व्यथित” जुयागु प्रवृत्ति 
दार्शनिकपाखे जूवंगु नं स्वाभाविक हे खः । “द्विविधा” शीर्षके अनयागु 
श्रन्तरयागु इन्द्र संघ, भावनाया धातप्रतिधातयागु झलक खनेद्‌ । 

सा.सु. र. 
यांय जि गुहास्यागु आदर ! 
जीवने सुख, दुःख पासा 
नी- मकयूक दु, ज्वीगु द्विविधा, 
याम्‌ सुया सत्कार ह्लागा 
वल निह्म थः मित्र भाःपा: 

विश्व वेरनायागु अनुभूति याना  सुख-दुखयात विश्वयागु क्रम, 

नियम-अन्घन खः धकाः “ गतिशील वेदनायू ? च्वया दिल -- 
जिंगु मन रुवेका ठिमिहिल्यवःसा 
व सुपाँयू र्वः थें स्वैच्वन्य, पासा, . 
न्हय, न्य रूवे मत्य बरु इति इति न्हय 
जिनंस्वस्वंह्विल्यमखू, वे 


श्ाशिरे च्वयादिल--- 
कां, छिमिसँ न्हय,पी सकस्यातं 
पी मफयूक इति इति ह्वीका ध्वे, 
जि न स्वै. च्वंगी सकस्यातं. 
स्वेका तय पीर कचावि कथं । 


थन जीवनयागु फिलासफी गुलि बालाक ऋह्केजु । 


श्री: “ व्यथित ” जुयागु कविता विश्वया नाना क्रिया कम्पनयागु 
प्रतिक्रिया स्वरुप बाःवयाच्वंगु स्वञ्छुन्द निर्भरः थे च्वं]. गुबलें उकी 
निर्झस्या : प्रयात खनेटु. गुबलें लयपूर्णं कर. कर नाद, गुबले श्व. 
विश्वरूप चद्खाने चत्तावानाः व्यथित जुयाः हाहाकार याग .करुण क्र दन 
ने तायट | श्री “ व्यथित ” जुयाग कवितां आधुनिक काव्य परिपाटी 

बथित ' या काव्य साधना ह १5) 


बलैजुयी वोगु अनुसार छोयावाद पाखे भल्कै जग दु । प्रकृर्तिया स्थूल 
रूपयात सुद्ध्म रूप॑ व्यक्त यायू गु प्रथांसयात छावावाद घाई । श्रनयागु 
४ दिवस चित्र” नामक गीति काव्ये छायावादयागु प्रशस्त छाप परे जु गु 
दु । अंनयांगुं नुगले छगू निरन्तर अभावयागु चितन खनेद । थाय्‌ः 
थासे “ पासा” “मित्र.” यागु संम्बोधन अनयॉगु एकाकीयन, ब हे 
श्रभावया चिंतनयागु प्रतीक खः । 


प्रकृति वर्णन यायूत अन सिद्धहस्त जु । प्रकृति वर्णने श्रनयागु मित्र 
शैली दु । नूतन भाव व संगीतमय भागायागु प्राङ्गल प्रवाह मिले जुगुलिँ 
अनयागु कवितायू छगु रसानुभूति दु। ध्य काव्य-रसानुभूतियात ब्रह्मानन्द 
नं घाई । 


४ दिवस-चित्रे ? प्रातः कालं निसँ कन्दे खुनु प्रातः कालतक चौतीस 
घटाया प्रकृतियागु नाना रूप बर्णन टु। शरनं लड प्रकृतियात जीवित 
क्लप बियाः छे निपुण चित्रकार थें चित्रण यानाः गनगन रोमान्टिक 
भावयागु परिचय न॑ बियादीगु द । सुथेसिगु पहरे उषा ब अरुणयागु मिलन 
सवना! कि धाःयु-—- 

छु थ्व फुक खः अमि अभिनयं मात्र 
यद्वा 
प्रकृति पुरुषया खेल विचित्र | 
छापा 


“ बल निस्त सखे लं लिचिलाग्यु ? -- थ्वं वाक्ये मांधुंय नापं की 
समाजयागु गज्याग सरल ब सांस्कृतिक रूप झलकेज्‌, । हानं अनयागु 
मौलिक उपमा भी नेवाः साहित्ये एकदम नवीन खः | यथा-- 

खे छुपा गुँच्वे सौ, ब्वैतःगु 
करत. ब्यों याना तेःगु 
ज्वीमा नकतिनि काला हः्गु 
क्राशगु हा उरी गुलि वःगु! 


सूर्योयात ब्यूगु थज्यागु उपमा गनं हे खनेदइमखु। श्राः छयायू 
खेध्या वर्णन स्वयादिसँ-- 


आते--- 


घाः तिकि नंका ख्यालै हिसियां 
भ्रम लंका ख्वंझ व सन्ध्याया 
जं जेनी ब्यना इन्द्रषनुपया 
च्वंगु धरित्री सो, भ्याल्ख लुया ! 


लुँस्चां छुना अति सुन्दर शाराधरं 
माजु निशा वःगु खना सत्वर 
उख्यलाः थुख्यलाः जूगु मनोहर 
वल्लाभरणं छायूपा सुन्दर 


रजनी व संव्यायात माजु व भौयागु तुलना एकदम सांस्कृतिक व 
भोलिक खः] 


ओ “ व्यथित ” जुयागु कविताया दके शरेष्ठ गुण खः संगीतात्मक 
ध्वनि | श्रनयागु फुकं कविता प्रायः प्रगीदात्मक जूगु दु। बंगाली साहित्ये 
थे भी नेवा साहित्ये नं भासे माधुर्ये व मिठात टु । उदाहरणार्थ -- 


ANNAN 

गुलिजक भरभर मूद झन्कार 
जुगु हुंकनं थुल्य सञ्चार 

ज्वीनेला निनादं साकारः 


राग, रागिनी साक्षात्कार - ! 
न्यना व सुमधुर भर्या भार झर 
निख्यर ब्वया तरु अंचल फरफर 
तया अ्रघीने ताल व सुर सम 
फिसले न्यावृका नूपुर छमछम 


गनंगनं भी “ व्यथित ? जुयागु काव्य घासथू प्रगतिशील व राष्ट्रीय 
भावना नं बाःबयाज्वंगु खनेदु । खालि अन्तर रोदन व प्रकृति वणुन. 
है जक अनयागु धर्म मखु । युग धर्मया पुकार अनयात नं प्रभावित याःगु , 
` दु। छन्न साजवाः खनाः अनं धयादिल ¬ 


ख्योयागु दथूं स्यृचा कुया 
बःपीं . द्वी तयू त्यानुणु लंक 
हानं: अमि आर्थिक सन्तापं 
भवाः जूगु नुगः नापं हक 
साजवाःतस्यं सो. म्ये {हाःगुः 


'वर्डस्वर्थयायु “ सौलीटरी रीपर?? नापं ध्वया युलिं समता दु ।* 
थुगु किसिम श्री “ व्यथित ” जुयागु सहानुभूविपूण दृष्टि प्रत्येक प्राणी ` 
मात्रे . यपायूसकं समवेदनाशील . जुगु द कि छ्य ख्वयाच्वंझ खिवा.. 
खनाः श्रमयाशु जाग्रत कवि धायकल्ल-- 

यन खिचा ख्वै च्वंगु ताःला १ ` 
भी ख्वयां गो ख्वःगु मानव ! 


A ... 


साहित्यया सुलचं.. 

भोगप पासा, अमित दानव, 
"चेत. थःथे दौन भाझा 
बन्यंनु हेकः ख्वे दिनाँसाँ 
अन खिचा PE 1 


थ्व विश्वे मानंवतायागु अभावं यानाः जूबंगु बयाशु विक्त व 
"घशित रूप खनाः कविया मन बिचलित जुयाच्वंगु दु। खिचा अर्थात्‌ 
“दलित मानव, प्रति दया यायूगु अनुरोध थ्व “ खोबिलु खिचा ? 
खः। थजागु कविता खनाः सुना धायफु वि. को नेवाः साहित्य 
प्रगतिशील मज १ 


“ रुवबिं प्याःगु म्ये ? ब्याक कविता प्रायः व्यथापूर्ण व ममस्पर्शी 
जुसां छुथाप्‌ निथायू कविया विप्लवी भाव जाग्रत जुवँगु द । अनं भाग्यनांप 
“विद्रोह यानाः धयादिल-- 
ज्यू ज्यू थंथ्य हे दैव, हहू हुँ 
जिनं थथ्य है चा, हि च्वच्वं याय 
हीगु मदीकं च्वेनं दीमखु 
बाजी है; सहि भीगी निह्मस्या ! 
` ( घेकाबाजी ) 
यथित ” जुयागु “ प्रतीक्षा ” पुस्तक एकाकिनी वियोगिनी 
थःगु प्रिययागु स्मृति आकुलंव्याकुल जुयाः पिकाः्गु हृदयोच्छ्वास 
ऽखः। छुगू उदाहरण ब्बनादिसँ-- 
छुको पट्टि बिसि वंगु सर्ज्यान्त सीक सीक नं 
थीत हे छायू थ्व घोग्गी हाः च्वेच्चे धाःगु हन हनं ? 


कस की 

याकःचा छु थः थाना मगाना हाकनं हरे 
थ्व भिखायात पर्यन्त थ्यानां तोतल आखिरे ! 
“र्या, . .! गज्यागु आश्चर्यं खगः नापं मचाः खनीः 
हानं वे वन्य वेकः नं याना स्वंगु गने खनि ! 
म्हंगुला धाय धाःसा नं मिखा प्वाः चाः ध्वका सम 
बिपना घाय धाःसां न॑ समूनाया घटनाक्रम । 


बिरहयागु थ्वसिबे करुणमूत रूप मेगु छु ज्वीफई १ 


¢6 - 


मुख्य श्री “ व्यथित ” जुयागु “ ख्वबिं प्याःगु म्ये? झं नेवाः 

साहित्ययात छगू न्हूगु उपहार खः । साहित्य परं मीतेसं थ्वयागु 

स्वागत अबश्य हे याइ। थौंने धर्मोदय समां “ घर्मोदय ” पुरस्कार 

` सुशोभित यानाः श्वयागु सम्मान प्रकट यात। नेवाः साहित्ययातः 
शी “ व्यथित “जु पाखे शक, आपाः हे आशा दु । 

'सीस्वांया विषये छत्वाचा खे 


च्वःह-श्री माघबलाल कम।चार्य बी- ए, 
(घर्मोदय ने.सं. १०७० साल चिल्ला व बछला या ३०,३२ अंकं ) 


“ सीस्वां ? कविवर सिद्धिचरणजुयागु कविता संग्रह खः । थुकी 
कविजुया मने बखत-बखते ह्वाःगु खैत मुंकातःगु दु ! जीवने गबलेँ 
छु जुल, गबलें गये जुल, थहा धयार्थं मजुल, उशु अवस्थाय्‌ 
कविया मने अपार खै हात । मेपिं मनूते जसा उन्यागु खे गुलि 
वल, गुलि वन- हाली, ख्वई, हुया तु बनी । मछिंमछिंगु 
परिस्थितिं सुयागु नुगले जक मदी ! तर कवि, लेखकतेसं ्रन्यागु 
खँ च्वयाः यथार्थं कने-न्यंके फइगु शक्ति कयातःगु दु । उकीसनं सोच-- 
बिचार याइपिं, विवेकया लँ लिनाः ब्वांज्वीपिं थःगु जक हितं मखु, 
सकलया हितं हे तिनि थःगु हित ज्वी धयागु स्यूपिं कविते मने ह्वाःगु 
द्रीमद्‌-स्वीमदु खै न्यमेगु नं संसारयात तस्सक ज्यू । छम्हेसिगु अनुभवं 
मेझसित ले क्यनी, इतिहासया मू न॑ थुलि हे खः । उकिं कविवर चित्तधरजुं 
कृविजयात ह्यसीकाः घयादीगु खः-- न्झाथि जागु हे ज्वी थन्यु, ` सुकेमते 
सितिक भाव मने । ? 

ख तु, थःगु कमजोंरीया विज्ञापन याय सुवा यो"? कविवर सिद्धि“ 
चरणजु संसारे प्याहों झाःबले गुजोगु इच्छा शक्ति :सुनाः, गुजोगु आकाँ- 
बाया मत ज्वनाः झाःगु ज्वी । तर वास्तविकताया निराश बाणं कयका 
तुं च्वने माःवले श्रनया मने गुलि घौबजि वाल ज्वी! थःगु कविताया 
उद्देश्य हे न॑ पूरा ज्वीगु मखंबले वेकःनं चित्तधरजुयात घया दीगुनं खः-- 


AAA 

“कथं कागुलिं ल्वे च्वँ पिन्याय_ 

जिग नं कं तेथक्य माःसा, 
तैथकयः थन जिं ख्वबि -काःगुलुलं 

जिगु मनया सन्तप्त व्यथा |? 


तर चित्तधरजुं, ्रले कबिजु हे नं खनादिल ज्वीमाः-« 
कवियागु कमजोरी हे संसारमा बल दु । स्थ्ययागु गौरव हे नं थःगु 
` कमजोरि कतःयातं कनेगुली च्वन । उकीसनं सुं कविं कालयात 
स्थाकेत सन घाःसा, न्याग्यूं न्ह्यथनेगु स्वत धाःसा मनं ठुनाथे याय 
मकयाः बूयु श्रफसोपयात कमजोरि हे ला गयू धायू ! वयागु कल्पना 
सपना जक सितिकं बगु निराधारगु कल्पना सपना खइमखु। उकिं 
यानाः मानव जगतया अभाव व कमजोरि हे जक कयन ला धायमज्यू । 
"शकि जा मनूतेत संसार ह्मसीका बिई, न्हूगु लँ क्यनाची । थुगु हे अर्थ 
कृत्रि धयापिं गुगु युगे हस्ते घाइझ माहा खः, गुरु खः। कवितेत 
: ब्बनेगु हे न्हूगु सँसार दयकेगु ल स्वयगु खः घायगु आपाः अप्पो 
मजु.। कवियागु कल्पना सपनायात सित्तिकं छूवयनं मज्यु घयाशु ख 
- नें उर्कि यथार्थे खः | थःके -्वँगु दःख नायकाः क्वाः्क्वाःगु ख्वर्ति 
माके फःसा जगयात हित ज्वीला धयागु कविजु खंगुलि न॑ हाला- 
बीमाःगु कारण खत। थुगु हे साहुतिया फल स्वरूप भीत थौं 
“सीस्वां? या कविता संग्रह दत । 


5. 
। 


किं “सीस्वां' या परिचय हे कविजुया कोपल-कोमल मनया 
परिचय खः । गुलि-गुलि गोको ग्वसाः खयानं ख्राःतक ल्वेक 
कार्ये महोबले थःत थकह्मतुं जि जा सुपाचे देगः दनी का धकाः 
गुलि क्वाठुमतु क्वायमालीबले थें ज्यागु परिस्थिति अनयात भयोमवोगु 

मे हायकूगुया परिचय थ्व खयफु । कालवा म्हुती लानाः आशा 
_भुजि ज्वॉज्वीध -ब्यांचा थात भापेगु अवस्था ने कविजुयात बल 
खनी । ख ला निगुली निसू तल धायव प्यंगू झजुसे मर्माः घयागु स्वयं 
:तिद्ध खः। तर *कविया जीवने थथे जूमधो .। भि यानाः सिने 
“क;ःवइगु गले न्यनेनंगु सँ खः "लां? अले व मंहासा झु हाली! 
-गुलि अभिलाषा गुलि आशा दगु खः फुक मबोरथया पुसा दुर्भाग्यया 
खुसि -चवीकः यनाव्यन | लिश्ञां कयाः दुःखयागु सिमाया घः कायणु 
सिवाय आधार छु मन्त। शले संसारे सांसारिक परिस्थिति बाफयू 
-बयकूगु, दुर्भाग्यया खुसि `बाः 'बयवूगु जूसां पूर्वं जुनिया पापं घकाः 
मानेसबासे मगातन नत्र :निमुली निगु तयबले प्यंगू मजुसे मगाःयु 
छा वयागु जीवने जक मजुल १ “धर्म मुनगु, कीति तयगु ” घयागु 
तृष्णा हे नं फुक बन्धन भाःपल । पि म॑ गुलि पीयु ! आयु 
फुफुं बन, शक्ति गँगं वने घुंकल; हाहां छन्हु -स्वचं कई वा त्रायु 
“है फुई, चिकं फूगु थवा फसं कःगु मत थेंवाक सी, फच्छुया 1. 
सुज भोग याय, जीबने मोज याय धयागु ला सुपाचे देगः दनेशु 
“है बराबर जक जुल । छुको-लुको सन्त्राकाई ज्वीबले, बःनी ज्वीवले 
“ घत्तेरी, जिगु तन-द्ाम कालयायु खुसी चा छुपी कुतुंबन, ? थन्याशु 
“ताल ता च्वनीमखंबले कविया मन गज्यागु जुल जुइ ! अले छु याय 
'गबलें मलनीगु धकाः चाःगु थन्यागु व्यथा धानाः संसारे छु नि 
'यायणु ! बढ तम हे कविजुयात योगु जुल, दुश्वप्न वयाः ख्वास्वा है 
त्यायमा, छु लगेजु ! च्वाच्वां स्वीगु व च्वींज्वीं प्वीगु विपना 
फुक थाया यानाः बनेगु है वं कबूल यायमाल । फयूर्थे ब्बांत्वाँ 
नित्य जुयाःनं गवलें लच्यतक मर्थ्यंबले मनुषं गुलित मानसिक पीडा 
भोग याई, द्योयाके प्रार्थना यानावं च्बनी । शास्त्रे नं घयातःगु खँ 

खः, दीन धराया भार फुकाबी ” धयागु ईश्वर परमात्माया प्रण खः । 
कवि थें जाझ मानव हैं ने पशुँ थै च्वने माःगु अवस्था जुल। उर्कि 
विनयगान यायमाल-- 
: हाय ! अवस्था थन तक थ्यन नं काहा ! छु छ थन वे मखुला ९? 
कविजुया ्रमिमान गलेजुजुँ बरु प्रभुया पाली भोसुनाः, धरधर 
मिखां ख्वब्रि हायक्ाः थःत समर्पण यायगु हे नं बिचाः वल । दुःख 
जति सियाः म्वानाच्वने मासँलि बरु सुयोग वयवं साहस यानाः प्राण 
प्रयोग छायू मयायगु घयागु भाव नं याउँक वल । छु याय ! थःगु जीवन 
अन्धकारे लाःक्, सुनां हे मान मतःझ चन्द्रमा थे खन । कविजुँ सीका- 
दिल-- जगया नियम थ्व हे खः ।' घेर्थ मत्ती तयाः सह यायमाःगु 
अवस्था जुल | थ्व लोक स्वार्थो खत धकाः झसीके माःबले “टनन्‍्य तां जूसां 
पिन्य तिं याना ' जूगु स्वयनं मथात्रले कविया क्याठुणु नुगज़॑ भावया मि 
दनदन मछवयकुसे मफुत --- 
“ईश प्रदत्त प्रतिभा जुल ल्वे थ्व थायया, 
कॅ हाःशु नामाजिशु भाव पिज्व:गु ,भाय्‌या ! 
सदभावना थब पिकालिस्य मूख ज्वींगु।? 
तर थ्व कवियाके घेकावाजिनं उर्तिक टु, मन व मगज असाध्य 
बल्लाः | उर्कि चन्द्रमायात सान्त्वना बीगुभनं थःत हे धयादिल-- 
“बुद्ध अजस्र गिरि शेल महान्‌ तछचाना 
पिक्राइ धातुत अमूल्यगु यन्न याना, 
अय्‌ हे थ्वक्र र जनया अपमान हेलां 
पिकाइ भीगु छन्हु पावन ,भाग्य धारा ! ? 
उकिं कविजुयाक्रे बदला कायगु भावना नारायण बः काःजूझ श्र वयाके 

ति हे न॑ मदु | वयागु लागी थन्पागु खार्थी संसार थःजोह्य अथवा थःसिबै 
जाः शत्रु मखु, व जा खाली छुँ हे मस्यूझ, स्यने मानिझ, मुखे, हृदय- 
हीन खनाच्वन | उकिं चद्धमा सिसे थःगु समता हृनाः धयादिल्व-- 
छं थःगु स्वच्छ किरणं सिलि विश्व ब्याक्क, 
डद्यान, कुळ, बन, ख्यो, श ब सिन्धु हीक, 
जिं नं पिकायतिनि सुप्राञ्जल काव्य धारा 
हुँ थ्व हे हृदयह्दीसशु विश्व ख्येका ।? 


उकिं श्रनं खनादिल-- संसारे मानवता हयूत, पैसाचिकता, स्वार्थी 
पना होत तःध॑गु उपाय खः--सत्यं, शिवं, सुन्द्रया उद्द श्य दगु साहित्य 
त्वंकेगु, संसारया हाकुगु मनयात तुइका; खच्छ निमल यानाबीगु | थः 
कवि जुगुया परिचय कविजुं थथे बियादिल। थःत तिजकतियाः ख्वबि 
पिकया बीपिं मनूया उपरे हे कबिया गुलित सदभावना द खनी! 


वास्तवे थुजोगु उपाय याकनं सइगु, ठोस फल बीगु पट्टी मखु | 
ध्व जा थयूक स्वयबले संसार खना: ग्यामाः भिक्षु जुयाः बीगु उपदेश शै 
च्वन, उकिं गुलिसिनं अनयात मिच जु, छे तोति, ग्रले जक॑ शान्ति 

घयायु साहुति. बिल ज्वीमाः। तर कविजुं खनाच्वन थ्व लोक है 
मभिकं व्यक्तिगत शान्ति नं गये दइगु ! उकिं ` नारी ? धयागु कवितासू 
जगलिसे जीवन फ्यनीह्म जोगी, भिक्षु, तपस्वी मजुयागु कारण केक घया- 
दिल-नारीयाथाय जीवन भाला छबुईै मफयाः थरथर खाना! निस्पुज प 
मानवतेत आश्रय ट, ऋथे हे हानं जीवन भाला. ववबुयाच्बंपिं .पथिकतेत 
विश्रान्ति बियाः जीवन माला क्वबुयाबीगु ममतामय आश्रय दु । स 
नं, जगते दःख जुसा जगलिसे जीवन हनाः हे भिंका कायगुली वाञ्छनीय 
विजय द। इहलोकया सासः फेरेयायां परलोकया जिंदगी-ग्वायगु कविजुयातः : 


NANA YN NANA AANA NN 


` सीस्वां ?या विषये छत्वाचा खँ [२७] 


«क्य थे मच्बं | थुकि थुलिमछि सँतारयात मि ज्वी थें मच्चै | उरकि त्रा” 
“भाविक जीवन मयोलझ कविजु जगपा जीवन हासीकाः धयादिलं-गवे 
“क्यंबया स्वांमायात फय माः, लः माः, जः माः, साः माः, अथे हे जगया 
-जीक्नयात नं हिलेमाः, ख्बेक्ाः, सुख माः, टःख झै: । कबिजुयात सुख 
-मदुंगु से ला नयाशु जीवन ख्वेगु वे ६ःखया जक आधार जुवन । जीवने 
छ मचा छाशायायु किचः दु धावूगु जुवा अनया भाव-गगने न्हूगु 
४पिभाचो थेँ प्रियजु जुयाच्बन । खः, बं हे कविंतात न ह्व काबीणु, खालि 
दृष्टि सुधा जक कलकल लुना नं कबिजुयागु कोदले घंकूगु चेतनायात 
“थनाबिल | तर थुके नं अनयात स्वार्थ हेजक पूर्ति ज्वीगु जुल । माया 
“दय, यथाँ नं छु यायू ! क्तेव्यया बंशी बजेजुवले सम्बोधन यानाः धयादिल-- 

“ उख्यर्‌ सःत जि छुयाय्‌ आः । 

“अः थ्व ःडुवाते भी निह्य बायनु, 

छ थुख्यं हु जि उखें वन्य आः । ” 


बास्तवे प्रिय पट्टी दुगु सुखे कृतप्र मजुँझै उकिया सद्टायू थःग्हं सुख 
“बीमफुसे ग्राशायात स्यानाः ख्येकु-डाय्‌कुगुलि तस्सकं मछाः। तर कतव्पया 
“न्योने छु याय्‌ ! उकि गोतम बुद्ध ज्वीत छुउपटे जुझ सिद्धार्थयागु मानसिक 
ज्यथालिते थःगु जोडे यायां धयादिल -- 
'खः जिसि अबुया याकः'काय जि, 
आधार वया जीवनया गुँखि 
थुलिमछि दुखया आधार सुले? 
जगया ख्वबि ह्वीकेगु सुनां ले ? 
धायू, स्वेत धायू, छु धायू ! कविजुयागु थन्योगु अवस्था खनोः 
“थःथप्रंतुं कमागयाःगु भावुकता, मस्पाः्गु कपाः स्याकूगु धकाः धाइपि न॑ 
मदैमखु | बनया धं मख्यासां मनया घं ख्याकाः च्वनीञ्ञ धकाः धाइपिं नं 

दइमखु धकाः धायूफुगु मखु । कवेजुयाः वास्तविक दुःख नं. थवे हैः 
घाःपिं दयाः खः । अनयामु जीवन द्रोपदीयागु थे हे बिधि द्वगु प्रथा? 
जुल, अनयागु आत्म-कथा. द्रोपदीयागु थें हे दयनीय व्यथा? जुल ।: 
छुझ मिसाया लागी नं हि बाःवैगु; शलिस्यां मदिक्क ख्वबिधाः' वैगु, मचूतः 
थःथः ल्वाइगु दिनचर्यां थौंतक तँगु मखु | कवि गुक्न कि घुन्दरताया पूजारी ४ 
खः वैगु मनं सह यायूमफु । बुरगजुते म्ह्यायूमस्ते पुचले च्वंसां लोहल 
सुकुमारी ज्वाला घयाझ मिसा: करर - मनूते हाते लानाः -इमग इच्छा 
पुरेयानाज्युव्यु हे नं दुःखयाशु भखारी जुवंगु लुमंलिसे कविया मन 
झन्‌ क्वतुनीगु । बरदान हे. नं सराः ज्वीगु थ्व संसारया  गुजागु निष्डुर्‌ः 
चाला ! हरे, सुन्दरताया. गुलि अपमान ! हालां छु यायू-थ्व व्यवस्था, 
व्रिवेक दगु संसार जूसा धका! नत्र लान. : 

' सुद्गु उचित थाय्‌ ब्यूगु दु सुइत, लोगु धकाः पद्‌ थुगु श्वैत।? ` 

उर्कि थ्व कवियागु जन्म हे भीसं घायफु-शुगं देश, काल, अवस्थायाः 
ब्यूङ्य खः, मनूनैत माःगु मानवतायातः घुर्की ` खः | जीवनयाशु कटु: 
ऋनुभव इत्यादि हे कबिजुयात बराबर विचलित याइगु आथवा. कविजुयात .. 
थुजोगु अवस्थायू थ्यंकल घाःसा ज्यू प्रक्कति है नं: कविज्यागु मानसिक: 
शान्तियात. स्यंकेत सनीगु । थः. योझ स्वप्तरानीयात पोडें जाः प्यनाः- 
न्या लाय्‌ थें काज लानायन । तासयागु छे दुंयें अनया जीवनयागु 
गुलि जुक्ति दु फुकेसं ६० सालया. भुखायू ब्बल । एनं ` सहयायमाःमु ॥ 
थुलि जक मखु | ख तु कालयात दोष मदु थाई, छु यांय |! कविजुयागु 
स्वांया भाः तैक्य, माने-कबिजुयात है भाः तेझ कविबर योगबीरसियातः 
भंगःयात सतांचा झम्टेयानाः यंकू थे मृत्यू यंकूबले वंस ग्राः गले. 
ल्याहों वइमखु घयागु न्यनेमाःबले कविज मधायें मगात- 

४ जन्सछरि ख्वःसां ख्वेक्य मगाःगु हा दैव थ्व छगु छु चालो।! 
यौझ पासा धंयों छु यायू ! योझ रॉनी है दर्या गय्‌ यायू ! दुःखँथा 
मि पुकाः व्वन्यमा) | केविवर तिद्धिदांसलु सीगुलि जा कविया अभाव 
गनले पुरे उवी थे मच्वं । लोमनीनं ब गबजँ मखु । गुझ कंविजुयांगु 
शब्द पत्ति गंगा दु, झोगु चित्ते ब कबियाँगु वचन जक दुब्वासाँ अमर 
ज्ञुयेत ने गाः। उं्कि घयादिल- 
4 सुथस लुमन धायूबं सीगु भी सिद्धिदास, 
घन तिसिर-सँ फॅःफॅ: म्याल्ल ल्दीका घरास, 
फुक प्रहत लिकाकां बांछूवछबं ब्योम-भालं 
तुयिक खसु न्यया गां मेदिनी ख्यैगु आःनं । 
घन व क्यबस थों नं यक्व स्वांसा सिमार्पि 
च कविवर लुमँको दँयूद्सं बि च्वंनि, 
शुलिगिरिवरतयू सो आःतकं दूमब्योंनि, 
अमिगु शिरस च्वापूया ब्यतालीं सपोनि |! 
उकि कविजुपा जीवतलिपे गुलि सम्बन्ध दु! खःका, व्यावहारिक 
झीबनया संघर्ष व कटुतायू लानाः कविजुयात छुटपटी बराबर जु । 
थः हालेमाःगु, कविज्ञ्या कविता च्वयूमाःगु कारण पट्टी निर्देश यायां 
कविज्ञुं घया दीशु नं खः~ सुये भांगलं हाःगुथा श्रर्थं जिस्यू। ' बने 
वेदनायागु मे है ला खः नि। हानं, गबले थः बन्धने हे लात, ' बाउँगु 
मेया शीतल गले बेइ जगते स्वयां गुल शान्ति दु कविया, मने भाःपी । 
शन च्वंवने दःसा शुलि ज्यू | अन थःगु स्वतन्त्र उस्सुक्त जीवन बिचा 
यायां कविं भसुका तई, बुढ़ भगधानं थःगु बन्धन फ्यने धकाः रँसं 
विश्वयागु है बन्धन फ्यना ब्यूगु न॑ लुमनी । 
थन्योगु क्रम, ' सीस्वां › कविता संग्रहे कीसं खना-कविजुया थःगु 

है जोवनया विवेचना दु | छेपुछुपु कविताया है कविजुयागु थेःगु जीवने 
लिसे घनिष्ठ, अभिन्न सम्बैन्ध दु, मानो कंवियांगु जीवन है मध्वौक॑ 
थ्व कविता बॉलाक थ्वौमखु । वास्तवे “सीस्वां ' सफूया छुगू मगाःगु 
में ध्व हे खेः-कविताँ पति वै भावेया उद्गम कारण क्यैनेभेन कवि जीवनँया 
घेटनांयां टिप्पणी दंयूमाःगु । नत्र लॉ कवितातेणु शीर्षकं नै ब्वैनौषित यँक्को 
भ्रमे पलाः तयकी मखु घकाः धायूमफु | खनं कवितायांत जीवनयां विवेचना 
तथा आलोचना घाई । गये कि दिन्दूमत व बौद्रमत तिगुलियांगु मेलं, 
संस्कृति यानाः कविजुयागु ` ससवाँ ' थे नायूगु हृदय बनेजुगु धकाः 
आलोचनात्मक हंग॑ कलाकार न्ह्योने पानायागु चित्रे कने प्रयत्न 
थात, अथे हे कवियागु कवितां गुगुं थायूयागु विशेष स्स्कृति, बिचार, 
भावना न॑ उर्कि विवेचनात्मक ढंगं हे खनेदःवे । थःग॒ जीवन थ्वीकाः 
सचेत जुयाज्वीमाः घाइगु थौंयागु जमानायू वास्तविक कविता धायूमाःगु नं 
थुकियात हे खः। खतु थन्योगु कवितायू गये कि “सीस्वां ' ने हे खनी, 
कवि थःगु अन्तर्भावना सर्वाड जिया व्यनीन्यनीपिन्त थःगु हे तालं 
अनुभव यांकेबी, सिलु बनेगु मे इत्यादि थें झीस॑ थः्यःगुं भावना 
प्वनाःप्वनाः रस न्ह्याः ज्वी माःगु छु आवश्यक मदु । उर्कि कवितेगु 
जीवनया रहस्य मश्वीकं थौंकनेया कवितात महाकाव्य थे अथवा छं 
घाखं थें काचाक थ्वीमखु । बराबर उकिं झोत छपु कविता स्वेव हे 
श्रथवा छुँगु कविता संग्रह ब्वनेवै हे गुम्दै कविया विशये झट्ट राय 
पास यायूबले स्वापुकानं याइगु भूल जूबई । कविया ह्लागानिसेयागु 
फुक्क कविता मम्बंकं कबियात थ्वीके फइमखु । कवि. कवितां च्बया; 
प्रकाश याइबले अमुक परिस्थितिवश िज्वःशु भाव धकाः छुँ इसारा 
याना मबीगुलि है थन्योगु, भूल जूबइगु खः । छायू धाःसा उपगीत 
घयागुला छुगू अवस्था विशेश कविया मने जे हाःग, च्वनिसेँ 

क्र्वथ्यंक छुगू लहर भाव बोए दई | ` जिटु ' घयागु बउिता बांलाक 
थ्वीके मफइगु, “ज्वालाया स्मृति "कविजु लिसँतं नुगः महिंकाः ब्वने मफइगु . 
वास्तवे थुगु हे छगू अङ्ग अभावं खः । “सीखां ? संग्रहया छगू 
थ्व अप्सोस हे खः | कवि घयापिं उपदेशक है जक लामखु | अथवा: 
मनोरज्ञक जक नं मखु धयायु उर्किनं यथार्थं खत। 

न्यात्ये हे ज्वी थब्य, तर थ्व“ सीस्‍्वां ? सफू, भोस घायूफु, 
जीवनया माघ बना; कविजुयात प्राप्त जुगु स्वीनियू परिस्थितियाः 
स्बीनिफो स्वांया मंकाः खः । कविं गौरव चायमाःगु खँ नं धुके दु-नेपाः- - 
मांया साहित्यया-घलं दनीगुली थुलि स्वांनं ज्याःलगेजुल । अथे हे, 
थुकिं छगू कलाया नातां कविजुयागु वेदनाया भार भयालुगु मनयात 
हलुका यानाबिल उबी धकाः मधाथूनं मऊ । खठु असाध्य भावावेशया : 
.रोगं कयूकाः दुबलताया वे चाःखिचां उइकाज्वीगु बानि मदुगूनं ला 
मखु, एसां नं वाउँगु गुं झँगः व्वईवंगु याक्वप्वालं ब्वेकाइः थें खनी गु 
अथवा सिंद्विदासयाः बियोगं सुथसिशु हिहियागु उद्दे श्यत थौंतक्क' हे 
नँ जथवा ` तथवा जुगु खनाचनीगु, अथवाः समःया लागत हे लिकाःये 
खना धाइगु थुज्ञोगु भनाई अथवा चित्रशे प्रभावित याः गुण अद्यु 
ला मखु । तर ्रनयागु जीवन हे मृल्युयात स्वाभाविके प्रकृति खने. 
घुंकाः, घिद्धार्थयागु आदर्श, कृष्ण भगवाययातु आदर्श न्ह्योने .तयाःः 
न्ह्याकेगु क्वंगु हे“ सीस्वां ? या विशेषता खः धातक । खन -खालि बांलाःया 
नामं शोभा जक थें थुक्रे खालि कलाकार या कलाजक मदु. न सीमित साधनद्वासा - 
असीमित कांक्षा पुरेयायूमाःम्देसिया ख्वबिं प्याःगु से हे जक दु। 
' उर्कि वियोगी होगा पहला कवि? इत्यादि तथा दकसिंबे बांला'गु 
मे हें विरश्‍्यागु धवाशु उक्ति नं ध्व 
विशेषता हे खः | धुके जार 

सा. सु. है 
_________ “ स्वार्थेया गहन शेल तछयाना:- 
धःग चित्त दुन्ययागू म्य हाला: 
नापलायूत उग्‌, प्रम-पयोधि 
प्रम मीगु सरिता सम ब्वांज्वी ? 
घयागु ज्ञांया जः दु 1 उकीसनं थ्व -सफुलिं थन्यागु रहस्य नँ 
म्ह्योने तल- । 
“ थ:ह्य सीहा पतिया स्मृति सुंकाः, 
चेग्‌, ल्यंगू जगते कुक दयकाः, 
म्वाय॒गू, उत्तमगू धमे सतीया, 
देह दान सखु जो धुकिया ला ।? | 
थन्योगु खैं माननीय जक मखु अनुकंरणीय बै खः। उकिं अम्ले 
भऊोस नै कविजुयात चित्तथरजु लिसेलिसे धायः 
ल्वीके हृदयं तंग खें ल्वीके 
सीमित सां छं क्यंग पथं । 

धर्मादयया कहानी अंक 
स्वःम्ह~ श्री रत्नध्वञ्ज जोशी 
( धर्मादय ने, सं. १०७० अनालाया ३४ 'अंकं) 


विशेषांक ह्वाप्पौ पिकॉझ ला सु खः, जिं मस्यु | तर थउँकन्दै विशेषांक 
पिकापृणु न्ह्याग्गु पत्रन्‍पत्रिकायां नं छगू स्वभाव थें हे बुइधंकल । थ्व॑ 
शायद मानक मॅनयो परिवतनप्रियशीलतायागु तीकिता बुइमाः$ 
छायूधासा पत्र-पत्रिका प्रायः सकतां विषययात भचा भचा याना 
थिया वइच्वनी, विशेषांक वे हे छताया विषये श्रनेक दृष्टिकोश विश्छ प्रण 
थायूणु ज्या याइ । भीगु ' धर्मोदयं ' नँ “ कहानी अंक ” पिकायूगु कीशिश 
धागु थुकें हे मखा जुइ। 

“ कहानी-अंक ' यात धका विशेष लेख ला जि छुं मिया । श्रयूसां 
थःगु भाषायांगु छगू हे जक तिनिगु पत्र ज़गुलि विशेषांक गये च्वर्न 
घुइ घयागु कल्पना जिगु मनं बराबर या। 

छङहु ला सम्पांदकशुयागु पौ छपौ न॑जिथायू ध्यन-- “ कहानी 
शके पिहाँबोगु कहानीतयू बारे समालोचना छगू छूबयादया दोसा 
साप असल जुइ । याकन छूव्यॉह्या दीसा आः वइगु अंके हे तये। ” 

तर “कहानी अंक ? मथ्यबैँ जिथायू थ्व पौ थ्यन | उके जिगु मर्न 
झन उत्साइ पूर्वक कल्पना यांत--कहांनी अंक अवश्य बांला जुइमाः । 
उके हााप्पांयागु पृष्ठे कबिता ( पद्य ) हे छगू बाखं दु बुइ । छायूधासा 
४ घर्मीदय ' गंध मुक्गु पत्र मखु । पद्यमय बाखं मदयावन घासा कहानीया 

विषये छगू गवेषणा पूर्ण निबन्ध अथवा दकसिवे भिंगु-बांलागु कहानी 

होने च्वेन शुर । ख्वबो लिपा छपु निपु भाराधुरुगु कहानीत नं वश्य 
'न्वनजुद, कारण-मुक्क बांलागु जक कहानी प्राप्त जुड थाकु। 


कहानी अंके ४० अथवा ४८ पृष्ट दुसा झागु नं स्वंगू निबन्ध ला 
कहानोया विषये अवश्य दयूमाः । छायूधासा * कहानी अंक * या माने 
$ कहानी संग्रह ” जक सखु। भाषाया उमेर॑ विक्रमध्ये बांबांलासु 
कहानीत व कहानीया विषये सौकेन्सँयूके बहखु खै दुगु लेखत मंका 
पत्र पत्रिकाया सुरुचि पूर्ण नियमानुसार खो लोगु लेख लोलो थायू 
तया बिकायंगु है पत्र सम्पादकया छगू मुख्यशु ज्या खः । 


आ, प्रश्न वे फु-थथे मनं तुना थें सर्वाङ्ग पूर्णं कहानीअंक पिकायूतँ 
भीगु भाषाया उमेर ब्यूला १ भी लेखक समाजं सम्पादकं फ्वनाहया दी 
ध्रनुसारं थ्व ला बीमागु है खःका धका लेख बियादी थें च्वौला १ भाषाया 
उमेर ब्यूसा, लेखक-ग्रमुख लेखक मण्डल सहयोग बियादीसा पिकायूखु 
च मन्यूसा पिया च्वनेगु सम्पादकया हे हाती दुगु खै खः। उके गन 
“ कहानी-श्रंक ' यथा समये हे तयार लुइ घुंकल, पोष्टाफिसयागु प्रतिबन्ध 
जक थन मध्यना च्वंगु घयागु पौ थ्यन, अन मामागु लेखत न॑ 
अवश्य याकनं हे प्राप्त जुल घुइ धयागु अनुमान जिगु मनं या हे यात | 

“ कहानी-श्रंक , मखंबं हे थथे जुल जुइ, श्रथै च्चन जुड घयारु 
कल्पना यानाजुइक्ष च्वापुकाझ मनयात छकः ला हे लायूयु विचार 
जिके बल । श्रले जि मस्यू छू थाना ममयाके न्यनारमन, कहानी श्रँके 
स्वयागु स्वयागु 'लेख च्वन जुड ले, छं धायू फुला ! 

मनं सुरेजुया घाल-छायूमछु | ह्वाप्पा श्री चित्तपरदाश्यागु कहानी 
खा मदद हे मखु; छायूघासा थ्व भाषां हाप्पां मौलिक “ खुपुबाखंचा ” 
पिकयादीझ हे वेकः, हानं “ धर्मोदये ? ह्वाप्पां कहानी पिंहाँ वल नं 


A 

वैकःयोगु है वी?-- प्रथम अकै हे बल । 

मेह्म श्री सिद्धिचरशदाइयागु लेख नं अवश्य दर । . छायृधासा स्वैकः 
धव भाषाया सिमा-स्वांमा जक मखु, छु :गथु नं.खः ।. 

मेमेपिं लेखकतमध्ये भी फतेबहादुरंसिंह, श्री पूर्णदास श्रेष्ठ, श्री केश- 
घलाल कर्मांचार्य, भी माषवलाल कर्माचार्य, श्री हृदय चन्द्र सिंह प्रधानजु 
पिनिंगु लेखत न मदइ हे मखु । कारणु-थ्वेकःपिं सकसिन॑ नं थ्व भाषां 
जक़ मखु, नेपाली (प्रवते) भाषां नं कहानी च्वया, “ शारदा ? आदि 
. मासिक पत्रे प्रिकयादी धुंकुगु दु । आज़ श्री मात्रवजु ला “ गोठाले ? 
धागु “ कथा-संग्रह ' था छुगू ताहाकःगु आलोचना न॑ पिकया दी घुंकल । 
डके थ्वेकःप्रिनिगु लेख कहानी अंके तयू दे माः, च्वने हे मा; । 


_ श्वयां लिपा श्री रुच्छेसुन्दर, श्री अशोक, श्री चक्रमान शाक्य, 
श्री मोतीलब्मी ततापिनिशु कहानी च्वने माः । कारण--थ्वेकःविनिगु 
कहानीवा रंग दंग प्रौढ मजूनि सां तबि कहानी-कलाया चुलि भायू 
अवश्य 'घुंकल । थ्वेकःपिनियां लिपातिनि मेमेपि नव लेखकतय्‌गु कहानी 
तयूमाः । 

जिं स्वेला श्री सिद्धिचरण, थी हृदयचन्द्र ब भी माघवजुपिनिगु 
जक कथा सम्बन्धी लेख ब्वन जुइ, मेमेपिनिगु कहानी । 

जिं हानं शंका पिकया--मन, छं सांकार्थि मध्ये ह्वाप्पांयापिं फुक्क 
लेखकतयूगु कलमे शालस्य धैझ भूत दुबिना च्वंगु दु। व भूतयात 
ख्याना छवेगु तीब्र इच्छा वेकःपिंके मदु । वेकःपिसं ला व भूतयात दुरु 
जा नका लहिना नयूगुलौ हे थापिनियु गौरव खनाव्वन । थुजाप्रिन्त न्यल॑ 
चायूकेगु ज्या कलकतायू श्यंक च्वोझ सम्पादकं गुले यायू फइ ! 
जि स्वेला | घमौदय ' या कहानी अंक ' अवश्य गतिलाक पिहाँ वइमखु। 


SS) 


INNER NC WW 


[३६] साहित्यया झुलचं 


जिशु लेख गुषले पिकायू दइ धका पिया च्वोपि क्षेखकतयुयु कद्दानी दे 
अक उके यक्क च्वनजुइ । 

जिगु मनं सुसुं मुसु हिला घाल--थम्हं कंहानी अंकयात धका छगंति 
छुं लेख मछुवयागुलिं मेपिसं नं मछुवल जुइ घयागु विचार वेफु। तर, 
सकले थःथे हे अलसी जुइ चका खंनेमज्यू । 

मनयाशु थ्व खं मानों जिगु पाकयू जुइस्यंगु स्थोकैले सुनाने च्वाक 
थिया ब्यूगु थें जि थारान्हुल। अयूसां जि ह्यामिजया घया-छैँ छु खे 
हानागु ! स्वंगूगु दया ६४ पृष्ठे सम्पादकजुयागु सूचना छुकः शानं 
बालाक ब्वना स्व, अले आम खेँह्रा।जि कथाकार ला ख हे मखु, 
उकीसं चीचीहाकःचागु कहानी जि गन कावनेगु ! कहानीञ्रंके ' कथा 
विषयक लेख ने तथूगु योजगा धर्मोदयया सम्पादकर्ज यानामदी- जुड 
घयागु अनुमानला जिं उबले व सूचना ब्वनेसाथ हे यायूधुन । शारदा” 
या“ कथा~अंक, ' हंस? या ' कविता अंक ,' “ कल्याण ? या अनेकानेक 
विशेषांक धर्मादयया सम्पादकजुं कित स्वया हे मदिल जुइ, कि स्वया 
न॑ व पद्धति सम्पादकलुयात मयल जुइ । नत्र कहानी अंक? पिकायूगु 
सूचनायू हे कहानी सम्बन्धी लेख न॑ अवश्य फ्वने मागु खः । 

दुजंय मनं हानं छुकः सुरेजुया. घाल> ` कहानी-अ्रंक › नी स्वरे, 
मस्वसे छु खैँ | ? 

“ का, बाजि बाजि तयूलां ? ” 

“' ज्यू ,स्वेका |” 

( कदानी-गक मखेर्य ) - 

धर्मोदयया कहानी अंक [३५] 


मां जुमंका व चित्तरञ्जन 
रव!द्य-- भी रह्ध्वज जोशी 


( घर्मोद्यय ने० सं० १०७१ पोहेला ४० अंक) 

था गुगुलिं प्रभावित जुया च्वनागु दु, उगुद्वारा मेमेपिन्त नँ 
प्रभावित यायू गु, प्रभावित जूगु स्वेगु आकांचा मानव मनया छगू 
स्वभाव हे खः | बाल-बृड श्ली-पुरुष सकसिनं थ्व हे कारणं थःगु मार्मिक 
अनुभूति मेमेपिन्त नँ क जुएइ व हे छुगूः घटना , दृश्य अथवा खै 
मेम्ह नं थः थें हे प्रभावित जुल धाःसा इपिं निम्हे स्वभावं हे छगु प्रकार 
यागु सजातीयता , समानधर्मीयागु सम्बन्धया सूत्रपात जुवनी । विविध 
प्रकारयागु अनुभू तिया थुजागु साम्य हे मानव जाति समाज बद्ध 
जूगुया अन्यतम कारण खः। च्यलेचा छुम्ह सिनां धेया नुगले स्याइ 
- सखु । थथे हे घे छुस्ह सीगु खनाः नं च्वलेचिया मिखां शोकाश्र, पिह वः 
मखु । प्यता कारण दयक दयक नं ल्वापु मतं, धद्मनुभू ति दुमजू उके 
« शाणी मात्रयाके दया च्वनीगु आदार , निद्रा, भय व मैथुन थ्व प्यता 
हे जक, गुगुं जातिया नं समाज बद्ध जुइगुया अन्यतम कारण मखु; 
थुकिया अतिरिक्त भेमेगु हे कारण दयि गुगुलि मानव श्रादि प्राणीत 
समाज बड़ जुयाच्वन । मानव मनयात छगू हे प्रकारयागु सूत्रे हनीगु 
थ्व मैमेगु कारण हे काव्य आदि ललित कला सष्टिया नं कारण खः । 
अतएव जीवन धारणया प्राथमिक साधन श्रादार, निद्रादिया कारण 
आथिक समता, विषमता लिसे छं सम्बन्ध मतसे न॑ काव्य सफल अथवा 


असफल जुइफु । छाय घाःसा केवल श्रथ जोबन धारणया-सम्पूण जीवन 
क 

वर्याया अशैष कारण मखु । मानव समाजे थुजागु नानाः प्रकारयायु मद 
जा रुचिभेद नं टु गुगुलिसे आर्थिक लाम-दानि, समता-विषमताया छं 
है सम्बन्ध मदु । नवयुवक तथा उदीयमान कवि श्री चित्तरञ्जन “ नेपाली हु 
यागु, “ मां लुमंका ? शोक-कान्य ब्वने न्ह्योः नं भीसं थ्व हे खै लुमंके मा; | 


म्ह्यायूमचा हानं लिहाँ वैतिनिझ खःसां तबि हाप्पां विधि पूर्वक 
दुली तथा बिदा बियाः छुवेगु समबे झोगु मन भयातुसे च्वना वै, 
मिखां ख्वबि तो सो वै, ध्वभी सकसिनं अनुभव याना वया च्वनागु 
हे खँ खः । शुझ झायूमचालिसै मचांनिसे अखण्ड साहचर्य सम्बन्ध 
हँका च्वना, आवंलियात उके बाधा उपस्थित जुइगुलिं हे थथे नुगः 
मछिनीगु खः । थुजागु समये दनेनिसें बुगः मलिका ख्वया च्वोंझ 
मायात सं छन्न मनुखं “ गुजाह्म मनू ल्या, दानं प्यन्हु न्यान्हु स्वालं है 
लिहाँ वेलिनिह्म म्यायमचा बिया छवया नं ख्वे घयागु देला ” घाल घासा 
थयागु खै तक संगत खःसाँ तबि भीस वयात “सहृदय” अवश्य धाय फै 
मखु । छाय्‌ धाःसा अथे हे छुझ निझ व न॑ तपस्वीतयृत, दाशनिकतयृत 
तोता मैपि गुरू मनूयागु न॑ समग्र जीवन केवल तकं परिचालित जुया 
च्व॑गु मदु | जनसाधारणया श्रापालं जीवन भावं हे परिचालित जुया 
सवनी । इतिहास, दर्शन शास्त्र आदि मेमेगु तक प्रधान विद्यां दयूक दयूक 
मं आदि-काव्यया रचना कालँनिसें थौं कन्हेयागु यन्त्र युगे तक न॑ व हे 
तासं काव्यया रचना जुजँवया च्वनेगुया प्रधान कारण थ्व हे खः | 


थ्व फुक्क ऊदापोइयात तोताः संत्षेपं घाल घाःसा गुझलिसेयागु साह* 
श्वर्य सम्बन्ध गुलि घनिष्ठ जुइ, व लिसेयागु बिच्छेद न॑ उलि हे मर्मान्तिक 
यीडाजनक जुइ । गुरु अनुभूति गुलि गाढा जुड, उकिया अभिव्यञ्जना नै 
उलि है मर्मस्पर्शी जुड । मां व कायया परस्परे गुलि घनिष्ठ सम्बन्ध दया 

छनि, थ्व व्वया. च्वमे मागु खै मखु। व है मां लिसे. सदाँया लागी बाया 
च्वने मासेनि कायूया मने गुजागु पीडा जुइ थ्व न॑ थम्हं अनुभव यायू 
धुंकुपिंत कने मागु खँ मखु। उदीयमान कवि श्री चित्तरखेनजुया थ्व “ माँ 
लुमंका” काव्ये वेकःयागु पीडां मूर्तिमान्‌ रूप काःगु अनुभव वेकःपिंसं 
अवश्य याना दी, गुह सहृदय जनं छुकः जक नं थ्व काव्य मनोयोग 
चुवक ब्वनां दी। 


झोत थःगु गुगुं छुंगू वस्तु तन घाःसा व वस्तु अन लुया वइला, थन 
लुया वइंला धयायें झीगु मन॑ आशा याना च्वनी। मन॑ कल्पना याह- 
“ह्यः! अबले व वस्तु. थनथायू लुया वःसा गुलिज्यू '? अर्थात्‌ व वस्तु 
मन्त, लुयावइ मखुत धयागु खँय्‌ निश्चित रूपं विश्वास यायू मनया मय; | | 
भी दाजु-किजा, मांश्बौ, तता-केहें, कायू-कला आदि प्रिय स्वजन मदैबले 
झीगु मनया थ्व भावं झन हे गाढागु रूप काइ । मनयाणु थ्व घा? 
छुगू न छगू प्रकास्यागु उचित चिकित्सा विना लाइ है मखु । ख्वबि थुजागु 
हे घाः सिलेगु लः खः । अस्पष्ट रुदन व समुचित वाक्यावलिया रूप कया 
पिहाँबइगु शोक-कवितात नं थुजागु है घाःया. वासः खः | गुह्मसिया लागी 
थ्व निगू प्रकारयागु वासःया अभाव जुइ, वइगु रच्चाया लागी मूर्छा 
वयाः घयपू वइ | रुदन, प्रलाप अथवा कविताया रचना थ्व हे मुर्छा- 
या-अर्ध मुत्युया पूर्वं रूप खः | थः याकःकाय्‌ अथवा मात मद्या बांला- 
क-मनया घाः हृःगंक ख्वे मफुपि भौमस्तेत थ्व है कारणं बराबर मूच्छ 
तोपू वइ । अतएव थ्व “मां लुमंका” काव्य नं कविया श्रवचेतन मनं 
परोक्षरूप याःगु आत्म साया चेष्टा खः | 


“ मां लुमंका ” थ्व भाषाया छगू सफलगु “ शोककाव्य ” खः | 
स्वगीय. रुद्रबहादुर लाखेयागु “ बृद्धपान्थं” या सफलताया मुख्य 

कारण उकिया आलंकोरिक भाषा ब कविजनाचित ' तीडतम कमा 
खः, थुकिया सफलताया कारण सरल भाषा व अनुभूति । थ्व निगुलि 
खण्ड काव्य नेवा भाषा साहित्यया छुगः छुगः रून खः । जित 
विश्वास दु कि थ्व “मां लुम्का ” काव्यं माँ मद्पिं पाठकपिन्त थपमा 
मदुगु दिन व मांया अपार स्नेह हानं छुकः लुमंका बी; मां दनिपिंत 
नं थः मांयागु पुत्र स्नेह क्वातुक हासीका बी, थः पासापिनि माँ 
मटुबले खनागु दृश्य न्ह्यॉने हया बी। मां मइया च्वंपिनियु नुगः घा। 
बालाक थ्वीका बी । 


युको जम्मा मिंगुत्वा कविता दु, शोक संख्या ७६ दु। थुपिं फु 
मध्ये गुलिखे पंक्तित अत्यन्त मार्मिक व शुलिं गुलिं उलि मन्ह्यागु न॑दु । 
तर सर्वत्र भयूबिया च्वंगु करुण रसं इपि नं छरे है प्योना वं। 
वियोगी जन॑ चन्द्रमा इत्यादियात सःता, खेँ न्यनाः थःगु शोक 
विरह प्वंकेगुः पुलांगु चलन खः । थ्व काम्ये नं थ्व पद्धलिया अनुसरण 
यानाः च्वया तःगु पंक्तित श्रापालं द। लें, पृथ्वी, चन्द्रमा, सुय 
आकाश, सिमा आदियात सम्बोधन यानाः गुगु उदगार थुके पिकया तःगु 
दु थुपिं मध्ये सुपाँय्‌यात सःता पिकयातःशुं उद्गार मेमेगु स्वया नं यको 
हे मर्मस्पर्शों जु -- | 
“घा धा छं हे हाकु सुपॉयचा, 
छ छथ हे थन दच्छि लिपासां 
थःकाय, थःस्ह्ाय्‌, थःथिथिपिन्थाय्‌ः 
जिमि मां नं आः स्वः घे मखुला ! 
८४ दच्छि लिपासां वरू वया छं; 
-सुखू गंगु जग प्याका बिल का; 

ध्य हे मां मद्या गंझ जितः, 
जिमि मामं प्याक: वै मखुला ! ” 


नेपाले सीपिनिगु संख्या दच्छिया छुकः कंवइह्म सापाई वल, 
कविजुया मांयात नं च्वतुक लाकायन । उके हानं मेगु द॑ सापारु वेव॑ 
विया मनं शंका याद-- छु थ्व सापारं हानं येह मंकेत वःहा मखुला १ 
कविं हानं थःथम्हं हे थुइकल गये सुपाँयू वल, श्रथे हे मेमेगु नं 
देयू छुकः थन दुस्वो वेगु चलन हे खः । उकें सागर नं वल, तर,'*" 
तुर जिमि मां छुझ जक आज नं वोगु मखु-- 
४ जिमि मां यंकुहझ थुगु सापारु 
बल थौं नं दब्छि लिपा थन हे, 
हानं मेपिं स्बैत यंक्यगृ 
विचा: व हृदये बं तेवक थें ! 

धेवल जगया चलन थुजोगु 
इच्छिलिपा थन फुक वे माःगु 
कें सखा ज्वी बल सापारु 
घर हा जिभि मां अझ वःगु मखु।” 


थथे है झाकाशयात सम्बोधन यानाः च्ययादःगु पंक्तेत नं साप हे 
सरस | थुगु हे प्रकारं धुके न्यथने योगयगु प्रसंगत आपालं हे दु । 
डे थन छुगू छगू पतिक उल्लेख यानाः, उदाहरण बिया च्वनेगु 
स्वया थ्व चिकिधंचागु खण्ड-काव्य छुगुलि ब्वनादिसँ, छि निराश 
छुइ माली मखु घायगु हे याउँ व उचित नं ज्‌ । पुस्तकाकारे कविया प्रथम 

[४२] कात. साहित्यया सुलच 


रचना जूगुलीं जुइ, भाषा उलि परिमार्जित मजूनि गुलि छुगू काव्ययां 
लागी आवश्यक खः। आशा दु द्वितीय (नियूगु) पंस्कर्ण थ्व 
ऋुटिया नं पूर्ति जुइ । 
x > ; x x 

हिंन्दीया जयशंकर ' प्रसाद ' थुज्याझ कबिवरप नीद न्हयबःयागु 
“ चित्राधार” लिसे तुलना यात धाःसा नीन्याईँ हे मदुनिझ नवयुबक 
कविया थ्व रचना निःसन्देह कवियाके सुलाच्वंगु काव्य-वसन्तया पूर्य 
लक्षण-कोकिलया थोगु शब्द खः । 

मां लुमंका व चित्तरञ्जन [४३३ 


गुपु बाखं व केशवलाल 
(“जि पिहाँ वनेत्यल ' या आलोचना ) 
“श्री रक्षध्वज जोशी 
( थौकन्हे नै. सं. १०७१ तछला २ अंकं ) 

.. केशवलाल छुक सफल कहानीकार खः | वेकःया कहानीयाँ 
टेकनिक बांला । बिनोद जागु भाषाः नं थायू थासे बाला । नेपाली 
भाषां वेकः नं तःपुमछि बाखं च्वया दिइ धंकल । उकोमध्ये छपु 
बाखंयात नेपाली साहित्य परिषद्‌ मार्फत १०० । पुरस्कार नं बी घुंकल । 


थ्व जि पिहाँ वने त्यल ? बाखं संग्रहे वेकःनं है नेपाल भाषां 
२वया दीगु गुपु बाखं द । थ्व वेकःयागु न्हाप्पांयागु संग्रह खः । देकः 
बूटा मजूनि, वेकः बाझः वोझ नं मखुनि; ल्यायूह्म हे तिनि। उके हे 
जुइ थुकी ने उसेरदारपिनिगु बाखं है आपा दु । बाखंयागु विषय 
मस्वसे, बाखंयागु टेकनिक जक स्वेगु खःसा-कला कलाया लागी खः 
थागु दृष्टि स्वेगु खःसा थुकी बांबांलागु बाखँत दु । तर वाखं ब्वँसेनि 
बाखंया विषये ने ध्यान अवश्य वनी; थथे वन कि यौन सम्बन्धी 
चर्चा थायगु ज्वलिजोपिं ( श्रस्योपिं) पासापिनि न्ह्योने व निह्तिपू 
चवं च्वनागु क्कथायू जक ठीक जु धाइपिंसं थ्व सफू सकसियां हाती बी 
छाली मखु। सकसियां न्ह्योमे स्वे छाली नं मंखु। थुकी मछिगु खें 
थ्व हे छुगु टु । 

` कला श्रवचेतन मनयागु सृष्टि खः? मनोवैज्ञानिकतय्‌गु थ्व 
कथने आपालं सत्य दु) थः मांबौ, जःला खःला व पासापिनिगु 

[७४] साहित्यया सुलं 


प्रभाववश थः अस्यो मजूसां तबि, कलाकारयागु श्रवचेतन सन श्रस्योः 
जुल कि झगसे अनेकानेक अस्योगु हर्य, घटना आदियागु उपभोग 
याना अथवा अस्यो अस्योगु रचना निर्माण थाना, दुनेयागु मने 
थःगु पित्यागु लंकेगु स्वह । थ्व ' जि पिहाँ वनेत्यल-? नं लेखकण 
शिष्टता पूण दैनिक जीबनया विरोधे अवचेतन मनं रचनाया नामं 
छुझ भेष धारण याना यागु विद्रोह खः धयागु जित विश्वास दु । व्यव- 
हारिकरूपं चरितार्थ जुड मखना दुने दबे जुया च्वंगु मनोवेगं छुः गुगुं 
अवसर लुइका थःगु प्रत्यन्त स्वरूप कयन घासा व खने साथ हे वयागु 
पिनेयागु ह्वापाया व्यवहार जक खना च्वंपिं मनूत छुक्लं आश्चर्य 
चकित जुइ | थुकी च्वंगु “जिह्म छुह्य पासा? या नायकया परिवर्तित 
जीवन खना नं थ्व हे कारण वया पासा अथवा लेखक चंकित जुड 
मागु अवस्था वोगु खः। 

थथे हे थुकी च्वंगु आपालं बाखनं मनूतयगु पिने खनेदुगु 
जीवन हे जक वास्तविक जीवन मखु, पिनै खने मदुगु महत्व पूण गु 
अथवा ध्यान बी लायकगु जीवन नं ग्रापाल हे दनि धयागु खँया संकेत 
या। उदाहरणया लागी जिल्ल छुह्म पासा ' यागु खे च्वेवने घुंकल । 
भेग “गोलेसा गनदु,' “थः थःगु लँ? व “व है खः ! बाखंया नायक 
नायिकाया जीवने बिचार याना दिसँ । 


८ थःला कतःला ! ' छपु समस्या मूलक बाखं खः-- थौं कन्हे 
यागु विधि निषेधया वास्ता मदुगु जीवने आपालं याना उत्तन्न जुइ 
फुगु समस्या मूलक | ' रजनीया साइन बोड? छपु सांकेतिक बाळं खः । 
थुजागु हे बाखंव आपा मखंकं थुकिया विभये छु च्वेगु उचित मजू। 

६ नम्बरगु बाखने आलोचक मेगु छ, धया च्वनेमागु जरूरत है 

गुपु बाखं ब केशवलाल [४ 


शु । लेखकया तुं मनोवेगे थःगु पित्या लंकेंगु लें माला पिहाँबौगु 
झक छै; । मोटर सोइकल ” बाखंया मतलब स्पष्ट मजु। स्वया 
भदुग, सुनान॑ उपभोग यायू मेखंगु वस्तु छुप्नसिके जंक छु' याना दतं 
धासा लोकं संदयाइ मखु धयागु थुकियागु संदेश थें चों । 

जि पिडांबने त्यल | बाखं बाला | भको थुलि श्रस्यौ तालगुँ 
भजुया ब्यूगु जसा भन हे बांलाइगु खः। थ्व बाखनं वर्तमाने 
धुरे तक ने दयाच्वंगु भार्या जीवनया पराधीनता क्यों । थ्व हरएक 
प्रया थे छे के जने दया च्वंगु विषय खः | 

[४६] साहित्यया सुलचं 


॥ नै जु 
निबन्ध छपुचले श्री रबध्वज 
व्यः श्री माधवलाल कभाचाये बी. प, 

६ निबन्त्र छपु्यः ' भी रत्नध्वजं जोशीजुया निबन्ध संग्रह खः] 
घुक्री घयूकःया आत्म प्रकाशन यायूंगु इच्छा, मनोभाव व्यक्त यायगु 
कांचा, थुकिं मेपिन्त हित ज्यीला थैगु आशा तथा थुकिं याना थःगु 
कीर्ति नं तातक च्वमिला धैगु छ मनोवाञ्छाया फल स्वरूप बयकःया 
भिन्न भिन्न विषये थःगु राय ब बिचार सुं बोगुटु। उकिं दलंदो 
दया सारज्ञान घौछ्िँ बीगु व इलंद्रो को तागाःगु देशवासी लिसे जः्ला 
खःलानाप थेँ खँ ह्वायूगु अद्भुत ब्वा याकइणु च्वेगु धैगु उपायं द्वारा 
धोगु सवालयात जवाः बिया जूगु शंकायात बर्माघान याना थम मैवे 
खंथे थःगु विश्वास ्रास्थांया लें लिना मनूतयूतं छगू ले क्यनेगुखौं 
छगु प्रकारयागु नैसर्गिक आनन्द दुगु थाःगुलि बयूकःया थुगु पूचम्यौँ 
सृष्टि नु वोगुं खः ! 

वास्तबे “च्वेगु छायू ?? घेगु अवालयां जवाः बोगु मं ओं शचि 
है-थुकिं यानाः थःत जक तुष्टि ज्वीगु मंखु सकसिरत फायदा देगु है 
खः । नत्रसा लेखक च्वया प्रकाश यायव तुं मेपिसं न ययाः ब्वनेगु 
व मयेकुसँ बांछुवेगु थये ज्वी माःगु है मटुगु। खने थम स्यूणु धूगु 
सँ लोमनिभनँ जक च्बइगुं अथवा लेखके खालि थःगु हे परितुष्टिषों 
लागी जक च्वइगु जुसा शिकारु अथबा प्रोढ हे लेखक च्वी थन्यु 
भ्रमित “छु च्वेगु १? घेगु सवाल बह हे मखुगु। थःत गुरु "वया 
शान्ति दइ, थंःतँ गुगु चीज व्वया स्मरणशक्ति बस्लाना च्वनि, 

निबन्ध घपुचले रत्नःबजजु [४७] [४७७] 


थ्व खा परिस्थिति अनुसार सुयातं कने मालिगु मखु। अतएव र्न 
ध्वजजुं धया दिल --थथे धायू मालि-- संसारे च्वेगु बिषयया छुँ 

- अभाब मदु, श्रमावर जुया च्वन थःगु शक्तिया (प्रतिभा शक्तिया ) । माने, 
थुगु खँ तुमंका तयू मालि अथवा थुगु थुगु खँया विपये जिगु जिज्ञासाया 
फल स्वरूप अध्ययन यानाः जि थुल थुलि खँ सीके धुन; आः थ्व लिपी 
बञ्चित यानाः प्रकाश याःसा थःत नं फायदा मेपिन्त न॑ फायदा पेगु 
ला थयूक जक विचाः याना स्वःसां सकसितं माने ' च्वेगु छायू !” धका 
श्यूषि सकसितं घाय माःगु खँ मखु । बरू, सवाल ज्वी फुगु छगू ख/-- 
४ गुकथं च्वेगु १” अर्थात्‌ गुकर्थ च्वःसा थःगु आत्म प्रकाशन ज्वी, थमं 
चयागु खै कर्पिसं थ्वी सकसितं मान्य ज्वी, इत्यादि । 


वास्तवे, 'थमं गथे स्यूगु, गुलि स्युगु, छुछु सम्बन्धे स्यूगु इत्यादि 
'लः थें जूर्थे छुप्ति मह्यकुर्से अपो मयासें खुरु खुरु च्वयाः प्रोकिटस 
'याइबिनिगु लागी. थ्व नं छु. ताढंणु समस्या धायू मज्यू । ख नं, 
छु खे गुकथं, गुलि शब्द घाल, थुलि स्वेबं हे लेखकया योग्यता 
गपाय्‌ विकःझ खः तुरन्त सी दइगु जुसां शैली घेगु झौगु वसः थें 
न तुं भाव ब विचारया बाइन जक खः, शैलीया थः थम बिशेष मूल्य 
आयः सटु । . लेखन शेली? भेशु निबन्धे रत्नजं घया दीयु मे 
दुय सुत दुःख मूलक हास्य, करूण, घृणा, उत्साह, क्रोध, भय, 
रति आदि गुबले गुगु भावं तापुइका लेखक लेख च्यह उबले उगु 
हे प्रकारयागु शैली पिटा बह । स्वस्व हास्य रस ब हिंह करुण 
रसमा. सफल लेख पिहाँ बैगु आशा यापू थाकु । क्रोव बा उत्सार 
नुगले जाया ब्वंहझ लेःउकपा वाक्यत स्वनावं हे तताश्शकः ज्वी। 
गुझ पात्र बा ब्यक्ति खना; लेखकया मने गुप्त क्रोध धा घृणा दया च्वनि 

[४८ ] | हित्यया पुलचं 


A 


सा. र.४ 
चयागु प्रति च लेर्कं छंच्वत घाःसा चं स्वभावं है कटू चा व्यईयात्मक 
>लो च्वइ । सुं छक्म कुलीन, न्हृक्ष नायिका लिसे छुक सम्भ्रान्त कुलया 
चतुर नाय" खे हाद माल चाङ्छा पर्यायोक्ति चा रे पात्मक शेलीय[ 
भर काः वनि}? 


उकि “ज्ञान व भाषा ' थेंगु निवन्ये घया दीयें मिषा, मे, छप'गू 
आदि इन्द्रिय द्वारा अनुभव यानाः अथवा सफूया, 'भाषाया माध्यम 
द्वारा छु गये खः अथे हे ह्षसीकागु शान लिपिवद्ध यायगु हे सबाल 
हल यावगु खः ।ग्रपायूचो थाकृयु छु मदु । धुकि है खः, वयक 
धयादीगु-स्मरणशक्तिया दवलतां व व्यवहार सुविवाया विचारं हे हाय 
मानब-मबजे लिपि चा आखः सृष्टि यङ्कूगु कल्पनाया स्फुरण जुल 
ब्वीमाः, अले गुबले निर्स संवारे लिपि बा ग्राखःया सृष्टिबुल, उबलें 
निसे हे सफूपा सृष्टि जुल्ल घाय माः। 
न्ह्यात्ये हे जूसाँ थुलि सँ जा अबश्य खः- संसारे गुलि विश्रास, 
श्रास्था व भद्धा यायूगु परिस्थिति व शायू <, उलिहे प्रश्न, शंका ष 
समस्याया नं थायू द। सफुती च्वधा तयूवं छापे जूगु ज्वीवं वेदवाक्य, 
भू.ब सत्य माने यायूगु थ्व पक्का उन्नतिया त्वायः गयूगु मखु | उकि 
अचा बिचाः याइपिं मनूतयूणु ज्या, च्वयाः अथवा खें छात्राः सुयागुं 
अथा थःगु हे नं विचाः नह्यथनेगु अथवा कोठुकेणु मखु, बल्कि प्रचलित 
चारण व जोशयात हे परिचालन यार'गु उमंग चले याना च्वंगु ज्वीफु । 
थ्व हे निबन्ध छपुचः स्वयाः वास्तवे झीसं धायू मफुगु मखु-रूनध्वजलुया. 
ने थःगु लेखक जिम्दगी तथा लेखन सम्बन्धी जीवने गुलिखे समस्या 
सम्मुख याव्‌ माल, गुलिखे शन्त धारणा खनाः मन कोतुके माल 
उवी | उकिया फल स्वरूप घयकः थन्योझ छुझ विचाः याइक्ष, मेमेपिसं नं 

निबन्ध छपुचले रन्रप्वजजु [४६ | 


अलि थूंसा गुलिज्यू घयामु सदभावना बुझ मया लागी च्वयगु 
छगू कर्तव्य अवल, थँःशु जीकर्नयाँ ' मिशन” जुंबल । थुंकिया फेल 
स्वरूप भीत. थौं निबन्ध छुपुचःयाँ निबन्ध संग्रह दत | उकिं निचे 
छपुचः बयकःया थौं तेकयों विचार शक्ति व तर्क शक्तियो परिचयं खः | 


खनं श्रावश्यकं खयातं चिर स्थायी याना तँयगुमन है जक 
श्लप्वजजुँ सूं पिकंया दींगु बूसौँ, भी श्रलसीजुयाः स्मरणशक्ति 
चीर जूपिनिगु लागी दंक व सुलभता पूर्वक छगू है समये थःथःगुँ 
थासै च्वनाः गुलिखे उपयोगी खत तथा वयकंःया दे में दँयागु परिश्रम, 
अंनुभवयागु सार थः बैंब्लें ब्वने खन। थौंकन्देयागु विशालंतर जुजँ 
गु बेफुसँदी वं जटिल जमानाय्‌ थन्योपिनिसु अनुभव वे परिश्रमयागु 
सारे ब्याक्क हे फायदा उंठेयायूदत । बास्तवे संकुती छु स्पना कयाः 
दंग ज्वीगु अथवा खिन्न ज्बींगु करपिनिगु मिखां स्वैयाः विश्वास याएगु 
जक खश्सां तबि; सफुती च्वया तश्गु खँय्‌ थम न॑ छुकः बांलाक विचार व॑ 
मनन यानाः उकेया अनुसार तल्लीन जुयाः ज्यायात, उके हे थःसु 
जीवनयांत पात धाःसा विद्वता रूपी चिन्तामशियात हाती कायूणु ज्वी 
भ्रैगु से सीके दत। 
थन्योगु खे सीकें माँ भीते कारण नं परैजुँलै । शिक्षाया मूलेपु 
` शव हे मखु धायू मंकु। बुंहांनिसं मायी प्वाथं पिने च्वंगु फुंक संसारयो 
बिंषये फुक्क तीक वयगु-वं ने सुयाँगु भर मंकासे-पॉर्यः सुयाकें स्वभावे 
अंदु । ने वास्तविक जीवनंया लागी शिक्षाया श्रंवतियोगु हे नें छुँ वाञ्छनीय 
चिं दु । अले भनं अंसरल व असाधारण जुजुँ वोगु संसारे छुँ सह्य ढंगं 
अचा श्रःपुला घया थें च्व॑ंक म्वायत झोत शानयांगु आवश्यक परे 
जूवल । व्यावहारिक मंजुसें मगाः, अले निरन्तर नहून्हूगु ज्ञानं भीशु 

[५०] FS [दिल्या छुलचं 


जीवन पथ सुगम याय है मालिं। वर खालि थेःगुं हे जक अनुभव वें 
परिश्रम द्वारा थ्व ला तस्सर्क थाकुगु है खै खः । रस्नप्वजजुयागु हे शब्द 
धायू धाःसा संफू द्वारा भाधाया माध्यम व्यवहारया खे खीकईपिस गुगु 
खँ, गुलि खँ पिला सीकइ उलि है खें सीके संयूकेत थुजापित दच्छि नं 
बीफु, प्यदेँ नं बीफु, गुबलें गुत्रले लच्छि नै गाय फु श्रेयवा जन्मकाःछिं 
नं सौके मफयाः श्रलमलै ज्वीयौ । उकि संसारे यक भाषा दयाः यक 
महि भाषा सयका ज्बीगु अ्रपायूचोत॑ सम्भब मनूर्सा छुद्य पोलेण्ड 
तिबासीयात सम्भब जू थें हरेकसिनं छुगु भाषायां लिपाँ मेगु भाषा 
सयकेंगुली आपालं अःपुयु व आयिक दुष्टि नं लाभ दायक ज्वीफुगु 
विचाः याःसा शाझ्नश्ञतया नापनायं ज्यवृहारे ने चतुर जुश्गु जास्वे 
हे मालि । थथे धायूबले वे छगू भाषां शुरु ले धक्का सवाल जू मवे 
झफु । थुकिया जबाफे र्तध्वजजुँ घया नं दौसु दु-मेमेगु भाषा याकनें 
सयकेगुली मद्दत कायत न्ह्याथे हे अवनंत सां छुझ् ज्ञानया पिपासु मनुखे 

यु मातृभावायू पूर्ण अधिकार दयूका खनेगु ग्रापालं . लाभदायक 
खनेदु । अ्रप्पो दुने ध्यंक मर्बसे घायू धारा लिया व्यवहारिक दृष्टि 
अःपुगु व आर्थिक दृष्टि लाभ ज्वीगु पाखे वने माला बयि । थमें 
माया सुले च्वनाः स्यना कया तयांगु युयु भावू. दु-ब छगू भायूवै हे 
जुइ । तर थ्व भाषा न॑ परिस्कृत व सुसंष्कृंत जूसा जक; नत्र ला भाषायां 
सौष्ठन ब भाव व्यक्त यायंगु शक्ति नं वृद्धि जुजु वनेत माःगु एकता 
है मदु, नां घाःसा छगू है जुया न॑ भचा थायू पायूव॑ श्रात्रा दिल्‍ली 
थे पाःगु जुपाः अपोसिनं मथ्बीणु मनोभाव समेत है नं व्यक्त याय 
मछिनिगु मज्यू । उकीसनं खं होयूगु भागा छगू व्वयंगु भाषा छगू 
जुल कि 'भाषाया प्रसार नं माःकथं मज्वीगु हे जुल। उकिं संसारया 

निबन्ध छपुचले रलव्बजजु [४१] 


परेमेगु भाषा थॅ यक जःला खःला भाया सम्मिश्रण हारा श्राधुनिक्र 
रूपे वया च्वंगु नेवाः भायू हाना च्वंपिं नेवाःतयूगु विचार यानाः 
वयूकःनं धयाः दीगु नं खः--भीसं हानं लिहाँवनाः व हे पुलांगु भाषा 
ज्वंवना स्वने माःगु कारण छुं मदु, बरू छुगु हे नेपाःया विभिन्न 
देया व हे भासे विभिन्नता दःसां उलिमछिं विभिन्नताया दुनै च्वंगु 
एकतायात ज्वनाः व नेवाः भायू ब्यापक ज्वी फइगु छगू व्याकरण दयूके माः। 


उकीसन॑ ध्वनि तत्व प्रधान भासे मतमेद दयू मफुगु मखु, दयफु 
अवश्य । गये कि चित्तघरजुं कारान्त पद्या ल्यूँने विसर्ग तयगु व 
मतयूगुली शर्थ पाः वंगु व हृस्व शरन्ते दुमु शब्दे विभक्ति तयूब॑ दीर्घं याय्‌ 
मज्यू हृस्व हे याजू माः घया दोंगुली रत्नध्वजलुया विचाः पाः | वयकलं 
खः लोप जूगु दु घयागु संकेत द्वार अ्थ स्पष्ट सम्म यायूणु थ्व ख 
तर भाषा सरल ब सर्वप्रचलित यायूगु कायदा थ्व मखु । थ्व भाषाया आका- 
रान्त शब्दया उच्चारण अथ मेदं लघु नं जु, गुरु न॑ जुवं | खालि 
मेमेगु भाषा भाषीतसें ब्वन घाःसा नागरी वर्णुमालाया सर्वमान्य 
प्रचलित नियमानुसार थन्योगु शब्दया उच्चारण नं गुरु याइ। बरु 
अर्थ मेद स्पष्ठ यायया' लागी लघु उचारण ज्वीगु कारान्त शब्दयां 
ल्पूने चिह्न तयु उचित खना दिल । श्रथे है हस्व न्ते दुगु शब्दे 
विभक्ति तयवं दीर्घ है ज्वीमाः धयागु नं षयकःया विचाः। खतु, थ्व खें 
भाषा तत्व वैज्ञानिक ब भाषा विशेषज्ञतयगु ज्या खः। अयूसां आ 
थत्थेयात झीसं थुलि घायूफु-भाषा हे ध्वनिं तत्व प्रधान जुगुलि, उच्चारण 
स्वयाः भाव वग्रव हे पाइगुलि अर्थ ह्वापालाक स्वयाः तिनि हृस्व दोघे 
उच्चारण यायूगु स्वयाः, हृस्व दीघ स्वयाः तिनि अथ ध्वीका कायगुली 
सुबोधता ब सरलता दः वः थें चवं । 

आळा] [५२] ४ 2 साहित्यया सुलचं 


थ्व जुल श्राः भी सम्ब वशिक्तित युगे, सभ्य व शिक्षित च्चुजुँ, ज्वीकुं 
श्वौकु वया च्वनापिन्त माःगु नियम विधि । खः का, प्रामीन ( श्रसभ्य ) 
श्रथवा नागरिक ( सभ्य) न्ह्यागुहे जीवनया निम्ति नं साहित्य, सफू 
श्रत्यन्त आवश्यक खः । हानं भाषाय्‌ समेत नं ब परिष्कृत ष सुसंस्कृत 
उवीमांः थ्व नं पक्का खः। तर गुगुं जमाना थन्यागु ने वन, गब्ले कि 
मानव जातिं थन्योगु विना नं ज्या काथू फत खनी, बौलीवचने १ 
चाल चलने न्ह्यांके हे अन्‍्छीलता व ग्रामीणता ( गामाः पह) या अंश 
दय्‌ थब्यु, खालि उखीन छगुलि साहित्ययागु ज्या कॉल, सफूयागु 
ल्या काल । उगु है द्वारं परिष्कृत व विकसित जुजु मानब जातिं काव्य, 
नाटक) उपन्यासादि आधुनिक शाहित्ययागु जग थन | आंशिक रूंपे 
जक जुसां उब्लेयापिं मनूत॑सँ मनोभाव ठीक तवरं ब्यक्त यायगु इच्छां यानाः 
भानसिक क्लोशं थःत मुक्त याःगु थौंतक उखान वाक्यांश भीख 
खना च्वना-तीका च्वना । परिस्थिति श्रनुसार, आवश्यकतानुसार 
शनुभवया बलं सुष्टि जूगुलि व उखानत गुलिमछि पारे भसं शान 
गुण कयाः यथा सम्भव मदत नं कया है च्वना । उर्कि उखान पझल 
तस्सकं श्रद्धः यानाः रत्नध्वजजुं धयादिल--“ उखान निरक्षरतयूगु ( आखः 
मसःपिनिगु ) सफू खः । अशिक्षिततयगु कविता खः, म्हुतु मदुपिनिगु 
सरस भाषा खः, हानं हरएक जातिया इतिहास नं खः, ( थोकन्हेयायु 
इतिहासे थें सालमितिवागु प्रचुरता मदुसां ) धुगुप्रकार ह्वापानिसँ श्रनुवादित 
शुया अथया कारणवश स्वनिर्मित जुया बया च्वंगु प्रत्येक उखाने 
सुविशाल मानव जीवनया कवित्व पूणं व्याख्या खः । अतएव गुगुँ 
जातीय भाषायागु लोकोक्तियागु प्रचुरता व ( तत्‌) जातियागु वयोषु्धत्व 
च मानव जीवन प्रति इमिगु व्यापक हटिया परिचयात्मक संफू खः | 

निवन्ध छपृचह्ें रलध्बज जु [५३] 


अज निपलाः न्ह्यचिल्ञा च्वैयागु खें छुकः पुनरावृत्ति यात घाःसा थये 
मे षातू फु-उखान म्हुतु मदुषिनिंगु हे जक सरस भाषा मखु तःह', 
चीह', धन्नी गरीब, शिक्षित ग्रश्िक्षित फुक छयू जातिया सगोलश्री 
खः, अमर कान्य खः, गुकेया प्रतिनिधि ज्को व हे जातीय व्यक्तित्व ! , 
यथे गये ले ? घथागु सवालया जवाके भीत वथूकलं “ उखान? 
निवन्ध कोदावूक ब्बंका श्वीकेगु प्रस याःगु खनेदु । “ साः कोबूया 
ज्लायकू चिडता ? धायूबले * लायूकू? शब्द सुचित याःगु ऐतिहासिक 
स्थिति, ठरले साः? ब लायकू शब्दया सेकेताब्मक प्रयोग पूरा बाक्यां- 
शया हे महत्व पूर्ण अथ व नं ठशु जपानाथागु आदि आदि खने दः वह । 
अले बांलाक विचाः याइपिसं छगू छुगू उखानयात छुगू छगू सफू अथवा 
काव्य नं धायू मालि । शुलि मछि परिस्थिति) गन्योगु छालुभवया सार 
ज्ञान अथवा मनोभाव व्यक्त ग्रायगु गन्यो गन्योणु अनुकूल प्रतिकूल 
बातावरण याना पिदाँ कगु जुगुलि उखान ने सफू ला खः हे पाय 
भालि । अयसा कविता छार , उखाने कविताया छु लक्षण दु धयाणु 
सवाल नं मवे फुगु मखु । 
थुकिया जबाफ झीत रलध्यजजुं थःगु ' गद्य कविता * धयागु चिबन्ध 
पूरा यायगु प्रयास याना दीशु खने दु । कविताया परिभाषा ब्यूबले 
` चेकःनं धया दिल-- कविताया निम्ति गये छुगू उचित भाषा शेलीयाशु 
आवश्यकता दु अथे हे संवेग पूर्ण भावयागु नं जरुरत बु । वस्तुतः थ्व 
, नित्तायां समुचित मिलनयात है “ कबिता * घाइ । वास्तविक खे छु घाःसा 
छुः छगु खँ वा घटनायात मनुखं थःगु नुगलँ मार्मिकता पूर्वक यानागु 
्नुभवयात ममस्पशौं भाषां व्यक्त याःगु हे कविता खः । भुकियात 
अलंकार, कल्पना, सय बा छुन्द्यांगु सहायता दया च्बंगु ज्बी । झापा 

सक्ति उखाने धुजोगु गुण दया च्यगुलिं उज़ावयात कबिता भ्र्‍या दीगु खः १ 

थथे धावूत्रले भी गुम्हं गुम्दै अय छथाइपिं पाठकतसें धाय फु-- 
अथे हे खःसा लक्षणा, व्यज्ञना, अलंकार, कल्पना फुक दया, ममंस्पर्शी 
भाष्राय्‌ न्यास हे उत्ते जित मनोभाव व्यक्त जूसा, गद्य हे जूसां वैत कविता 
धाय मालि । गये कि रलध्वजज उखानय[व घया दिल । थुकी वेकःया 
छु आपत्ति, मठ । बाण भट्ट्या फाडम्बरी, दण्डीया/दश कुमार चरित 
त्रिविक्रम मझ्या नलचम्पू व नाटके ब्रइशु गद्य खण्ड तथा गद्यकाव्य- 
यात सादी तया, घया नं दीगु खः--छु' मौलिक मेद दःसां थो कन्हेयागु 
गद्यकाव्य नं साहित्यया पुलांगु अंग लः। ख न भीयु प्राचीन सादित्ये 
गद्य कवितायागु छु विशेष भे णी$।माने जुगु मदुसां गुलि उपनिषदे 
भीसं गुलि गद्यकवितात चिच्चाः दना च्वंगु खना। अयू जूसा ' गद्य 
कविता च्वोजुइग रोगं थौं कन्दे थापाले युवकतयूत थिया च्बंगु दु ? 
घयां दीगुया माने छु थो कन्हे की थन नेपाले गच्चकविताया प्रवाह 
वया च्वन, उकिया लेखक--कवित छु यथाथ कवि हे मखु ला £ अ्रमिसं 
व्यक्त याशु अनुभव छु घात्यै मार्थिकता पूर्वक यां:गु अनुभव मखुला ? 
छुझ अंग्रेज विद्वान्‌ श्राइ० ए० रिचाडसं थःगु विज्ञान व कविता 
अयागु सफुली षया दीगु द--कविया ज्या दे छु ्नुभबयात क्रम 


सिलसिला ब्रियाः स्वतन्त्रता बीगु खः ( The business of the | 


0906४, as we have seen, 1३ to give order and 
ohcrenee and 80 freedom of 8 body of experience) 
शब्द योजना शक्ति ला कत्रियागु. थःगु है गुप्त मन्त्र खः, सुनानं 
श्यना ब्रियां ज्यूगु मखु | श्रवसा छु नेपाली गद्यकवितयके थुलि है 
नं मदगु ला ! छुन्दया यथार्थ ज्ञान दयके अत्सि चायाः हे जक गद्य 

कविता च्वौ जूगु खइला ? अथवा छुन्दयागु बन्धने च्वनै मफुगु थःगुँ 
दुर्बलता लोक मखकेगु प्रयत्न जक याःगु ला? प्राचीन छुन्दयाप्रति 
अति भक्तिया प्रतिक्रियाजुयाः पुलांगु रीतिस्थिति, चिह्न आदि घाळया 
प्रति अभ्नद्धा व न्हूगु धघाक्रया उपरे प्रमया फल स्वरूप जुया 
बात्थें थ्व अन्धानुकरण जक खः ला! अ्रथवा थारत्ये हे छन्द 
च्वेनले गर्ने गनं दया च्वनिगु पादपूर्ति दोष मददकेत अथवा 
थःगु मनयागु खँ चितु चिना तया नं छुन्दया थासाय्‌ गुलि गुलि 
सोफ्यूवनिगु व छगू प्रकारं धायू माश्यु खँ छगू प्रकार घायू 
मालिणु बन्धम॑ सुक्त जुइया लागी हे गद्य' च्वोगुला ! अथवा थ्व जटिल 
लुज वोगु जमानाय्‌, मेमेयु त्रे हे थें कबिता क्षेत्रे नं अःपुगु व सुलभ 
मार्ग जक सोगु ला ! नत्रसा बांलागु मनोभावयात पद्म” कबिता च्वेगुलिँ 
लयूयाशु सुसंगतं याना जन जनया म्हुती च्वनाः रचना लोकप्रिय 
शुइंगु व उकिया आयु ताहाकः ब्वीगु लोभ तोतुगुया मुख्य 
कारण छु ! छुन्दया यथार्थ ज्ञान दयके श्रल्सि चाःगु मुख्य मनो 
वैज्ञानिक कारण छु १ खालि गद्य' हे कवितात्मक भावयात व्यक्त यायशु 
श्वेगुया मनोवैज्ञानिक कारण नं ला छु दयमाः । ब छु, गुगु खः १ 
थ्व याय. माः्गु व जवाः बीमाःशु प्रश्न खः । शायद श्प्रासांगिक 
शुया ज्वी राय बीगु छु जरुरत मखंसे खाली वाल्ट ह्वीरमेन व 
निरालाजी पट्टी जक ध्यान आकर्षित यायां इपिं थें हे. उवी फःसा 
जकं गद्य कविता ,चवःज्वीगुका धका सारा गद्य कवितयूत च्यालेञ्ज 
प्रियाः स्वष्वबजुं घैदिल--छुन्द वा छन्दं बीगु संयमे दुने उवनाः 
कविता च्वेगु स्वाभाविक क थुकिया बिपरीत ज्या यावत स्वेगु 
अस्वाभाविक चेटा यावूगु खः । थुज्यागु अस्वाभाविक प्रयत्ने गुल प्रवृत्त 

ज्वी व कित असाधारण प्रतिभा सम्पन्न विद्वान व्यक्ति उवी, कि 
थुकिया विपरीत । उके शुद्ध काव्यक्ष लेखक कि नोषांवा गौरव स्वरूप 
ल्वी, कि सःस्यूपिनि दया कृपा पात्र । थथे घका गद्य कवितायात॑ 
है वयूकलं माने याना मदीगु मखु, धयादिल--उतेजित मनोभावना 
(अति क्रोध, शोक, प्रसन्नता आदि ) वयाच्वनिबलेसियासु भीगु वाक्ये 
न॑ स्वभावं हे छगू प्रकारयागु लय दया च्वनि गुबलें मदयू न॑ यो | 
उकिं गद्य कविताया निगू रूप कयना दिल-- छगू लयात्मक छुसू 
लययागु बन्धनं मुक्त जुगु। अले कल्पना, श्रलंकार, शग्दवोजना 
गद्य कवितायू न॑ माः धयागु हीटमैनया भनाई छुमुलिं नं प्रमाणित 
याना दिल । गुम्हसिनं कि कवितायू अलंकारयागू जदरत मदु धया 
न॑ अ्रलंकारयागु प्रयोग याना च्वत | 


तर ह्विट्मेनयागु भनाइ्या मतलब भौसं थये न॑ लगय्‌ बायूफु- 
लयू, कल्पना, श्रलकार, शब्द इत्यादि ला कवियायु थःगु 
हे चीज खः, भावना प्रकाश रूपे वइबले नापं तू प्रकट ब्वीपिं 
खः, थमित हे महत्व बिया सना च्वन धायूव “कवित्ता? कवियागु 
उबी तोता समालोचकवागु जुबनिगु यक्क सम्भव दु । थ्व खेयागु छायां 
झीसं रत्नध्वजञुयागु थ्व घापुली खने फु--तिसा मानव सम्यताया 
ह्वाप्पाया पलाः खः, उन्नतिया प्रथम सोपान खः। तर दमेया सौन्दर्य 
विना पिनेया जक तिसा श्राडम्वर जक, अतः धूर्तता वा असम्थतायों 
लक्षण खः, दुने व पिंनें नं तिसां तीगु बा दुनें जक तिसां तीगु व्यक्तियों 
थःथःगु रुची निर्भर जुइ।' उकि गये मनूया तिसा खः अथे हे 
कविताया अलंकार इत्यादि धया स्वःसा देश, काल, जाति, व्यक्ति 
विशेषं पाः वनिगु कला ( रूप चातुय ) पट्टी झीगु विचाः वनि, गुगयामु 

अस्तित्र व व्यक्तित्व थः थःके च्वति, घाइपिके हाइपिंके शायद मच्वने नं ७1 


मुख्य कारण नं थ्व हे खः। गुगुलिं यात्रा कि संसारे तिसा वसःया 
रूप ढंग सकमनं, न्ह्याबलें व हे छुगू मजूर, । उके छगू एकता सदुगु 
मखु, दयमाः सिंगार पटारया मद्दतं थः थःत तुं यहपुसे च्वंक्रेगु व 
मेपिनि न॑ घृणा पात्र मज्बीगु। स्लध्वजजुया भनाइ दु-~ तिसा 
सौन्दर्यया प्रतीक (चिह्न) जक खः, थः थम सौन्दर्य मखु।? ख न॑ 
छगू हे जातिया तिसा बसते रूप गुण पापां वया च्वंगुया मूल कारण हे 


सोन्दर्यं घेग थुगु हे धका सीके मफुनिगुया प्रमाण खः । 


रत्नध्वजजुया विश्वास द-- मनुष्य व॒ पशुत्वया प्रतच्‌ ्रन्तरया 
भी गणेश नं तिसांनिसें हे जुल ज्वीमाः, बॅज्यायाग़ श्राविष्कारं निसें मखु। 


. बयकःया अनुमान अनुसार तिसाया सृष्टि खास याना उषक्षेनिसें 


ख्वीमा; गुबलेनिसें मनूया मने मेझ सिया स्याः थःगु छु न छुः विशे- 
षता क्यनेगु स्पर्धा भाब बुया वल जुइ । माने मेझसिया स्याः थःगु छु 
मानसिक विशेषता कयना प्रतियोगात्मक हार्दिक सुख प्राप्त याय पशु 
प्रित मसः, मनुष्य जक सःगलि तिसा मानसिक व्याप्रारे मेझ स्वयाः 
'कुशलंया चि जूवंल । उक्रिं तिसा विकासशील शुद्ध मानसिक उन्नतिया 
- चिह्न खः, कीसं पशु पंछीत नाप छु हे मप्राःयु जंगली अवस्थांत्निसे पशु 
'पंछीतयत॒ लिफिना वयागु मानवीय सम्पतायागु चि खः । ध्वया सम्बन्ध 


` शीर आजा नाप निह जक मखु, सतिचा हे नं खने मदु पका 


अयकःया विचा: | 


थुलिमछि खँया सार रत्नध्वज्जुं छु पिकय़ा दिल घाःसा तिसा माने 
शगार ( विशेषत; गुण सूचक श्र गारया ) साधन मात्र धेग खालि भो 
ख, वह, रत्न आदि चय-बहुमूल्य ( थिकेगु) वस्नुयात जक मकासे 

अक्षय अर्थात्‌ प्रतिभा उदारता, नम्रता सुजनता, क्षमा, सत्यात्रयात 
दान बीग, धर्मे आडम्बर शून्य ज्वीग, शान्त ज्वीग, तं मचायग 
आपाः बं मवाय गु हे तःढंगु तिसा माने यायमाः । त्रथे घायबल्ले तिसाया 
शरीर यात्रा नाप सम्बन्ध तःहृ हे ज्वी । शायद वयकःया विचा: ज्वीफु- 
थो. कन्हेयाग थ्व सभ्यता नं भी भोग हे संकीण स्वाथ याना धाय बा 
झविवेकं याता धायू शारीरिक बलयागु बिप्रिमता, मानसिक शक्तियागु 
बिप्रमता व जीवन निर्वाहया निम्ति मदयक मगाःयु प्राकृतिक सम्पत्तियाग 
बिषमता गने अनेगु घोर विषमता पूर्ण जगति झोत सन्तोष प्रद 
मञ्जूनिए, सन्तोष प्रद जूवने फु। 


बये नं घायगु जक, वयकः नँ खना च्वन-थन्योगु खे न्यंकुगु है 
जूसां बांलाक थ्वीका, खः का धका ज्या याइपिं संसारे यक्क हे कम | 
वयकलं घेदिल-भिदोम्दे छझ मनू जक नं प्रत्येक ज्या बांलाक बिचार 
याना याइपिं--थः घः गु उत्तरदायित्व बांलाक स्यूपिं दय्‌ थाक्की । 
संसांर हे सुख सोगु जुसा याक;चा जक हालां, याकःचां सफू-लेख 
ख्वयाः न्थंकां, अथवा याकःचां जक ज्या यानां जीगु खँ मखु, सकसिगु 
सहयोग मदयकमगाः । सकसिगुं ताल धाःसा थन्योगु ! रत्नध्बजजुं सू 
जक च्वयां नं छु यायणु ! तर बयकः निराश जुया दी माःगु छं मट। 
उपाय-दरकीव वयकलं मखंगु मखु । छे छगू विषये गंभीरता पूर्वक 
विचार यायगु प्रवृत्ति मदुसांतबि पशु पक्षित थे सदाँ व हे छुगू तालु 
नल, यन ? यानाः जीवन छुवेनं जन साधारण मफु धयागु वयकले 
स्यू | थौं थुगु नखः, हानं लच्छि थुगु नखः-- न्याइपुगु दिन बहू 
घयागु विचार उत्सव प्रिय जन साधारणं जीवनयात न्याइपुका 
सचायक छू वयगु साधारण मनोवृत्ति पाखे नं फायदा उठेयानाः प्रबृत्ति 

तिवन्छ छू 


प्रधान तर विचारवान्‌पिं मनतस थःपिनिगु आत्मदृष्टि, हापायागु 
ततःघँगु घटनाया स्मरण व परलोकयाशु नं सुधार यायूगु स्वःगु 
वयकलं स्यूगल्लि सलध्वजजुया संसारया बिचार तथा करनी व कथनी 
मिकेगु थुगु दिशा तथा उपाय पट्टी विचार याःगु ज्वी। वयकलं घ्या 
दिल-भुगु प्रकारं नखः केवल मनोरज्ञनया साधन जक मजुसे-धार्मिक 
भाव, स्वास्थ्यलाभ, व्यक्तित्व अ्रदृशन व भेमेगु नं उद्देश्य सहित जूगुलिं 
लिपा जूलिसे नखलं थःथःगु जातीय सभ्यता, संस्कृतियांगु ने रूप 
कया इल गुलि गुलि ततः धंगु देशोपद्रव॑ रहित जुल, उलि उलि 
इमि नखः चखः नं आपा दयावल । लिलाःगु जीवनया आपाल भागं 
बास्तु कला, चित्रकला, संगीत कला, झ्य कला थें हे अनेक नखः 
सखःयागु * सृष्टि याना हल | गये खः, छु ग्रथ खः, आदि फुक उदाहर- 
शात्मक कारण बिया मदीसाँतन्रि झोसं थुलि थू कि नखःयागु साधारण 
उद्दे शय न्ह्याइपुका दिन छुवेगु जसां जातिया जीवने नखःया तःढंगु हे 
महत्वपूर्णं स्थान दु घैगुली रत्नध्वजजुया बल्लागु विश्वास व श्रास्था दु । 
उर्कि नखः चखले वयकःया श्रद्धा नं द, गुगु सांस्कृतिक उत्थान कालं 
रुसारया न्ह्योने झीगु इनत ब्बना वास्तवे बर्तमान जातियागु आर्थिक 
अवस्थाणत, मल्वया, थौंकन्टेयागु थुजागु पुथ्वीया बहुभाग व्यापी 
अन्न वस्जया संकट काले छगू आधिक दृष्टिकोण स्वेबले थ्व झी नेवा 
जातिया लागी नखः अखः जूसां, मेगु दृष्टिकोण स्वत धाःसा थुकें 
नेपाल दैशनाप भीगु घनिष्ठतम सम्बन्ध क्यंगु वयले खना च्वन। 
दाजिलिङ्ग, कालिम्पोंग आदि थासे च्वं च्वंपिं नेपाली दाजु किजापिनिगु 
लीवने नखः चलः थुजागु आदि सामाजिक जीवनया आवश्यक अ्रंगया 
साप हे अभाव जुयाः गुलिखे नेपालीत क्रिश्चियन जुयाः थःग जातीस 

सभ्यता य संस्कृतिया नं कट्टर शभु जूबंगुली क्यकःया तस्सक॑ नुर 
मछि । मानवीय सम्यताया दृष्टिं जातिया इजत वंग छर्खे हे ति छयू हे 
जाति नं फूट जुयाः एकतावद्ध ज्वी. तोतुगु नं अलग्ग ति, जीवनया 
श्वावश्यक अंग मनोरञ्जनया लागी बायस्कोप आदि स्वेगु आवश्यक 
परे जुयाः विदेशी कम्पनीतयगु धुकुटी थःगु ध्यबा मूं वनिगु व थःगु 
जातीय जीवने श्रसंरक्कत (भद्दा) मनोइतिया प्रसार नं नुगु वयकःया 
बाग; मिखां नं स्वे मयो । 


उके थौं कन्हेयागु आर्थिक बिपमतां तोपूगु जमानायू नखः चखः 
बिधि व्यवहार आपाः जुगुलि छे -‡ भवाँयू जूपि नं यक्को दत घैगु 
तायूदुगु जमानायू वयकःयागु अपील दु कि-- संसारया यग्गु हे 
जाति थज्वीमा, गुगु जातिं गनतक उद्योग मुलक परिश्रमे संलग्न 
जुया च्वनि, अन तक व जाति उन्नतिया त्वाथः गया च्वनि, बर 
जब उन्नति प्रधान परिश्रमं ल्िचिला जीवनया आपाल॑ भाग भोग 
प्रधान ज्यायू-खँयू फुकइ, अले व जाति अवनतिया त्वाथलं क्रमश; 
कुश वनेगु प्रारम्भ याइ। थ्व है खें पारिवारिक व व्यक्तिगत जीवनया 
विषये नं उलि हे सत्य खः, गुलि छगू देश व छगू राज्यया विषये | ” । 

थुकर्थ भॉसं खना-- रत्नध्वजजुया निबन्ध स्चना शैली केन्द्रित 
जूगु खनेदु । ऐतिहासिक, सामाजिक, आर्थिक) सांस्कृतिक, मनोवैज्ञानिक 
कारण बीगु स्वस्वं निबन्धया गति हहं आखिरे हल याइबले थःगु सिद्धान्त 
माने विश्वास, श्रास्था व श्रद्धानुसार यायू हयूगु वयूकःया थःग हे विशेषता 
खः। उके निबन्ध घेगु छलफल यानाः पिहाँ वोगु थःगु विचार व राय 
सम्म खः, अथवा छु वित्रये ऐतिहासिक, मनो. वैज्ञाकिन वा थुजों थुजोगु 
है खोजिया निष्कष खः घाइपि लिसे वयकःया विचाः पाः। बरु ` कला 

घेयेशू जौवनयाँ लागी, कली लॉगी मंखुं धाइ ये साहित्य 
यामु में जीवनया लागी खः धका छप्ति हे चञ्चल, अस्थिर मजुसं गंभीरे 
सॉहिय च्वहपिं लिये बवकःया शैलौ मिले जू. बं। बिचें बिर्चे भावुकता 
थिंयो मैन वेंखुश यायंग दवी जौशें कंलमें ब्वोकेग जसां तंबिं गंभीरे 
धुवाँ: विचा योना वनिंपिं बुंद्धिजीवीतरग वय: योके यँकी लच दुं 


खं न कंबिता वें बाज॑चातयग हे जंक रोमाञ्चकारी युग ला थयूच्वँगु 
ज्ञमानायु ने स्वस्थ मगजं छुपलाः छेंगलाः पत्तिक॑ बिचोः याना! श्रॉलोचना 
भा निबन्ध स्वेंगुली हे श्रैनयागु ह्वा जाःग खनेदु । श्रेनयागु लेखयू 
छकि इदयंयाँगु स्वयां नं, मगेजयागु कसरत श्रापाः खनेदु । श्रनयागु 
संसारे बुद्धिवादीतयग प्रॉबल्य दंड नकि भावनांवादीतयगु । वयकः 
श्रालीचंक तथा नित्रन्त्रकार औयाः विचार छेत्रे सारासित घ्वानां 
थंकेगु जोश पिहाँ वोगु मुख्य कारण नं ध्वं हे खा । 


वास्तवे ' निबन्ध छुपुंच:” ने आं यस्यैयाँत रनध्बजजुया परिचय 
झोत न्यूंग नै युलि है खेः छग्‌ छेंगू सबोले नै बैयवधया च्बैनिसै की 
थ्यॅक बिचाः यांना स्वेगु बानी दु खँनी । छौयूँ, छु खँयू, गये 
शया; छु जुयां, गये ज्वी, थुकेयं छाय मज्वीग, छु ज्वी !-- थन्यौगु 
नैकसा पूरा कार्य कारणं हेतु बिया! सिलेसिलेबार ढंग गंभीर प्रक्कति 
गतिं कयाः बयेकःया विचौरत ब्वाँ वनेगु स्बैगु खनी । ध्वामँथूपिन्तै 
ध्वौच्बीकेग्‌ः मस्यूपिन्त सयूका बीगु, थ्व हे वयंकँःया निबन्धया शैली 
ष परिनोषां खेनेदु। ब्वतिपिं, न्यनिपि लोम॑कां, तर्क लेंगे मयासें 
थःगु हें जंक दंग विचार प्वैकेगुली बयकलं त्रापाः सार खनां मदी । 
उकि न्झास्थेहै केन्द्रित असां वयकाया लेखयू खालि सिद्धान्त, ढंशने 
तथां नुगःपायुः जक प्रभाव व प्रावान्यता नै खने मट, बल्कि पूर 

थीनां व शक्ति अनुसार वर्यकेयां बिचाः प्रकट तुया: लीं लागणी 
ध्वेगु वर्यकम्या शलीयां बिशेषता खः । थुगु हैं कारणं वंयूकःयों 
निबन्ध खालि थःगु हे जंक निचाः बीगु ताँ: मदु । थम सिंक्रो ताकोयौ 
राय, सल्लांद न्ह्योने तया, थःगु विश्वास आस्था, श्रद्धा अनुसार 
गु तक ब्यूकर्थ, ब्वनि न्यतिपिन्त कना यंकेगुली है वयकल सँवा्यां 
भल्लो खनां च्वनं । ्रयधका विद्वानयां ढंग (50101301 ) 
श्रन्वेषणुया पूरा तेजक्यन च्वेगु ने ता! त्रा यस्यै मदुनि । 
बयंकःया कर्लाया खुडि जूगु है सत्यतः धुंकि। सभ्य; शिष्ट मात्रै 
गम्भीर गम्भीर खयू मनूतयू गु रुचि बसे याका यंकेगु है तःढंगु लक्ष्य 
खः | कलां तथा साहित्यया जीवन लिसे पूरा सम्बन्ध दु हें धयागु नसा 
ख भै, हापा थँ तुं खालि मजा जक लुटे यायूगु अथवा चित्त जक 
शुद्धि यायू गुलिं जीवन शुद्धि ज्वौगुं लॅ मलुल । सयूके सीके माःगु थौं 
फडे, न्ह्या्गु कत्रे न॑ उत्तिं खने दत जक ला छु, वयक हे परे जुल | 
ख न, संसारया जटिल परिस्थिती, जटिल जमांनाय_ विचाः यायगु 
है छगू तःढंगु बःमकासें खालि नुगः द्योया जक भरोसां मजिल । 
थोंग्रागु कविता तथा मेतसे न॑ खालि अनुभूति जकः स्वयाः नै विचार 
हृदययात थीत प्रभासं याःगं हे थुकिया प्रत्यक्ष माणं खः | उकिं रह्नभ्वंजं 
“ निबन्ध छुपुचः? द्वारा थुखै पट्टी कलम संगु श्रये व प्रिय नित्तां 
प्रयास मखु धायू मफु। तिसा? “नखः? आदि विपये च्वयादीबलें 
थौंकन्हेयापिं सुधांरवा रोतसे थें दुगंः हे तोझुलेगु न वेयूंकःयो विंचाः दु) 
न जीवनयाँ स्तर उच्च यायूमाः धाइपिं आधुनिक अर्थशाह्नीतयूसं थें 
उत्पादन ब वितरणंया वाञ्छनीय लँ हे बंयकर्त॑ क्प॑गु दु । भीगु धर्म 
संस्कृति, नैतिक सतर श्रंनुंसांरे बीचयागु लँ कराः जसोतसो न्ह्याइपुकं 

निवन्ध छपुचले रननथ्वजजु र [६३] 


हि छुवेगुलो वयकल॑ थंय खना दिला ` 


थुकथं भोसं धायूफु थुगु पुचले च्वंगु रलध्वजजुया किपु निबन्ध 
अयकःया शब्द भिझि मानस पुत्रत--छगू मिंगु उद्द श्य ज्वनाः सपूत 
कायूपिं ज्वी धका हे जन्मे जू बो्षिंव “ तम हे घयू प्वी मयल प्रकाश " 
घायूमाः थें न्यागु विषमतापूर्य संघर्षशील संसारे मध्यस्थ जुयाः 
छु यायू फइला धयागु हे वयूकःया लिपा लिपायागु रचनात 
अज प्रौढ व अधिकार पूर्ण जुयाः समाजं थ्वीगु व प्रण यायू फुगु 
शुयाः जन जनया न्झोने च्वंवइ घयागु बांलाक श्राश यायू फु, उकि 
अन्ते झीसँ वयकः यात न॑ धायू--- 
“ ढबीकइ हृदयं संगु खँ ल्वीकइ 
सीमित सां छुं कयंगु पथं |”. 

[६४] साहिल्यया सुलचं 


सा. सु. ५ 


'न्याफो खां या भूमिका 
च्वाह्म-- भी माषवलाल कमोचाये बी० ए० 

राजनैतिक व आथिक ठाँचा-काँचा अनुसार बने जूगु संस्कुलि 
थे सेस्कारया फलस्वरूप नेपाले गुर्ग दिन छाप तक नें निगु हे कांटयाबि 
भनूत जक दुगु घाससों ज्यू--आपः मोत्रायू दुपिं मसः-मस्युपि फुक' 
नब हे संस्कृति ब संस्कारे दना च्यन, अछिंगु चाःगु मखु। छ थरि 
दुबाई, केर लँ ल्बीके फुगु मखु, लु हे लूसां कावुक ज्यन चने फुगु 
मखु । अति ज्वी धुंकूगु दासतां यानाः बिद्रोह भावना अमियु मने 
पिद्दोँ चइ, मइ सखु 1 तर थन्योगु अमानवीय दासतायात चफ्फुनाः 
न्हूगु संस्कृति, न्हूगु ₹स्कार दयूकाः, न्हूयु नेपाल, “हूणु समाज दयूकेयु 
सपना ज्वनाः पिहाँ बनिपि स्वंगूणु किसिमयरपि मनूतयूगु समाज 
यायु खे अभिसं खंगु मखु, अथवा खंसां ब लॅयू बनेयु अमिके आँट 
दुगु मखु । यन्योपिं मबूतयगु, जुगले दीयु बाखंत यकों दु। 
पुलांगु संस्कृति ब संस्कारे पिल्से जुयाः “जि दुःखी खर,” “खि दःख 
सिल ' घेणु भावना दु, वर वैत बालाक ध्वीकाः निर्मूल याय छु फुगु मखु । 
थन्योगु हे बाखेया रूपरेखा श्री घुयारवां सायमिजुया “ न्याफो स्वां) न 

खने टु, थुगु बिषये छगु प्रयास हे घाश्शं ज्यू । 
खलु, सायूमिजुं थ्व खया उल्लेख बालाक याःशु खने दुगु 
सखु । वेकः नं खालि थःम्हं खैंको, जुको खँ जक कनेसु प्रयत्न याना 
दीगु खः । तर कन्ट्रोल भावं जाकि मोौन्हो दाजुझस्यां उकी धू 

वाक छ्याकै ब्यूगु-- थुकेथ छढस्या स्वा्थलिद्धिया निति बकौतिगु ' खून 
याइशु सह यायू मजिया देश त्याग यानाः बन न॑ ्ालोकं खालि 
संगीतयू लगयू जुबाः (पलायन बादी थें चुयाः) सिना बंगु बात 
थ्व हे संस्कार सूचित या! । थः कालानुवादी लुया! नै समाजया बच्छि 
सदस्य (मिस्त) भूख ब अशिक्षित जया च्वच्तले भविष्य महलया 
निर्माण गये बुड फई ! घेगु प्रश्न यायू फथाः नं मिस्तयूत श्राजः ब्बंके 


' घात्य है मज्युगुला, मामं धा!गु हैं ठीकला ! धकाः शङ्कायू श्रल्फे 


जुयाः है फांगां फाया द्नीझ चनद्रयागु मनोविशान न॑ थ्व हे छेस्को 
व्यू। नत्र, वेकले खनादीक्ष भम्चाया “गन्योगु” मती तयाः पू 
बल न उपकारथा बदला श्रपकार याइ अमानव कायूलागुलुयाके 
लानाः दुःख स्यूगुलि, (थःगु मानब-स्वरावजन्य अशी सपना पुणा 
यायूगु लागी), ब मिल गुन्डा यंकुसा भ्यू भैथे श्रत्पष्ट इच्छा जायाः 
वःथें जुयाः नं छुँ घायू-यांयू मफ्या; अथं ह ्ल्मलें तुं जुया स्बंगुखिं 
व संस्कार स्पष्ठ जु धासां ज्यू । आथे हे, अपायूसद ज्या याना च्वनाँ नं 
छु फाइदा मनू, बरू ब हे साहूयायु बेविचारं, स्वेच्छाचारं यानाः था? 
कायू सोगु जुल नं, नौकरी तोता! भेगु यायु हे छु, कमेसंतिसँ 
छु नदूगु धकाः, मती न्ह्यागु बोसो, अ|खिरे साहूयागु दर बमोजिम 
ख्या याट्गु कर हे थःत थमन्तुं क्य्कान * कयन? सम्झे जूझ भाग्यं 
= थःगु थ्व हे संस्कार क्‍यों । ख न॑, वर्ग भेदया समस्यायू थः ल्के जुल, 


नं गरीबतयूगु मानापमान, नयू-खं-मखं-यागु छु पर्वाह मदया थःगु 


ब. 


मनय च्यों च्वीं पुत नें, मशाने थ्यनाः सी उना तःगु खं बले “ब सी सु! 

«मिल्ला ला कि चीमिह १? धकाः प्रश्न यानाः छन्हु सी हे मानी थन्योगु 
° he Lo क ०. १. ७ > 

वरभेद छायू धकाः आश्चर्य जुह्म सायूमिशुया न्तद द्व नं थ्व हे संस्कार क्यों । 


[६६] साहित्यरा सुलच 


आय्‌ असां, थ्वै खँयू श्रपायसकै महत्यै मबियाँः घटनाक्रम उसे 
खुखेँ ब्बांजुगुलि ' न्याफोस्वाँ ? या बाखंतर्से धाः-मेपाली जीवनया थ्व है 
विवशतायात सायूमिजुं खालि नैतिकता बं आर्थिक विपमताया समस्या, 
जी शिद्याया समस्या, कलाःभाशतया समस्या, मालिक व नोकरयी 
समस्या, धनी व गसैत्रया समस्याया रूपे मूर्तिमानं जु बोगु क्यं थेँ च्व॑ । 
नेपालंया र्थिक वस्था है थन्याशु कि दुगु श्राम्दान!| मनू 
तयत नूत ममाः, श्रले मभिंगु ज्या यायू मालौयु, मभिगु धकॉः 
'सीकं सीर न॑ यायू मांलीयुँ। थन तक कि थन्योगु कुकर्म याय मत्ये 
घाइझ आलोक बर छे है तोता बने मालीगु। जिन्दगी 'उसीडितयॉ 
'खँ नै गन तक -~मानव स्वभाव जन्य दिलवझ्लावयागु तृष्णा हे न 
पुरेयायूगु स्वतन्त्रता मद्‌; संगीतयू शोख दयाः घस्ताज छुह्म तैतल नं 
जडान भोच्छिसियाँ स्वया मथो । श्राथिक 'श्रबस्थाँ यानाः ममूँ थथे मनु 
उबी मद्‌, थात थमन्तुँ ज्िकों ख्वेनेमो । यदि मनू हे ख्वीरु 
जुसा, ध्वाकापिने बनेमाः। श्रये हे, कांपिन्त मिखा थेँ न्यांगु शिब 
हे न॑ नेपालया मिस्तयूगु लागी यः मजू; न्हूगु विचारं थ्यूझ चन्द्र 
हे न॑-- छचाःख्यलं मरुभूमि दयाः बिचयू लाःगु उर्वरा भूमि थें-+- 
मिस्तयूगु '  पोहाइपिं मदइ धैगु विचार खनाः, थकालीतयूसं, 
विद्वान्‌ घाःपिसँ म्हुस्वी धी फिना तःयु खनाः, थःगु सिद्धान्त, थःगु विचारे 
'विचलितं ज्यीणु ! भम्चानं यःते पालवू सम्मन यायू मफुझ, अयोग्यक्ष, 
उकीसनं थःत दुःखे कष्ट बीह्मं थःत न्ह्यागु कथं मद्दत याइझ गुन्ना 
खनाः न्ह्यान्लँ सतर्क ज्बीयु, ` ( शादय थःभात पाखे सन्तुष्टि मद्याः 
'फल स्वरूप न्याब्लें थःके थमन्तुं विश्वास, आत्म विश्वास मद्याः) 
मातृत्व ब सतीत्वया संघर्ष ततःक्यना च्वनीगु! मालिक ब नोकरया 

सम्बन्ध न॑ सरल मजू--' दासप्रथा ? हटे मजूनिला घै्थे च्वं। थःगु 
छेयागु गरिबी हाल बालाक साहूयात बोध याकेगु भाग्ययाके हिम्मत 
दुगु मखु, ध्यबाया जवा न्ह्योने थःगु आत्मा, माया, पिरति घेगु छे 
हे मखु । चिना तःझ दुगुचा थें छत्यु दके व लुख्लुरू वनीगु । 
मालिकयाके न॑ मिन्यातकां तेते नोकर गये जीविका यात ज्वी, टायमे 
दलब मबिल धायूव छु ज्वी, नोकर्‍यागु चिकीचा सले गुलि तौल 

व बिचा यायूगु विवेक मदु। व न॑ विवशा--बै नोकर माः, मालिबले 
ज्यावै धकाःला बं नोकर तःगु । अयू. घकाः बया नोकर उपर माया 
मदुशु न॑ मखु । टाइम-टाइभे बकस बि हे व्यू । अयू जूसां, भाग्य 
छे, हनी लिहाँ वनीबले बखते वासः मदुगुलि मचा सी, कला तच्वो । 
घनी-गरीबयागु मयैपुगु विभिन्नता की थन जक मखु, मदेशे नं अथे 
है घैगु सायूमिजुं खंगु दु। “श्रन्तदवन्द्र? घैगु बाखने धैनं दिल? 
दुने घनीतयू ऐश आराम जुया च्वन, पिनेस फ्वर्गितयू कंकाल दत्य, 
रोदन क्रन्दन । गुलि ममे दीगु ! 


` येकेला-मयेकेला नेपाःमितयगु जिन्टगीया रूप-रेखा ध्व हे ख 
(यदि समस्या घैगु हे थुलियात धायूगु खः्सा ) सायूमिजु थ्व हे समस्या 
' पाठक वर्गतयूगु न्ह्योने पेश याना दीगुद । वरू धुके दोष स्वैगु ! 
स्वार्थ जक स्वैगु जहानयागु ला कि, मर्भी याय्‌ मयोझ आलोकयागु १ 
छुकोल॑ हे डगमगे जवी चन्द्रयाणु दोष ला कि, मसःमस्थूपि समाजवागु ! 
भातयात कजयू याय मफुद्य भग्चायाश ला कि, छयलाः गुल जथा 
मज्बं ज्वीह्म भाःतयाग ! थे ह, थःगु फायदा सन मसः नाकरयागु ला कि, 
थःगु जक फायदा सबैप्न मालिकपागु ? अथे है गरीबवागु दोप जाको, 
घनीयागु ! अथवा सै मेपिनिगु हे दो ! व्व फु पाठक दर्गतर्से नेपालया 

परिस्थिति, व्यवस्था इत्पादिया पष्ट भूमी तयाः बिचायाना दी मालो । 
व्वनी न्यनीपिंके पूर्वकल्उित विचारधारा दय्‌ माः चैगु धारणा दुगुलि 
है सायूमिजं घटनाया दनेयागु नं घटनायात खितुखिना क्यनेगु आवश्यकता 
खना मदी, थःत ममे दीगु खँ खालि जू थें खः्थें सरसरी कनेगु 
याना दीगु खः । 

उकि, सामाजिक कुरीतिउपर वेकः नं व्यङ्गय प्रहार याम्‌ त्युंगु 
दु धकाः भौोसं घायू हे माः । शञ्रयू जूसां, वेकःवा कथानकया ढाँचा, 
कांचा व शैली अनुसार ' दोष स्वैगु १? ' छु जूगु १? धकाः पाठक तथूत 
अलमले तुं यानाः थःमन्तुं बिचाः याकोगुली वेकः बांलाक सफल जूगु 
खने दु। कारण थ्व हे खः कि च्वे च्वेयागु घटनां न्याग्गु हे क्योंसां 
लीपा सिधयका मूर्तिमान जू वैगु प्रश्न छणू हे दु। मिसाइदा शुन्नायात 
मभि ` मिखां स्वे माःगुला ! मेपालया समाज व्यवस्था हे थन्योगु ममि 
नकसां बने ज्वी धंकुगु दु कि मभि यायू मत्यो धाइझ मनू न॑ तमं थःगु 
हे ज्यूनाप बर्बाद यायू मालीगु ला ! अथवा मिंह्ा, सोकाझ भाग्या रेखा, 
अस्तय्‌ ज्वीगु ला ? इत्यादि । 


उके स्वाभाविक है खः कि भीसं शुरुई धेथे राजनेतिक व आर्थिक 
ठाँचा-काँचा अनुसार बने जुगु संस्कार व संस्कृती पात्र-पात्रितय्‌ गु 
अवस्था थथे उवी धकाः भचा जक कल्पना शक्ति प्रयोग याइहा आलोचक 
यात पाठकतसे थथे न्यने फु-नेपालयापिं मनूत थधे बापाःच्याः धकाः 
लेखक धाःगु दु घैगु छु प्रमाण ! विगत जीवनया याद छगुली हे आहत 
जुया आलोक सीमाः घैग स्वाभाविकता छु द॒ १ फुक बाँखँने धैथे आकस्मिक 
घटनात कन ने स्वाभाविक नकसां सरलगु बाख थें अः गधे छुथानागु १ 
आदि । ख तु, श्रालोचकया जवाःबी थाकु मजू--छायू घाःसा, बां 

धायू व॑ तुं “छगू नन्दन देशे? धका शुरु यानाः  उलिचिया वाखे 
थुलि? धकाः सिघयूके माग आवश्यकता मदु। थथे जुयाः थय्‌ 
जूगु धकाः पूरा बिवरण बियाः कनेगु नं थौंकन्हेया बाखंया काइदा 
सखु, कला-सादित्य-सम्यता घै! ला उके दहे मदइ बनी। तर विषय 
गंभीर जुयाः शेली इल्का जुग, शेली स्पष्ट जुयाः विषय नं सुलाकासा 
सितू गु--थ्ब छुगू विशेषता यानाः पाठकतसें जिद्दी तुं यायू फु-गब्लें 
बघाःथे, गब्ले नब धाःयें जुया न जिमित मनोरञ्जन हे बिल, न जिमिगु मनयातः 
नितु मदु नीका मणजयात खाना हे बिल । भम्चापागु बाळं घाल, न वैश 
थुगु श्राशा सपना थथे पुरा मजू धेगु क्यों न वया लैङ्गिक सन्तुष्टि 
मदया मचारक हे गुना पाखे आकृष्ट जुया बन थेशु हे क्यों, न भाःतझ 
शिया] हे छुँ उल्लेखनीय जन्याय क्यों ! मचा ज्यापुयागु सुले तयाः 
शुन्ना' पिशँ बन हँ, छु घाःगु, इमिगु शाक्का निर्मल यांना बन हैँ छु 
घाः्गु ! भाग्य रेखायाग कथानकसम्म थें जक जूसां थ्वीके घायका ॥ 
बरु “ ध्यो” च्वले > चिगु बाखेने थें कल्प. भरीपूर दुगु जूसां गलिः 
ज्यूगु | खनं छ्ालोचकजुं थश कल्पनाया बले ढाकछोप यानाः कना बियाः 
नं गुलि सित नि कनेगु ! 


-थथे जूगु गुख्य कारणा --- वेकः ने घटनाक्रमे मनोवैज्ञानिक तत्क 
ल्वीकादौगु श्रावश्यक खना मदी । शायद घटने घटना व उकिया ग्रव- 
सान कनेबले है मनोविज्ञाउ ला ग्रथे हे खमे दय्‌ माः धैगु वेकःया भनाइ 
ज्बीफू | खनं, संशारयात बझ मय खनेगु अथवा लिङ्गमय खनेगु 
अथवा अ्रन्नवस्त्रमय अथवा संस्कार उस्िडामय इत्यादिखनेगु ध्वला 
पुलांगु श्रप्रगतिशील ( 8९,७९४९ ) दृष्टिकोण ज्वीधंकल घाइपिँ 
सनू मदयू मफु। तर छगू केन्द्रबिन्दु मन्त धायूव घटनां मनोविज्ञान _ 

म क्यनिगु , मनोविज्ञानं घटनायात हसाहःशु खने मदैगुलि छु जु वनी 
घाःसा “ सिंहपता मय जुयागु बाखने ' चिके काः बझ _छेचा चिकने कुतू 
बनाः सीप ' ल्वापु ' बाखने चन्द्र तना वं, “ अन्तद्व नवौ ? थः हे तं । अथे 
हे द्वात्राजी ? याणु हास्वरसया बाखने त्यप तज्याना वःथें , गंभीर बाखने 
आलोक सिना बनेमाः, भाग्यया छे बर्बाद जुयाः न॑ थःमन्तुं दोष कोबीमा। 
न्यात्ये हे जूसां , बाखं कनेगु तस्सकं हे अःपुगु लेंकया धात्थें हे 
खँकोजुको थे द्योन बोनें जक हे नं ब्वॉबनाः रूपरेखाथ जक याना कर्ना 
बाखं धकाः प्रस्तुत याय्‌ गु धुथास्वांजुया तःटंगु साहस जक मखु न्हूगु 
तरीका नं खः । थ्व न्यापु भाखं नं बालाक है क्योंकि वेकःयाके बहुसंख्या 
जनताया बिचयू बनाः कथाकार ज्वीगु मोलिकता प्रस्फुटित मज्वी मखु 
( यदि छपु छपु बाखंयात छगु छगु खँय्‌ केन्द्रित यायूगु याना दिल 
धाःसा) नत्रसा,' खुपुबाखंचा ' बाखं पुचः”, 'जिपिहाँ बनेत्यल' इश्यादी श॑. 
टुनेथ्यंक टुहाँ वना; कलापूर्स ढङ्ग' दुग॒ संस्कृति व संस्कार छर्लङ्ग क्यने हय्‌ गु 
चुके प्रयत्न जूगु मदुसां, श्रमिसं मकाःगु बिपय थौगु प्रयत्न याःगु है थ्वया 
विशेषज्ञ धायूमाः । वैंकःया प्रथम प्रयास ( सम्भवतः “ न्याफो स्वां ? प्रथम 
प्रयास है ज्वीमा; ) खनाः भी श्रपो आशावादी ब्वौमाःगु हे थुली च्वन । 


श्राशा टु- उत्पीडित, तथा पिसे जुया च्वंपिं मनूतयूत खनाः 
धुयाखाशुयागु मने राग छाप परे जुगु खः, उके थानाः व मने गुलि 
विद्रोहाम्नि प्रज्वलित ज्वीगु यक्कों सम्भव दु, उके श्रा उप्रान्त थन्योग 
साहित्य रचनाय संलम्च ज्वी कि थन्योगु दाससा-जननी पुलांगु रटीबूटी 
वेकारगु संस्कार तथा व्यथंगु रीति-थीतिथा उचित उन्मूलन यानाः न्हूगु 
जग बसे याय गली बाँलाःगु ल कपनी । 
Dl क आ 

अपराधी; न्यापु बाखं 
च्वःम्ह-- श्री रत्नध्वब जोशी 
५ अपराधी * बाखंपुचःया लेखक किंज पूर्ण “ पथिक * लिसे जिगु 
ब्यक्तिगत आत्मीयताया सम्बन्ध दु । उके लेखकया चिन्तनशील. स्बभावया 
विषये जि छुं मच्चेगु हे बांला । 


बाख॑या बिषये = जि च्वे बहगु फुक खें थ्व नेपाल भाषा साहित्यया 
पथ प्रदशंक निक्ष दाजुपिं, खः, ज्यां, खं व द॑ नं दाजुपिं श्री हृदय 'जु व 
थरी सिद्विचरणजुं च्वया दी धुंकल ) अयसां “थ्व सफूया विषये थःगु छु 
राय प्रकट यानाब्यु? घका सफू सःहायू हल कि लाबला ह्वापा लिप 
यानां, छुँ न छु च्वया बीगु न॑ जिगु बानि थें हे जुइ धुंकल । केवल थुलिं हे 
कारणं थन जि “ अपराधी ” नापं यान! न्यापु बाखंया संग्रह थ्व सफूया 
विषये छुं खें च्वे त्यना । 


शेलीया तँ तँया दृष्टिं वर्णन प्रधान शैलीयात ह्वाप्पांयागु त्वाथले 
ल्याख्यासा थुकी व हे वणुन प्रधान * अपराधी ? बांखंयात सबप्रथम स्थान 
(यकालिया आसन ) बियातःगु दु । शैल्लीया दृष्टि आक्सयू ईपातः? 
ग्व:स्वया. छतं च्वे ला । ञ्रयसां व बिषयया दृष्टि छत्वाथः कं ला । 
* अपराधी * बाखने झीगु सामाजिक गठनया चिन्ताजनक अपूर्णता,- 
श्रुटिया बिफये गुगु हृदयसर्शौ कर्णन टु के आकसयू ईपातः” या 
षरिहारपूर्णं सम्बादात्मक बाखने मदु । घायूबले कर्कित, ज्ञा वैजले यःत; 
आफक्सय्‌ थ स्वया ई फात कि थःगु हे स्वाले चीचा लावे । थ्ब निपुणु 
[खया सन्देश खः। सुरेन्द्र थः कला सुभद्रा याकचा जक भातलिते सिनेमा 

स्वोबने छाली मखु घयागु श्रनुमानं नं बुइफु ' भो निहा नापं स्वोवने 
न्यू !”चाधां वातुवां खें ध्वकाच्वन | तर सुभद्रा नं सुरेंद्र स्वया छु 
कमहयथाक्ष मिरा जूगुलि भातपिथासं मखु, थःछे पाखें निह्नापं स्वो 
वनेगु खें कोडिंत । तर कन्हेंखुनु जूत्रले टिकट न्याना कलेजया पासापिंत 
श्रथें तोता ससले कला. सःतःवने बं मछाल । पासापिंत मनयागु खे 
कनेगु हे साहस मदया इपिनाप॑ तं सिनेमा स्वोवन । भातया थुगु 
दवलतायात जवना कन्हेखुनु वया कला सुभद्रां परिहास पूवक 
थाथायात । थुगु प्रकारं थन पुरुषवर्ग भर जक बिल घासा मिसात नं 
मिजंत स्वया छुँ लिपा लाका च्वनीपिं मखु धयागु मेगू छगू सन्देश 
नं थ्व बाखन पिकाय्‌ फु। तर महिला संघ हे स्वंगू दय्‌ धंकुगु थौंक- 
न्हेया नेपालया लागी थ्व छुँ तद गु खँ मखु, गुलि शीर्षक व्यूगु सन्देश 
व “अपराधी ? बाखंया सन्देश थोंतक नं नेपालया लागी आवश्यक तिनि। 

“ अपराधी ? बाखंया नायक भाइचादाजु छ बानि स्योझ मन, 
मखु । अयूसां प्यन्हु हा दित कि त्वा नं दीगु शारीरिक परिश्रम प्रधान 
लजुगा वं ज्वना च्वंगुलि नीस्वन्हु ज्वर वोबले फ्वग्गीं जुया नं मुक्ता 
मदुगु दरिद्रताया धायूला बा पित्याया आवेशे लाना धायू भोगु प्रच” 
लित सामाजिक नियमया दृष्टिकोण आमखोरा छुगः खुश्गु ज्या तक नं ब॑ 
यायू माल। खुद मनंनिक्ष खं खूगुलि उलि नं पचय्‌ मजुल; ज्वना 
मंगले ठानायू यंकल । 


दुर्बल ब दरिद्र जुइका: च्वनेगु हे छगू तद्ध गु पाप खः, श्रप- 
राध खः धाईपिं गुलि गुलि दार्शनिकत व मिखा तिसिना थुमिगु ल्युल्यु 
बनिपिं भाग्यवादीत संसारे ग्वाग्वा ट। थुमिगु हे जक दृष्टिकाण स्वत घासा 
भाईचादाजु अवश्य नं अपराधी खः | तर बांलाक विचार याना स्वत 

चासा भाग्यवादयात ग्रन्यवहार्य सिद्धान्त व उपस्थित समस्थाया समाधान | 
यायू मफुपि च्वेया थुजापि दार्शनिकतयूत निराशावादी धायगु हे उचित जू । ॥ 
छायू घासा, गुण देशवा सरकार गुलि सुव्यवस्थित व उपस्थित समस्याया' 
समाघानया लागी तंतयार जुया च्वनी, अन भाइचादाजु थुजापिं परिश्रम 
प्रिय मनूतपू उगु दुर्गति नं उलि है हा जुया च्वनी | थ्व थौं केवल. 
कल्पनाया जक खँ मखु। तंर नेपाले स्वत घासा भाइचादाच, लालचा 
किजा थुजागिं छुद्र निझ जक मखु, खेल॑सः मनू नेपागा छगुली जक है. 
दत न॑ याइमखु । थुजापिंत ' ले? धक्का ज्वगा यना जगनाद्योया लिउने 
(सद्र जेले ) तयूगुजि पुलिसवा कर्तव्य पालन जुइफु; देशया कानून रक्षा न॑ 
जुइफु; नापनागं खुइका चोंग्डलिया मन नं यदि व छुम्ह साधारण व्यापारी 
जक जुल धासा श्रागा याउँसे स्वने फु, तर" * 'तर नेपाले उलन्न जुया च्दगु 
विकृत सामानिक गठन जनित समस्याया समाधान उदो जुइफइ मखु, कदापि 
जुइ फड मखु। प्रस्तुत “ अपराधी ” बाखनं भीगु न्झोने थ्व हे खँ 
मार्मिक रूपं तमृते खोगु खः । 


वित्रय व अज शैलीया विचार ने“ अपराधी ? स्रा छतं च्वेलागु 
मेगु छपु बालं नै थ्व सफुली दु | व खः ' पःखाः। ? तर, श्वं थकालिया 
आसन काय मफुगु छगू मेए कारण हु । 


तःइ' थो जात धयागु गुगं सुव्यवस्थित तक्रया जगे दना तःगु 
पःखा मखु। श्व निष्पन्न विचार याइझ्ा प्रत्येक मनुखं श्वीके फुगु खँ 
खः | तर गुले स्वाथवश व गुलि मर्थानिसँयागु रुस्कारवश थ्व जाति 
पातियागु पःखायात सर्वथा अलंघनीय ( हाचां गायू जि हे मज्यूगु ) खः 
घाइपि ब नुगल॑निर्स खनीपिं मबूत नेपाले प्रशस्त दनि। नुगलंनिसें 
अलंघनीय खनीयिंमव्ये छुप्र लुलुचा पोया मां मं खः। परन्तु. 


NSS SII SSN YANNI RANA 


[७४ ] साहित्यया सुखच 


युक्ति संगतगु खे मखुगुलि है सरल हृदय टुल्चा पो न॑ थः मांझसियागु व 
कृष्णलाल साहुयागु नं केवल संस्कार जनित ख बालाक मथूगु खः। 
उत्तमं नं थ्व कृत्रिम खे मथुया हे लुलुचालिते ' आइजामणडलि ' जितू गु 
खः । थुगु प्रकारं थ्व बाखने नं विषम सामाजिक गठनप्रवि लेखक विद्रो- | 
हया भावना व्यक्त यागु टु । वास्तवे थ्व भाइचादाजुयागु समस्या स्वया 
ने तह गु समस्या खः, तर समस्यायाखे पतिचा सुया क्यनेगुली गुलि 
झाकध५क संजावर “अपराधी” बाखने द, उलि ध्व “ पः्खाः ? बाखने 
मदु। यदि थ्व बाया शीऽक ल्वेक “ पःखाः ' मच्वंगु जुसा थुकी थुलि 
ध्यान बने थाकु उके थ्व बालन सफुली प्रथमह्यान मकाणु उचित हे जू । 

स्वपुगु बाया “ग्रवोध” शीष॑क हे लेखकं बालिका मेनकाया 
मृत्यु सम्बन्धी अबोघ ( दशा ) कयते त्यंगु खँ स्पष्ट जु । श्रदसां बाखने 
संभवतः वातावरण सृष्टि यायूया लागी नं जुड छयरोगिनी तथा दिष॑गता 
थः कला ममोरमाथा प्रति केशवया श्रनुराग ने क्यनातःगु टु। तर थ्व 
म्वागु खँ जक मखु, श्रप्पोगुहे सजावट खः | मेनकाया ्रवोधपन क्यमेत 
केशवया थः कलायाप्रति अनुराग दय्‌ हे माः अथवा मदयूमाः घयागु नं 
छुँ जरूरत मदु । उके मेगु खँ बालासां तबि सजावट धागूला बा विधान 
सम्बन्धी, उपेक्षा याय बह मजुगु त्रुटि छगू नं थुकी टु । | 


“ जिगु इहिपा ? बाखं लेखकया भाषा-रैली, शु गार विषयक रसि- 
कता, व्यवहार कुशलता, कहानी कला सम्बन्धी योग्यता श्रयोग्यता ब 
बाखं ब्वना कायफैगु ग्रानन्द्या लागी ब्यने बह जू। विशेष याना शिष्ट 
शु गार विषयक घाखं यःपिंत थ्व आस्म-वुशिप्रद जुइफु । 

फुकं याना थुकी स्वताजिंगु बाखं ८ । छता, झीगु सामाजिक, राजने 
तिक मान्यताया दने दथाच्बैगु त्रुटि प्रति खंगुलिनिदेश याइगु ग्रपराधी 

झपरचीः न्यापु वाखं foe} 


व पःखाः, निता स्त्री पुरुषया सम्बन्ध, पारस्परिक आकर्षण क्यनेगु-श्राक्सय्‌ 
ईपातः व जिगु इहिपा; स्वता मृत्यु सम्बन्धी-अबोध । प्रथम विभागे 
च्वंगु बाखनं अनुपेक्षणीय समस्याप्रति अंगुलिनिदेश ला अवश्य यात; 
तर समस्याया समाधान मया | आशा दु, लेखकया श्रध्ययन व कलम 
स्वया काठुया वोलिसे थुजागु खँया समाधान नं कहानी कलाया वियमो* 
लंघन मयासे हे यायूशुपाखे अवश्य ह्वा वनीतिनि। ल्यंगु स्वषु बाखंया 
विषये श्रा थत्यें उल्लेखनीय मेगु खे छुं मदुनि घासाँ ज्यू । 

कहानी कलाया विप्रये थ्व हे सफुली दगु “ छुना खँ? या पुनराइति 
याना च्वने मयूल | खः कुशलतापूवक जवा सवा याकेगु छुगु मेगु विशे- 
पता अवश्य उल्लेखनीय जू । ' आक्सय्‌ ईपातः? बाखं छष्पुं ब ' इदा ? 
बाखंया अन्त्य थुकोया छगू बांलागु नमूना खः । 

लेलकया झी बाखंपुचःया पुलांदाजु नापं, .खुपु बाख॑ भीसं प्रकाशित 
रूपं खन, गुगुलि प्रस्तुत सफूया लेलक न॑ नेपाल भाषाया वर्तमान प्रमुख 
कथाकारपिनिगु अबले थ्याके योग्य जु धयागु खँ सिद्ध ग। तथापि लेखः 
कया शैली, विधय ्रर्थात्‌ बाखंया क्षेत्र व विचार वा सिद्धान्तया विषये 
अन्तिम राय बीगु समय मजून | छायूधासा न्ह्यांझ लेखकया विषये नं 
थुजागु खँ प्रकाश रूपे वया न॑ दें नं द लिपा तिनि निश्चित जुइ । अस्तु। 

Ene bs ख्राहित्यया सुलचं 


झीगु भाषाय्‌ भी कवि चित्तधर 


!झ- कविवर सिद्धिचरण 


न्द्याःगु खुसियात सुनाने पनां पने फड मखु। गुगुँ जातियागु 
बिचारया छेंगू जुयाः निर्माण जुइ धुंकुगु साहित्य व भाषा गबले 
सी मखु । न्ह्याक प्यंकुसो न्हूसां सितु घाँयू थें भाषा बृद्धि जुजं 
बनि । भाषा समाजया उपज (१११०५००४०)) नं जुगुर्लि 
समाज नाप नापं थुकियागु आस्तित्व दया च्वनि । थुलि जक मखु 
व भाषाभाषी समाज समयचक्र फुना बनेंफु, तर भाषा फुइ मखु । झोगु 
भायू नं अनेक कठीन. परिस्थिति सह याना थौं तक जीवित लुयाच्वन । 
राणाशासन यांना भोगु भायूया, गति पनेगु श्रप्राकृतिक प्रयत्न ।न॑ 
माक्क जुल । । परन्तु मजुइगु खॅयात बलं यायूत सनां गबले जुद् हे 
मखु । प्यकखें पिहाँ बयाच्वंग . वैज्ञानिक युगया प्रवाहं याना थुगु 
भाषा भाषीपिन्त नं थःगु मात्रां सफू थाका पिकायूगु प्यायू चाचा वन । थुकिया 
परिणाम स्वरूप पी ति न्हापा स्व० पं० निष्ठानन्द, स्व० कवि सिद्धिदास 
च श्री माशर जगतसुन्दर मल्लजुपिनिगु सफू छापे बुल । तर थथे 
सफू पिहाँ वःगु खै नं उगु शासनया योग मखुत । अ्रले, अमिस भाषाया 
गतिरोध यायू गु न॑ साधन अर्थात्‌ देशयात श्रज्ञान दरिद्रता बीग ष 
शोषणयायूगु थःगु क्रमयात च्वेकु च्वेक यन । थुगु हे संघर्ष बीरता 
पूवक न्हचिला भाषाया सेवा याः स्व० कबि योगवीरसिंदया सुयोग्य शिष्य 
. थ्व चित्तघर कबिजु खः। नेवाःतप्‌ गु दुने सुला च्वंगु भाषा प्रोमया 

मीशु भाषाय्‌ भी कवि चित्तधर [ ७5] 


जीव भूति ज्या वयकलै झौगु माँपाँयात थकापूगुलौ प्रयतन याना 
दीगु हु। वकायागु हे अनबरत परिश्रम ब भाषा प्रेमया कारणं थौं 
झीए माग मं थुगु वेशनिक युरशिसे ल्बयक वनेत प्रयत्नबान्‌ जुया 
घ्वन | भीशु भाषायू थ्व मठिगु प्यदँया बिचे गुल सफू प्रकाशित 
जुइ धुंकुर्ग खा उच्चिया ल्यास स्व[बले अवश्य थुकियो लक्षण शुभ 
जु। थयथे हे देँ बई ति भोसे धुत गतियांत न्ह्याका यंके फःसा भीगु 
भाषासाहित्ययागु छुगू बांलाःगु व बल्लाःगु जग निर्माण जू बनि । थुगु 
पकारं थ्व भाग्यात आधुनिक रूप बी झो कविज़ुयागु तञ्चोगु ल्हाःदु । 


थःगु रचनात्मक क्मता ब्याक्क भाषा सेवा यॉएगुली समर्पण 
थाना थःगु संस्कृतियात धू पुना न्हयोअस न्याये हे ख्वा शवा त्याःसां 
थःगु मतापं थःगु लँ लिना च्वंझ ब्यक्ति थ्व कवि खः । नेपाल भाषां 
छं च्ये मज्यू, थुकिं खँ ल्हायूगु है दोष धया थें छ्या च्बंगु वर्खते 
थ्व ्रन्यायया दने दुर्ने बिरोच थान! ख्वंझ बयक! ख! । बंहलाःपिंसं 
त्यला ताथें थःगु समाजयात कक हे त्येका सां अमिसं धाः थें, न्यू थें हे 
जूसां थःगु भाषां च्व नि च्वें धयांगु वयकभ्यागु विवशं विचार बयकःयोा 
्रापालं कृती प्रतिविम्बित जु। पलाः पलाः पतिकं छुं याइ ला छँ घाइ ला 
घका ग्यानां ज्वी माःगु बखते ने भाषाया छत गुप्त कवि जक मजुसे छगू 
भाषाया. संत्या हे वयकः जुया' दिल | “ घात्यें वयकः छुक्ष व्यक्ति जक 
मखु छगू भाषा संस्था हे खः” घका मिर भिन्यादँ न्हापा जि धयागु 
खं थौं भ झ सत्य प्रमाणित जज बःगु दु । 


विक्रम संबंत्‌ १६६३ साले न्यत तुंडे साहु दवव्यधरया याकःकायू 
ज्याः बयकायागु जन्मे जुल । पाजुर्षि न॑ असंत्वाया प्रसिद्ध साहु 
खलः । उकिं वयकः्या जोवन अपो याना पाजुपिनिथायू हे व्यतीत 

[ड्ड] साहित्यय झुलचं 


घुले । वैथकेध्या अँबु्यों छेद सादु इया. नै चित्रकक्षोयू नेपाली 
संगीतकलायू ब नेबाः भायूयां बांखं सफू मंकेगुली न न्दापाँ निसै 
सख दुगु जुया ब्बन । अबुयागु थ्व गुण कायूथाके न॑ आपा! 
भात्रायू बःगु दु। विक्रम संबंतं १६७६ लाले. ग्रर्थातू वैयंक;या 
उमेर १४ हं जक दुबले साहु भाजुरूनयां म्ह्यायू नाप बग्नंकःया विवाद जुल । 
श्व बिदाया छु दिन लिपा बकऱ्या श्रु साहु द्रब्यवर बनेज्यायगुया नितिं 
ल्हासा झाल | मा, स्वम्ह क्यहे पिं व कलाःनापे जीवनया नल; हना 
ध्वंगु थुगु हे समये अर्थात्‌ विक्रम १६८२ साले कलकत्ता नेपाः भाषां 
घुद्धघर्म ब. नेपाले भाषां मासिक पत्रिका पिहाँ वक्ष । क्ले झी कवि~ 
जुयाके सुला ब्वंगु भांषा प्रं म था. पुसा खने दंत । न्हापाँ वयक 
"अया दीगु सिल! थ्व खः--- 


“ ब्रह्मा विष्णु रुद्र ब इद्र यात द्वित झुनाव स्तोत्रं अपालं। 
त्रिभुवने च्वपि प्राणी दो थव भंचां भालपा रक्षायात छीन ॥ 
माया मोह रूपी खासिस ढु' जि चावहि घ निकासि भव रूपी भुतुली | 
सूयं रूपी मिछोल भुतुली ऋतु ब मास निधु धबलं सनकी ॥ 
काल रूपी सुवाल खुनाव तल.जि गथ्य याना तरे जुया वन्य फे मुगती । 
तृष्णां ख्यूया मिखानं मखना सिइगुलि भय नं थरररं खाना जि॥ 
थ्व खुता इन्द्रिय चञ्चले जुयाद याना जि पाप व्याकुल इले । 
पालना याब करुणां स्बहुने ग्य याना नरके गबलें मबने ॥ 
याना जि मेवया भिसा रति भोग फुका जिं दोलंदो ्राणिया शरीर । 
अद्त्तादान कयाजि सदानं फुतकि बं देई याना थ्व पाप ॥ 
जीवया मानया सुखया कारण ह्वाना जि छ धिक मझुशु ख सदानं। 
ते मेपिनि गुगले प्याइगु हाता जुया सछा जापि फायु॥ 

भीरु भाषायू झी कति चित्तधरं [ ७६ ] 


स्वामदुगु खें न हाना जिं अपालं फुकाब्यु ब पाप जि यानागु ।, 
सननं भालपा मेषया मभिन तया जि कर्क्या धनस लोभ ॥ 
म्हुतु मखु धका मनतं खबगु तछथाव थुगुली जिगुनं सकतां । 
काय ब बाक चितंयाना जि फुकाब्यु व झिगुलि दक थ्व पाप॥ 
तोते धुन फुक हायायागु पाप प्रणिधि याना जि थनि निसे सदानं! 
चुद्ध धर्म ब संघया न्ह्योने सिलनं तुतिस चन्दना यायजि॥ 
अज्ञानि चित्त कोना ब विनतिन्ह्यागु उपायत छोयाब्यु मुक्ति॥” 
(बुद्ध धम पत्रिकाया चु. स. २४७० या बछुला तछला अंक ) 


स्वगाय कवि][तथा पण्डित श्रमृतानन्दयागु “ देवं मनुष्य दैतय 
अनियाक ” धयागु करुणामयया श्लोक विशेष प्रभाबित जुया थ्व 
कविता रचना यानो च, गु खः । 
` थये हे सःसां मसःसां वयकल च्वेगु याना दिल । अले वयकः 
यागु थ्व भाषा प्रेमयात प्रज्वलित थाना काण्यत पिकायू नितिं 
कविवर श्री योगवीरसिंहर्ज नं बराबर उत्साह 4 शिक्षा निया यंका 
दिल । थुगु हे समये उरायू गुभाजुतयूगु ल्वापु नै सुरु जूगु खः । 
उगु ल्वापुइ गुरु शिष्य निम्हेस्याँ अ्रप्पा भाग कया दोगृ दु । थुगु 
हे ताके वयकःया स्नेहमयी माता मृत्यु जुल । थ्व हे मातृवियोगे 
चयकल॑ च्वयादोगु थ्व कयिताय्‌ वयकःया आदर्श मातृ भक्ति व्यक्त जू । 
माँ! 
४ योमाँ! मदू न्हा छिति दुःखदारी, संसारसं मेव महोपकारी। 
नहापां तया छि तल गर्म-पद्में, बिन्ती शुली याय ? नरयाशु जन्मे । 
दुःखोपभोगी पर॒याशु निम्ति, देला सुयाकें थुलिं आत्मशक्ति ? 
हा ! जन्म बीत: गुगु दुःख पीडा छिं भोग यागू मखु सो ब क्रीडा । 

[५०] ` साहदित्यया सुलचं 


सा. सु. ६ 
'दुःखोपभोगी परयागु निम्ति, देला सुयाके घुलि ात्मशक्ति ? 
हा ! जन्म बीत: गुगु दुःख पीडा छि भोगयागू मखु सो व क्रीडा । 
प्रसुतिका पुत्रबतीत तोता सस्यू सुनाने उशु दुःख माता! 
ब्वीवं मचाया नव--प्राण तयत तुरन्त मातां जिड दुग्ध नयत । 
प्रत्येक मातां थव पुत्रपिन्त याना तई स्नेह अहा अनन्त । 
चाही मधासे गुलिखे विचार याना ब्वलंका तल बार बार । 
भुत्रादि नाना मलयात शुद्ध याना मधा छि गबलें अशुद्ध । 
ह्लीका सिका नित्य दया अखण्ड साता ! तया न्वाइगु मन्द्‌ मन्द । 
छा नं लुमंनी डगु नित्य तेगु हिंहिं झिता नं जननी ! मगाशु । 
माता छिगू अङ्ग महा अमूल्य आनन्द बीगू थन स्वर्ग तूल्य। 


लोके मदू हां गुरु छी समान, बिद्ठान्पिसं घेतल नं महान, 
गुरू सिबे नं शुरु धाय योग्य, कारण. सचातय जुलमां निरोग्य । 


छि याक सेवा जिमि ब्याक्क जीबे फेला पलेसा पुल्यगू छु सर्वे ? 
तथापि फक्को रतिमात्र जूसां सेवा नर॑ यायगु मात भाषां। 
हा | माँ! छिगू प्रेम सुपूर्री वाणी आनन्द दायी गुणयागु खानी, 
परम्‌ सुयाके मदु भाग्य घैगू थ्व छंगु प्रीति गन वेत दैगू? 
स्वमाम यागू उगु स्नेह वाक्य जूया च्वनीगू नर जाति ऐक्य । 
पूज्याति पूज्या गुण माभयागु लोमंक्य ज्यूगू मखु मागु मागु । 
सदूबुद्धि चादी गुणयात बीया तःगू बिधातां नर पढ़ि सीया 
' स्वमामया स्नेद्द सुपूरी प्रीति लोमंह्य ज्बीगू नर पहि च्यूति। 
माता धयागू थुगु शब्द जक संयोग ज्वीव: उगु शब्द फुक्क 
माता सम:ज्वी सुख बीह्य खासा, स्व “जन्म भूमी” थव “मातृभाषा” । 

झीगु भाषायू झी कवि चित्तधर SE 


तस्मात योमाँ ! थुगु ब्याक्ष छुंगु दयका जिनं “पच्य निकुञ्ज” न्हुशु 
अत्यन्त श्रद्धासब भक्ति याना थी छन्त है अर्पण याय नाना ।” 
थये वयकःया जीवनयात काव्यं साल । 


वयकःयागु काव्य-जीवनया स्वगु अध्याय दु। प्रथम अध्याय 
अर्थात्‌ प्रारम्भिक युग पद्यनिकुञ्ष, हृदयकुसुम व वभ्रुवाहनयागु खः। 
थुगु युगे कवि थःगु भाषाय्‌ माधुर्यं हयत श्रनवरत परिश्रम याःगु स्पष्ट 
खनेदु । श्रनुप्रासया लोमँ याना थुगु युगया वयकःया रचनायू गनं 
गनं भाषायागु दुरूहता तथा छूवासुगु पह नं वःयु दु, गुगु छम्ह न्हूम्ह 
लेखकया निति स्वाभाविक नं खः। थुगु युगया अन्तिम रचना बश्रुवाइने 
' च॒यकःयागु भाषा छुं परिस्कृत जूगु खनेदु । स्व० कविवर योगवीरसिं, कवि 
शिरोमणि लेखनाथपिं निम्हसिगु रचनाया प्रशस्त छापं याना वयकःपात 
थथे बांबांलाःगु संस्कृत शब्द चयन यायु प्रबुति ह्या ब्यूगु खः । वभ्रु- 
चाइनयागु समयं निसे हे बयकःयागु राष्ट्रियता अर्थात्‌ थःगु संस्कृतिया 
ममवायायु जः उदूभासित जुया वःगु दु-गय्‌ कि छु दृष्टान्त थ्व खा?" 
“ ख्वःख्यं हे धृतराष्ट्र नं मितल न्हां ल्हातं ज्वना: बं तिंप्बाः ” 
थथे ति प्वाः ज्वना भितयूगु प्रथा नेपाःयागु छगू पुलांगु संस्कृति खः । 
“ घुँज्याबुज्य! थँ थे स्वरवं च्वन हित्तु हीकाः 
' उदी सत्यया जय ' धका ब धिमेत थाकाः 
पॅयूताः कता: जक लिवा च्वन तिन्छु थानाः 
धर्मिष्ठ पाण्डुसुतया गुण गान यानाः |” 


थुगु छोक॑ नं वयकःयाके च्बंगु नेपाल वाद्य नाप दुगु परिचय क्यं। 
संगीत व बाद्य जिना च्वंगु प्रवाह नेवाःतयगु जीवन खः। थ्व खः बोड 

५ > २३ व क ०, 
घर्मावलम्वी नेवाःतयूगु जीवने झ ग्रप्पो प्रमाणित ज्‌ | गुलिसियां जा 

शथे संगीत चाद्य स्यनेगु जीवनमा छगू मदयक सगाःगु अंग ने खन 
थ्व खं आः थुगु न्हूगु युगया प्रवाह बुलुहुँ शिथिल जुजुं बंगु खनेदु । 


थ्व हे वश्नवाहन खणंडकाव्ये च्वंगु चित्राङ्गदा घयागु मालिनी छन्द 
च्चया तःगु सर्ग स्वगौय कषिबर योगवीरसिंहयागु रानी मन्दिराया विद्धापं 
अवाहित जूगु खनेट । हानं लिथु व्यथया श्वापसै जुइगु वैमनस्ययात न 
कविजं थुकी सकेत याना दीगुद। । 


६७ साल वल, राणाशासनया नरतां याना वयकःयागु भाषा सेवा 
मं छगू विद्रोहया चि मा!पा ज्यना यंकल । खुदँयागु जेल सजाय वयकःयात 
रशरपाउ लात | थुगु हे बखते खुया खुपा सुला सुला कविता च्वयगु वयकःया 
हिज्या चाब्या जूवन | अले ब हे खिउँणु कालकोठरी सुगत सौरभ बुल । 
छगू महाकाव्य च्बयत गुलि धेय, गुलि साहस, गुलि अ्रध्ययन माः व घाय 
सा$गु मखु । बयकलं थःगु जेलजीवन अविरल परिश्रम याना च्वया दिल- 
८ सुगत-गोरभ । › सुभत-सौरम बुद्ध भगवान्या जीवनी खः। महाकाव्यया 
पात्र थथे हे उदात्त चरित्रह्म जुइमाः । वयकलं विश्ववन्द्य बुद्धया जीबनयात्‌ 
कया “ महाकाव्यया रचना जातीय संस्कृतिया शुगुं महाप्रवाह, सभ्यताया 
उद्गम, संगम, प्रलय, गुरु मह्चरित्रका बिराट उत्कर्ष अथवा ग्रात्मतत्वय 
गुगुं अनुभूत २हस्पया प्रदर्शित यावत याइगु खः । ” घयाणु वाक्य 
यात अक्षरस पालन याना दिल । राष्ट्र भाषाय कवि लक्ष्मीप्रसादजु शाकु- 
-न्तल महाकाव्ययागु विषय कया दीगु स्वया थ्व उत्कृष्ठ | शांकुन्तल महाका- 
व्य छगू तःघंगु ख्योयात त्वपुया तःगु कब्बाःखुसिया लीला खः, तर थ्व 
सुगत-सौरभ छगू ख्वाउँ बुंगाः। शाकुन्तल महाकाव्ये थें कल्पनाया दौड 
प्रतिभाया दिग्दशन आदि इप! थिपः मदयूक बिलि बिलि जाया च्वंगु 
मखु । तः दै मछिया अबिरल तपस्याया थ्व सार ख;। खराचा व कावल्याया 

कीगु भाषाय, भी कवि चित्तधर | [5३] 


दौड थे थुपि निंगू काव्ये विभिन्नता दु । शाकुन्तल "महाकाव्य ब्वनेया 
निंतिं भारतीय संस्कृति लिसे ,ष्यले मबूहम व्यक्ति मज्यू, अथे है नेपाःया 
प्रचलित संस्कृति लिसे अनभिज्ञ व्यक्ति सुगत-सौरभया पाठक जुइ फड 
मखु । थुगुकथं थ्व सुगत-सौरम झीगु जातीय काव्यजुइगु आपयाल लक्षण 
दु । थुक्रिया बुद्ध न॑ भारतीय मखु, छुम्द नेवाः । 
श्री सुनीतिकुमार चट्टोपाथ्यायं India’s internationalism 
भास्तयागु श्रन्तरराष्ट्रीयता घयागु लेखे च्वया दीगु नं दु ~~ “ 1 13 
believed by some that Buddhe himself was of 
mixed Kirata or Indo—Mongoloid origin like 
most of the People of Nepal"? ( बुद्ध नं सम्मिश्रित 
, किरात अर्थात्‌ इण्डो मंगोलपा सन्तान खः गये कि थौँ कन्हेया नेपाल 
इत्यादि इत्यादि थायू यापिं आपालं मनून खः धयागु लं गुर्लि गुलि 
सिया विश्वास दु । ) थुगु दृष्टिकोण जा बुद्रयात नेवाः याना क्यादीयु 
खँ पालं तर्क संगत धयागु प्रमाणित जूवः | हार्न भचा अप्यो थथे 
ऐतिऱासिकतायात माने मयायगु दोष घाय ला-चलन घायला मेमे 
थायूयाणु महाकाव्ये नं गाक दु । 
सुगत-सौरभ भीगु भाष च्वया तःगु काव्य जूगुलिं थ्व झोगु 
'समाजया न॑ इतिहास खः । कवि न्ह्याक हे प्राचीन तथा भविष्य नाप वेत 
संसां वयात बय)गु वर्तमान अवश्य तोतइ मखु । तुलसीदासजु द्राप- 
रयुगया'खेँ कया काव्य निर्माण यात, तर वयकलं थःगु न्ह्योनेयागु चलन 
गयू कि बिहा, व्रतबन्ध) मृत्यु आदि संस्कारे जुइगु थःगु युगयागु चलनयात 
है अबलेयागु चलन घका कया दिल । कालीदास, माघ, भवभूति आदि 
पिनिगु काव्यतयू पाखे न॑ थ्व हे खँ प्रमाणित जू । तिम सिम आज्जुया 

पालैयाँपि वयकःपिसं करषादीपिं पात्रतयगु युग सिने बयकःपिनिगु, 
मन्ये जीवित सामन्ती शासनयागु प्रभाव खनेदु। अथे हे कविर्‌ 
मिल्टन थःगु अमर काव्ये स्वगे पितिना इःपिं देव जातिया बिद्रोहयागु 
चित्रख याना यंकुसां उकी वयकःयासु उगु सुधार युगया चित्रण मजुगु 
मदु। थये हे होमर बर्जीलपिनिगु काव्य स्वया ने झीसँ घायफु। जन्मयागु 
पश्चात्‌ छुह्म व्यक्तियागु समस्त जोवन समाजयागु जूनि । च्वःह्म घयागु 
खा छूगू नां जक जुइ | बुद्धकाल न्ह्याक हे प्राचीन जूसां उकियागु उद्देश्य 
उलि हे सनातन । कविजे बुद्धयात वर्तेमानया प्रतीक याना झौगु न्हयोने 
उपस्थित याना दोगु दु । काव्ययायु श्राधार प्राचीन सिबे प्राचीन 
खुड्फु, परन्तु उकियागु सम्बन्ध वर्तमान वातावरण नाप जुइगु नै 
आत्यावश्यक। थज्योगु भावना प्रेरणात्मक ब कतेव्य पाल्य सार्थक जुइ | 
पाश्चात्य समीक्षक ए. री, ब्राड्ले जुं घया तःशु दु--“वदेमान नाप सम्बन्ध 
दुगु कविता हे उत्तम धाय माः। विषय न्झागु हे थजु कवि व पाठक 
नाप सम्बन्ध दगु अभिव्यक्ति हे कवियात मा: | कवियायु स्थूल शरीर 
न्ह्याथ्य हे थजु वयागु आत्मा थन हे च्वन्य माः। ” थ्व खयात थ्वया सिवें 
हापा मैथ्वु आनोल्डं थय्‌ धया तःगु दु-- सिमुत्कृष्ट साहित्य सिर्जनयात 
निता शक्ति श्रत्यन्त आवश्यक--छुता व्यक्तियागु शक्ति, मेता समयया 
गतियागु रत्यात्मक स्फूर्ति । ?' थथ्य यायूगुया निति प्राचीन इतिद्दासयाठ्‌ 
तोता कविजुं थःगु युगयात पायूछि जुइक बाखं नं दयका यंके माल । 

हनँ कवि थःत “की कवि’ धका च्वया दीगुली आपत्ति याइपिं मनूत 
न॑ सुं सं दयकु | थुक्ी न॑ विचाः याना स्वत घाःसा थ्व भोगु देशे शिक्षाया 
उभां जुया स्वगु असल्य वातावस्णया परिचायक जक खः। खतु थःगु 
प्रशंसा थमंतु याय मज्यू । तर घात हास्यूपिं हे मनू मदु थाय्‌ जि फलाना 
खः घका ला घायू हे मालि ! श्रये हे झोगु भाषा भाषीपिनि उदाखीनता व 

' झाषायागु अवहैलनाया चि स्वरूप कविं थःत दार्सीके बी माःगुलि जिं 
कवि खः धका घयागु गोरवोक्ति नं यायू माल, गुकियात ऋहँ भावना 
धायगु सिबे आत्मानिमान घायशु है उपयुक्त जुड । 

कविजु खतु छुद्म बीद्धमतावलगम्बी खः | वयकलं थ्व काग्यया विषय 
याना दिल नं बुद्धया जीवनी हे । तर वयकलं गर्न थुकी धर्मया कट्टरता 
क्यना दीगु मदु । छुद्म तरस्य व्यक्ति छक्ष महापुरुषयागु गये वर्णन 
याना यंकइ अथे हे जक थुकी जूगु दु। क्रिश्चियन धर्मावलम्बी इद्वीन 
आ्रनल्डं थःगु ` Ligh ० ७9 ? काव्ये बिया दिक्क बुद्ध भगवानूयात 
अति मानवताया थायू नं वयकलँ बिया दोगु गर्ने महु । बरु को कबिजुँ 
बुद्धयागु अबतार जुइ माःगु परिस्थितिया माँग, समययागु घुकार आदि 
छुं क्यनामदी | ब्राह्मण युगया कर्मकाण्डयागु प्रज्ज्वलित ज्वाला दन 
दर्ने ग्वाना वुद्ध आविष्कृत जूगु खँ मक्यंसे पशु यज्ञ, बणभेद, 
नारीस्वातन्त्य अपहरण, बालविवाह आंदि आदि ज्यायात लिपा बुब्यागु 
कार्यरूपे म्यना दिल । 

ठीक खः श्रश्चघोष, कालीदास, भवभूति मत्‌ हरि तुलसीदास आदि 
पिनिगु ग्रन्थ पारखे. उपमा, इष्टान्त नीलिया लत वयकलं थःगु ग्रन्धे 
समावेश याना दीशु.दु। तर नेपाःयागु संस्कृति योतक चित्रण यायत 
बयकःया कलमं व त्यालायात नं भग याना कया दीगुदु । बुद्वयागु 
जीवने प्रबाहित जुया कोयु सिने आमाले कयकले कात माःये € नेषाःयःणु 
संस्कृति चित्रण याऽत) इद्ध जीवनयात प्रवाहित यानादिल। गुम्ह 
बुद्धजीवनी व्वःझसें प्रधानता बिया मतश्षु मामूली घटनायात ने वयकलॉ 
कया पराल याना जिया दोरा ९ । महाकाव्ये वीररस म घयागु 
शास्र वाक्य पूण यायत बयकल शाक्य ब कोलीयतयशु लःया ल्वाफु 


NNN OSTINATO NAINA: 


८६ ] ह; `. स्राहित्यया सुलचं 


कया छगू सग च्वया दिल । . अथे -हे पडऋतु, प्रभात, सन्ध्या; 
आदि महाकाब्ये,वर्णनःयायूमा घयायु शास्र वचन पूर्ण यायूत बट 
नाठ दयूका यंकुगु दु । 


संस्कृत भाषायागु प्राचीन पद्धतियात कया वयकलं थःगु संस्कृति 
कलाया वर्णन यायत थ्व काव्य रचना याना दीगुला प्रत्यक्ष है जुल | 
मनू मात्र यशया लोभी जुइ। -- यशार्थे कृतं काव्यस | › उकिं वय- 
कलं नं थुगु काव्ययात थःगु यशया साकार अवतार भाःपा थ्व ग्रन्थ थः 
अबुयात समर्पणुयाना धया दिल -- 
“हृद्य? दुन्यया भाव त्वंकाः थ्वैत जि लह्दिना ह्या 
पुत्र भाःपाः ग्रहण यानादिसं बुबा, ढिह्य पुत्रया | 
घात्यें इह्य पिताया , पुत्र नाप गुलि माया ममता दइ, उलि हे छम 
कविया थमं च्वयागु काव्य नाप ममता दइगु खँ असत्य मखु । 


परिस्थितियागु अधिकता बाह्यका्ययागु प्रधानता पानतयणु 
आपालं संख्या दया नं सुगत सौरभे चरित्रचित्रणयागु पूर्ण प्रस्तार खने 
मदु । अर्थात्‌ काःययाशु प्रत्येक अंगयात मनोबिज्ञानयागु दृष्टि बयकलं 
स्वयादीगु दु धका धायू थायू मदु । वाह्य एवं श्रन्तर्विशेषतायाशु 
सूदमतायात कया महत्व पूर्ण व्यक्तित्व निर्माण यायगुया सिते नं वयकलं 
खने दुगु घटनायागु है चित्रण यायगुली श्रपो महत्व चियादीगु दु । 


अबलेयागु क्रूर शासनं छत्ण्ला तःगुलिं याना वयकलं जन्मंनिर्स 
यःके दया च्वंगु विद्रोहयात न॑ बलं तलै दनेंत॑ स्याना पिमकासें च्वना 
च्वंगु वयकःया काव्यं खदेट, अर्थात्‌ उगु बखतयागु शासन यायु कोप भाजनं 

भीगु.भाषायू भी कविचित्ततरी | [८७] 


चसे जुइत नै वयकले राजनीतियात स्पष्ट स्थान बिया मदौगु खः । परेँ 
राजनीति भीगु संस्कृतिपा प्रतिविम्ब नं खः | गुथाय्‌ तक थुर्पि निगुलिं 
नाप नापं वइमखु उथायू तक लोक कल्याणकारी भावना उदय 
जुइमखु । राजनीतियात छुख्यर तया संस्कृति निर्माणयागु ज्या गथ्य १ 
तर उगु शासनयागु क्रूरता खना ग्याना बयकलं कथादीगु शान्ति 
अस्तित्व रहित व भयप्रद, गुगु क्रान्तियागु मूल नं खः। विवश जुया 
कविजुं यःके दुने छूवया च्वंगु विद्रोदाग्नियात नं प्रकट मयासे हीका 
हीका प्रकट यायगु याना दिल, गुगु साहित्य धयागु वर्गीय चेतनाया 
काल्पनिक रूप खः धयागु दृष्टिकोण स्वेत्रले मछिंगु परिस्थिती (जि ह्वापा 
चया थें) थःगु भाषां छुं ह्वापां धानिंधायू घयागुया प्रतीक खः । 
खःया खँय्‌ धयागु सग वयकलं धया नं दिल -- 


“ सोसा; सीमाः छन्हु की सकलें कारण भी बूपिं 
शंका मदु छुं निश्चय हानं ब्वीतिनि हां सीपिं 
केवल सीमखु तोता: घंसा निर्मल कीर्ति छता 
कायूसत्य खुसि थें न्द्याना वनिगू जीवनया ममता । 
बन्यनु बन्यजु की नं लवाः वन्यनू नाना शख्त्र ज्वनाः 
शत्रुत स्याना: वे वा ख्याना: विक्रम भीशु क्यना; । 
किरात अजुन अबले ल्वात फा छहास्या नितिं 
झीजक शत्र लायलाय्‌ ब्वीकाः गयूच्वन्य अः शान्तिं 
तिलोत्तमा नितिं सित ल्वाना सुन्द ब उपसुन्द, 
सान प्रतिष्ठा तथया निति तोत्यनु आनन्द । 
घोर सहारण रामं यात सीता लितकायूत, 
सयाय्‌ लु खे भीसं संग्राम सकस्यां ह्वाय्‌ तय्‌त ” 

कवियागु थ्व कल्पनायू शुगु आवेगया आवेश दु व सर्वथा परिस्कृत 
खः, विशिष्ट गुणया वाहक नं खः। “आवेशं विचार तथा कल्पनायात 
अपां प्रोत्साहन प्राप्त जुइ ” घयागु अंग्रेज कवि कालेरिजयाशु विचार 
दु । यशोधरा सगे यशोधरायात याकःचा वाना बंझ सिद्धाथप्रति अर्थात, 
मिज जाति मात्रयागु उपरे छुगू विद्रोहया भावना पिहाँ वयूर्यंगु ख: 1, 
सयू खैँयू घटना थनतक नं थ्यने घंकुगु-छुल् सखीं थथ्य तक न॑ घाःगु- 
“योह दमयंती बने वानाः अनं बिसिबन नल, 
सत्य सत्य' धका हरिश्चन्द्रं ब शेव्या ख्वेकल, 
भ्रातृ सेवा हेतु ख्वेकल लक्ष्मणं उह उर्मिला” 
“पुत्र पुत्री दान याय धुंका नूपत विश्वन्तरं 
: दानपारमिता?! धका बिल दान पत्नीयात नं 
बीशु इच्छा जू थ्व पापीतयूत तंमो स्वे सराः? 


तर कविजं श्व श्राबेशयात नं पितृयुगयायु प्रभावं तोपुया थःगु युगयात 
पिकायशु साहस मयास्य पलायनवाद कथा विवश यशोधरा पाख्ये 
सतीत्वय। बः कायका झसुकाले परिणत याना छुवया दिल । सुन्दर 
नन्दयात यौन प्रभावं जूगु आवेश व ्रावेगं याना समाजे माने याना 
तःगु परम्परा पाख्यं नं छको विद्रोह जुइ, न्यायात क्काःगु फि थें भिक्षुः 


भेषं पुना तप जप नियमादि संपूर्ण निरर्थक धयागु बिचाः वह। थथ्य 
प्रचलन नाप जुदइशु विद्रोह भावना वयकलं गनं गनं बांलाक कयना 
दौगु न॑दु । 


अध्यला गुगं कृति नं कुक दृष्टि पूर्ण लुई मखु । गुगुं छगू दृष्टि 
जक न॑ पूर्णता प्राप्त जुइगु असाधारण महत्वया परिचायक खः, थ्वं 
महत्व सुंगत-सौरभयारु काव्यकृतिं उपलब्ध जु | कवियायु नं उक्ति दु-- 

मीशु भाषाय भी कवि चित्तथर [5६ ] 


` “बौद्ध दशेनया प्रदर्शन यायूगु शक्ति जिके मदु 
थों कन्हे गुरु “टे, घाइगु खः व नं जि छुं मस्यू। 
केवल 'च्वेगु जिगु ज्या स्यू थुलि? धका थ्व काव्यया रचना जुल। 

तना ववं च्वंगु झौग संस्कृति व भायूया पुनरुत्थान यायूगु उद्देश्य 
थुकिया निर्माण जुल | थ्व ग्रन्थ पाख्यं कवियात थुलि ्रात्मामिमान 
में दु-- 

“जिगु थ्व काव्य छगू थ्व विश्वेल्यंक्य फःसा बन्धुरपि 

भीगु भाय्‌ फुक ल्हावगु तोताः च्यँहुँ वा स्वर्गे छिपि, 

वा थ्व नेपाः देश है चांल्हायब्यु बा मिंनय थब्यु 

किन्तु भी साहित्य, संस्कृति, सभ्यता छुँ तनि मखु । 
धात्ये थ्व कवियागु गौरवोक्ति भीगु नं उक्ति खः। थ्व कान्य निर्माण 
जुगु समय व परिस्थिति स्वेबले जा थ्व सकू ल्यंका पिकायू फइ घयागु- 
लीनं शंका व निराशा थें हे जुया च्वंगु खः । उगु जेलेया ख्यू गु 
कीठां छक्य निराश कैदीयागु पार्यं झीगु थुगु युगया छगू देन पिहाँ 
वल । गुम्दै समालोचकयागु तीच्ण दृष्टिं ल्बीमखा'गु आपा दोष 
तथा अपूर्णता दयूफु, तर थुकियाशु साँस्कृतिक तथा कल्लायागु गुगु प्रेम- 
यागु सन्देश टु, उकि हे याना थ्व काव्य झीगु जाति नाप ल्यनाच्वनि 1 

थुगु पुगत-सौरभया प्रारम्भ व परिसमाप्तिया दथ्वी कविजं हृदः 
कथा? व 'अरन्तश्वेनिः धयागु कविताया सफूचा न॑ च्वया दिल । सुगद- 
सौरभया निर्माणे दतचित्त वयकःया समस्त कुशलतायात साला तःगु 
बखते लाज्या रूपे निर्माण जुगु थ्व सफू कवियात झसीकेया निति 
अपाल॑ ष्यायख्यले द॒ । थ्व कविया व्यक्तिगत भावपत्ञया प्रतीक खः 
झकंसां मनयागु भाव थूक्ष थःगु जीबनया योझ लोहा छुम्ह मात्र पासा 


कड र सी आज असल जी हक 


[६० ] साहित्यया सलं 


थत थ:झ जीवनसंगिनीया वियोगं जूगु विरह व्यथा हेथ्व “ हृदयकथा ? 
खः। तीमाय्‌ तीका थें तु मनूतदूगु जीबने न॑ कलाःयागु प्रभाव 
द्याच्वनि | बयूकःयात ने थःज्य पत्नी हे थाके दुगु भाषाया सेवा यायूगु 
संलझता व प्रयत्न हया ब्यूगु खः घयागु पूर्ण विश्वास दु। उर्कि थः 
क्यहे भी मोतिलद्धमीयात थःगु कृति हृदय कथा? लःहायूत वयूकलं 
थ्व सफूया परिचय थयू बिया दीगु दु 
“जिशु जीबन गति हीकाव्यूहा छिसि पीभतया विरह व्यथा”) 
कविं थःगु काराजीवने .थःत जुया च्वंगु विरहर्‍यागु कारण माला 
स्वइ, ल्बीकइ वयात जुया च्वंगु संकष्टया कारणु-- 


“छुह्य दु पासा जीवने छुद्ठा, योद्दा लोहा जित:अति 
थुगु 'हृदय? या भाव थूह्य मकस्य तसां छुं भति । . 
x x 2८ 

आ:ज गबले ल्बीगु हानं जिगु हृदय-नभया निभा: !। 
अते कवि खनि, थःगु व्यक्तिगत सुख दुःखया छुं वास्ता मतसे संसार 
न्ह्याना व्वंगु--- 

“छु. मदी सहिक जुयाच्यन व्याक्ष ज्या संसार्‍या? 
मोहनि वह । छुथ' भ्वेज्वलं बन्दीयागु भाग न॑बिया इइ । भाबुक 
बन्दी खनि उकी थः प्रियतमायागु काःगु ख्बवि। अले भ्वे नय न्ह्यो 
बन्दी कबि थःगु ख्यबियात धाइ 

८ हरे थौं चि मदु जिगु जीवन 
सद्यू. थब्यु थुगु छम्बाले नं 

चि छाय्‌ मत्य बिन्ति धाय्‌ ख्वविधा: - 
शुकिं प्वी जिगु थ्व घाले क॑ |? : 


भीगु भाषायू की कविचित्तर॑ [३१] 


शरद वइ। तर थःगु दये ला मेम्ह हे चन्द्रमा दु। उकि चाइ” 

४ जिगु उररस गनि-जिमि प्रिय बिसिवनि 
2 बिन्ति शरद-शशि मेगु छु धाय ” 
डान क्षपूजा वह, छये च्वनेबले थुगु नखभ्यात हिला हिला हनेगु 
ख कंवियागु नुगः ख्वः-- 

“ हा जितःथौं बी सुनां थन बचन जक सां सांत्वनाया 

चैत हे वं ब्यूगु भाःपाः काय सगं थें हर्ष तायाः। ? 
जेल दुनेया चिकुला । लासा मद्‌, सुखूम्वलं न्वयृक यने माः | श्रले 
छयँ लुमनि-“ बैगु काःगु जः जक दुगु सा चिकुलाया चा जुल छु सा !” 
चका भझसुकाः तइ | चिकुलाया खसुं त्वपुया तःगु निभाले नं वं थःगु हे 
श्रवस्था प्रतिविम्वित जुया च्वंगु खनि। वसततं प्रकृति मयजुयात उपहार 
` बी, गुलि बांलायु। किं थः प्रियतमायात बीगु उपहार लुमंकइ वयासिबे 
नं जाःगु । तर थ्व कवियागु उपहार ' हृदय फ्वः ? क्लखाइम्ह प्रियतमा 
मदुगुलिं कवियागु नैराश्य झन जक गहन याना थकइ । संस्कृतिया भक्त 
कविं थःगु विरह श्रवस्थायात तोता मृत्युया थाय्‌ वनेगु खय्‌ पाजुपिन्थायू 
बनेगु थें जक भाःपइ । योमहिपुही वइ, कविं थःगु अस्तित्व तस्वाका थःगु 
महाकाव्य च्वेगु तपस्या पूण यायूया नितिं दुकया तःगु आशायागु जः 
यात पुलुक्क खनि-“ फबीवं दुर्भाग्य-निशा तय॒जू याःवे जिमि पासां ? 
हानं कबितायागु आराधना यायां थुगु विरह व्यथायात कथ्याय्‌ फुगु 
भाव ब कल्पना यायां कविं धाइ- “ भाव राज्यया राजङुमारी- ' 
भाव-प्रसाद व्यु धाः न्ह्याका” थुगु हे बखते जेल जीबनमा छुम्ह 
यासां निराश जुया च्वे-ची मयासे ह्ला पोचिना च्वंगु खना कवि 
वयात आह्वान यायां धाइ- “ दुःख नदी ठुंपिं चातकतय्‌ छगु 

र्वर्वि लनि प्यायू चाःगु ?? कवियागु विरह वेदनाय्‌ नै कन्हेयामु 
आशा गुलि जल्लागु, व खें थुगु कवितां क्यं । दुःख न॑ सदा घयूपुना 
तयू धयां तयू दइगु मखु। थःत कविता च्वयगु स्यना ब्यूम्ह थः गुरु 
योगवीरसि देहान्त जूगु समाचार न्यना क्बि ` स्वप्ने ' च्वया विल> 
“ छगु ल्यूल्यू छ किपा थें 
नापलाना थ्यंझा यति थें 
छंगु प्रिय संयोगसिद्धी 
च्वन्य धका व्वाष्वांवया: जि 
भं लिलाकां छन्त सपना 
जुलहँ जगते आ:जि बिपना | ? 
गुरुयागु बियोगया थ्व विरहे नं कवियागु मार्भिकता श्रपाले दु । केवल ख्वेमाः 
घका ख्वःगु मखु । छन्हु कलातँ थःत श्रनिया :ग म्हगसे वना कविं घाल 
“ देवि जितः छं अनियायू घेला अनिया, अनिया छं यक्त, 
छाय्‌ धा:सा जिमि मामयागु हिं निर्मित जूगु थ्व तन ब्याक्क " 
थः मामं भोमचां काययात प्रेम याःगु सिया भ लयृताइ धका कविं 
थय न बाल-= 
“ तीजक खापा चायूका सो छं छंगु प्रेमया मत च्या: धायू । 
छायू छ मछाला माम खनाला द्वाद्वा वःसा संक कथाम 
वं छु धाइ, वं थ:मं दयका ब्यूगु थ्व मखु ला छन्त धका ?? 
अ्ले-- 
“ दाही बय्‌ थें मात्र याःबले जिमि प्रिय देवी बिसि बंक 
प्वेला गाःया ख्वाडेगु वायुं चायूकल खापा ध्वांद्रांक। ” 
थ्ब दै स्वप्नयात इयत कत्रियागु कल्पना ब्वा उवाँ वनि, तर “ परम्‌ छु 

: धारय जिंगु दीनावस्थांयू हात लुफी छथु उहू !” दी कालयो 
ङ्गा न्येका त्रिस्मृति धोमां थः प्रियतमायात गन गन यंके त्यंगु खना; 
कवि शंका याइ- महान्धकारं ज्वमा वयागु छ जुया विस्मति हे याना ब्युसा-- 

5 छात्थें ज्वन धाःसा दं ब्वाक् हाने गय. काय यैत 
लित काय धाःसां बीन मकी चं गय तय जिचित्त!” 
थः प्रियतमां खुया गुप्तरूपं छवया हःगु पौयात खना कविं घाल 
“ दैगु छ खः पौ वं हे च्बःगु, सवे, छुं दै प्रिय सन्देश; 
टं क 9८ € x 


घाःसा जिं  ज्वीमा दीर्घायु? जूषनि जीवन वैत सराः 
शुभ जूसा शुभ ज्वीगु जुसेंलि अशुभं जक छा यू अशुभ मज्बी ! 
जिगु थुगु दारुण दुःखं यानाः हाय बैत भं गुलि दुख ज्वी ! 
शिष्टाचारी लोकं स्यूगु वैगु छ खः बाखे मात्र, 
थुगु हृदय-पटे प्रेम प्रकाशं क्‍यों निमेल “छाया चित्र? ? 


शा छायाचित्र शुरु जुड । प्रियतमायाणु रूप, गुण, शील लुमनि । 
हापां वाह्य रूप 
“ मन्द्‌ हास्यया रेखा उर्मी स:ते गबलें मोल्डीत ” 
लिपा-- . 
४ छुन्हु थ्व मिखां खन वैगु व ख्त्राःया छयाकःखूया बिशेषता, 
थासां थाय्‌ थें ध फुक थाना; छवैशु व अन्तर सन्द्रठाय्‌ |? 
स्नेह ल्हृइगु मिखा, मधुर मधुर बचनामृत त्वंका मुछा लंका बीगु उदर 
ताय्‌ जो मदुगु म्हुतु। थज्योगु धः प्रिउतमावागु ब्याक् विशेषता भावुक 
कवि ्रातुर जुइ | मजुइ ने गये ? “` ° ° ति छुखिनोऽप्यन्यथा 
_ चृत्ति चेतः कण्ठा सह षे प्रणयिजने किंपुनः दूर संस्थे | ? 

श्लील मंजू गु वयकःया थ्व श्र'गार वर्शने औचित्यया पालै 
मात्रा दु। कलाः भाःत धयापिं जीवन संघष्रया पासा धयागु खँ वयः 
कःया थ्व छायाचित्रं क्यना नं वयकःयागु प्रगाढ प्रेय द्ग्दिशन याः । 
जेलयागु तःजाःगु पःखालं पनातःगु न्यवः सिललं चिना तःगु थःगु अवस्था 
लुमना कबि खेद याइ । थः पिहाँवया उख्यथुख्य जुया रसरंग यायू मखं- 
गुलिं मखु-थःम्द प्रियतमाया विशाल प्रेमयात छुं पल्यसा बी मफुगुलो-- 


“किन्तु छुयाय्‌ जि याय्‌ मफु अबले वैगु उचित आदर भ्या: हे, 
ब दिन फुनाःवन छन्हु छन्हु यायां मचायक जिशु यौवन थें है । 
“्छुबी छुबी' उवी गबलें गबलें साः नं उबी बारम्बार, 
परन्तु ल्वीमखु वेगु प्रमया भाप लन्यगु छुं उपद्दार । 
“बी मखाः? धका मतिकुधाः जुया वैत थःत लःह्वाय्‌ मफयाः 
का जक काका भारं किया: कुतिबल, ब गन जि गन जुल आः। 
अयून॑ ल्यंदनि जिगु अभिलाषा “श्त? धका कंज्वी सफु स्वीतं, 
प्राप्त याइला मध्यु जि अथवा बं नेला थ्व “हृदय? यात ! 7 


“ काजक काकां भारं कचिया, झुतिबल, ब गन जि गन जुल आः 
“तेन त्यक्तेन भुंजीथा मागध कस्यसिदूधनं?” 

चयागु उपनिप्रदूया वाक्यं उलंघन जूशु खँ कृवि सहयायू मफुत। 
ख त॑ मनूत समाजिक प्राणी, शुशु सपाजे च्बना थः ब्वलन, तःचिक। 
जुल, अनेनेगु जुल, उशु समाजयात छुं बीगु न॑ ला मनूतयू परम कतव्य 
खः । व.हे समाजया थःगु मुख्य आधार जुया च्वंझ थःझ जीवन 
संगिनीयात तक न छुं लोगु उपहार बी मफुगुली कविं अपशोच याइगु है 
जुल । कवियागु थ्व हे अन्त प्रेरणा भीशु भाषा व साहित्य सेवाया रूपे 
भीस प्राप्त याना च्वनागु टु । 

भीरु भाषाय भी कवि चित्तवर [६५] 


कविं थ्व हृदय कथाया उपसंहार रूपे छाया चित्रया अन्तिम तरै 
घयादिल--गये जितः ध्व जेलया ग्यानापुगु जीवन संकट पूर्ण जुया च्वन, 
श्रये है थःयोह्म पतिया विरहे वयागु जीवन नं जुया च्वन ज्वी | थ्व ख़ जिं 
धायू माःगु मखु दुःखयात झस्यूपिं अर्थात्‌ दुःख सह यायां खो ज्वी 
घुंपिसं थ्वीगु हे लं खः। थथ नुगले पीडा घानाः वियोगया अगले 
थत छुइ मधुंपिसं जिगु थ्व हृदय कथाया छु मूल्य थ्वी कह | --थुक्थं 
कविं जीवने सुखयागु गुलि आवश्यकता, उलि हे श्रज वया सिबे अप्पो 
संसारे पर्याप्त मात्रां दुगु दुखःयात थःगु याना कायु आवश्यक घयागु 
कयना ब्यूगु दु । थुकियात कविं ख्वबिया सवाः धका काल । ' मनोएव सुख 
दु;खस्य कारणं? खस्यंलि मन हैं फीस चिना संयमित यायू फत धाःसा न्ह्यागु 
दुःख न॑ सुन्दर सुख यायूफु षयागु कवियागु संदेश खः । 


कथात्मक काव्ये जीवदयागु भवात्मक संघर्ष ब चरित्रयागु रूप रेखा 

दइ, तर कबिशगु ग्रम्तस्तल प्रगीतिं काव्य हे जुड । प्रबन्ध काम्ये दृश्य 
चित्रण नोप नाप अनेनेगु इत्बित नं दय फु । तर प्रगीति रचनायू ध्व 
समस्त उपचारं अलग जुया कविता भाव प्रतिमा जुया वइ । हृदयकथायागु 
कविताय्‌ नं थ्व विशेयताया लक्षण द॒ । तर थुकी कब्िताया मलोगु शिर्पक 

, व तप्यंक मधासे हीका हीका धायूगु कवियागु ब्वया क्यनेशु लोभ॑ याना गनं 
गर्न तप्पंक मथुसे दुरूइ नं जु बंगु द । छन्दादि शाख्या नियम भंग 
बंवीगु भयं गनं गनं कृतिमता नं लाः वःगु उु। मेगु ह्वार (कष्ट 

` धयागु कवितायू “ लुमन खः खः सत्य साक्षी रूप, नां ज्ञानप्रभा ? 
चका श्रनुपासया मोह ब कृतियता वल | बयकलं हृदयकथा च्वःगु हे 
प्रियतमाया विरह व्यथा प्बंकेत खः; हार्न लुमंका हया च्वने मायु 
छुं प्रयोजन मदु । हानं थ्व हे कवितायू ' बैत मामां ब्याक ह्वाःतुति 

त्यानुया कयू कयू कुन, उख्यर थाःगाः मदुरा अणव मूखेता 
थें बिस्तृत, थुख्यर स्वःसा क्रोधया प्रतिमूर्ति बनया जन्तुत ! 
चका मेगु प्रवाह ह्या दिल | गुर्कि याना प्रगीतिया तन्मयता तनिगु 
आशंका दु । ' मल्यजु ” धयागु कविता नं यमयांत पाजु धायूगु 
प्रकृतियात मल्यजु धायगु लोमं हे श्रप्पो प्रस्त जुयाः रचना जूगु 
खनेदु । थुकिया मूल भाव जि सिना वने धयागु सिवे नं. सूर्य-सली, 
विश्व-सुलि धयागु न्हूगु दृष्टान्त बीगुली हे अप्पो कविया ध्येय खनेदु । 
“ नाव प्रसाद ” घयागु कवितायू नं कविं भावराज्यया राजकुमारीयात 
आह्यान याःबले वयागु श्रागमनया गतिय।गु हे कोमल. कान्त . पदावली 
वण न यानाः भाव राज्यया राजकुमारीयात सःते माःगु कारण गौण जु 
बन । संक, अविराम गति, झयाकापः, चि छायू मते, छु याइ थें, मल्यलु, 
भाव प्रसाद, व्वंकि, द्योगले, लुफी आदि शीर्धकं कवि क्यने व धाय त्यंगु 
भावयात संकेत मयाः । शिर्षक उकिया दुनेयागु भावया प्रतीक जुय माःगु । 
कविजुया थ्व हे लयात कना श्री माधवलालजं न॑ घया दिशु ज्वी-* खयफु 
थथे जुगुया मुख्य कारण कविजुया भावना पिहाँ बयत स्वारामारां मवसे 
चेत पूर्वक विचार लिसे नि छुको साहुति याना च्वनीगु ज्वी, अले नुगले 
दीत नं विचा लिसे छुका छलफल नि यायू मालोगु। ” हृदय कथाले 
छगू दकले तःबंशु ग्रभाव--थ्व कविता -च्वय्‌ माःगु कारण व कविता 
च्वःगु अवस्था बालाक खने दयूक परिचय मदुगुलि ब्वनिपिन्त कठीन 
जुया च्वन | वैशु पौयात निसें छाथाचित्रया प्यपु कवितायू विरह वेदना- 
यागु गंभीर प्रदशन जूगु दु, परम्‌ उपरोक्त कारणं याना साधारण पाठक 


खळ) 


पाठिकापिन्त हृदयंगम वायूत बाधा जुया च्वन | 


एकान्त ब्यक्तिगत साधनाया ढेत्रे साधक कवि एकतायाव : 

साक्षात्कार यायया नितिं याना दीगु सफल साधना थ्व हृदयकथा खः | खने 
दया 'च्वंगु ग्रनेक नाम रूपव हे एक रूपया अंश जूगुलि अभिन्न, 
थुकिया हे निंतिं स्व ब पर, महान्‌ व लघु, उच्च व निम्नयागु (भाव अर्थात्‌ 
गुगुं प्रकारं न॑ पार्थक्ययागु भाव मिथ्या । जेले च्वना वयकलं याना 
दीगु थः प्रियतमायाणु आराधना मानव मात्रया थःगु इष्ट प्राप्त याय- 
गुया निति याःगु आराबना खः। थ्व हृदयकथा नं सौम्दययागु सूक्ष्माति 
सूकम ्रणुतयू पाखे कबिया इन्द्रिय संवेदन सचेत ब तीव्र धयागु न॑ 
क्यं | नित्यप्रतिया भौतिक जीवनयागु उख्य थुख्यया खै कया कविं थ्व 
सफू' च्वल । रोमान्स बा. गुगुं स्वर्गीय सुख प्राप्ति यायशु थ्व कविया 
उद्देश्य मखु । छल कपट मदुणु थःथःगु अधिकार वञ्चित मजुगु थ्व हे 
भौतिक जगते सकल नाप सहलह याना च्वनेगु हे कविया ध्येय खने 
दु । मलिक मछिंक ल्वहैँकापिं पिहाँवया थःगु स्वाभाविक बृद्धि मजूसां 
हया-च्वंगु स्वांमा थें थ्व ,कबिं दानवी परिस्थितियागु दथ्वी च्वना न॑ 
ब्युगु थ्व साहित्यिक देन झीगु भाषायागु छगू तःढंगु सम्पत्ति खः। 
थ्व हृदयकथाया नं झीगु साहित्ये छगू बिशिष्ट स्थान दइ धयागु 
जितः विश्वास दु । 


>] 


मेगु “ग्रन्तरध्वनि ' नं जेले हे टुनेबले समय समये कविंच्वया तःग 
समस्यापूर्ति, माष्टर चन्द्रमान मास्के च्वया दीगु चित्रतयगु व्याख्या 
व गुगुं गुगं छुँ घटनायागु स्मरण स्वरूपे च्वया तःगु कविताया संग्रह 
खः । थुकी काव्ययागु दृष्टि तातक ल्यनिगु ख आपाः मदु । अयू जुया 
न॑ थुकी च्वंगु गुगु गुगु कविता हृदय कथायाग हे तैसा खः | तर कवि 
मस्यु छु बिचारं उकी हे मतसे श्रन्तरष्वनि धका मेगु सफू याना पिकाःगु ! 
* पासा ?, तिमिला ', वर्षा १?, “मिन;ःगु इले! आदि हुद्य-कथायागु 

हे अंश खः। “पासा? घयागु कवितायू प्रारंभिक बन्दी जीवन- 
यागु चित्रण दु । ' तिमिला ” कवितायू जेल जीवनया विवशता प्रतिबि- 
म्बित जू | वर्षा? यू न॑ थःगु विकल मनयागु “चित्रण जुगुदु। बाचां' 
सुख दुःख न्ह्यागु जूसाँ नाप .नापँ हे भोगयाय्‌ दःसाज्यू धयागु अतृप्त 
वासनायात :संकेत याः ) (१? थ्व प्रश्न सूचक कविता “ कारागारे 
वास जिगु चाःहुले दुगु जीवन छंगु, झी निह्य ह्वापा थें हानं ज्वीति- 
निला संयोग गर्ने ? ?? घयागु खै जुया ,च्वंगु विवशताया . मार्मिक 
गान खः | ` सिनःगु इले ' या अन्तिम छोके “ कंगः ख्वा:ह्वव संन्ध्या- 
रमणी बल शरणे थौं ख्यँगु कथाय , स्वागत याना रजनी जूसां 
न्यंकयत बेत वियोग कथा ” धका थःगु विरहं समस्त प्रकृति हे ग्राच्छा- 
दित जुया च्वंगु टु धका कयना थःम्ह प्रियतमायागु दारुण अवस्थायात 
प्रतिविम्बित याःगु दु । थथ्य सुय, बहनी, सन्ध्याका, चा आदियात कविं 
थः याना तः्गुदु। .... 

' चीरदाह !, “सरितां ? व “कविता ' च्वे माःगुया नं विशिष्ट घटना 
दु। न्हापा घया थें परिचयात्मक टिप्पनी ब्रिया मतःगुलिं काचाक 
थ्वीके थाकु । छन्हु कवि केदारमान “व्यथित ? जुं वियात संशोधन याका 
` संग्रह याना तःगु कवितात आवेशें वया छवेका दीगुली पने मफया 
मर्माहत जुया थ्व * चीरदाह ? कविता च्वया दीगु खः। “ सरिता? धयागु 
कबिता माषा ब थःत्वया प्रेम हे वास्तविक सफल आदर्श जीवन धयागु 
खः घयागुया उङ्गार खः। “कविता › श्री हरिङ्गष्णजुया “ सखे जितः 
छुँ ख्बेसत्य घेला १? घयागु कवितायात प्रोत्साहन बीगुया निति च्वया 
दीगु खः । 

कवि गुथायू तक *फुक घटनाय्‌ ईमान्दार ` जुया ब्यवहार याइ 

उथाय तक वयायु काव्यया मू समाजे दयां च्वनि। थःगु वैयक्तिक अनुभव 
हे जक जूसां विश्वयागु अशान्त व दुःखी मानव जातियागु शोक पीडाय 
मध्बइ मखु | तरच्वे धया थें कवि ब्याक्क खे ईमानदार ज्वीमाः। 
श्राःतक भीस स्वयागु कवियागु कृती नं व ईमानदारी मटुगु मखु । खः 
कवि व्यापक क्षेत्र मकाः । गुलि थःगु धका काल, उकी ग्रनुत्तरदायी नं 
` मजू। थ्व हे कविवर चित्तचरजुया विशेषता खः। उर्कि यानानं जि वयकः- 
या नांगा न्ह्योने च्वंगु “क्री यात की फुक्कसिगु याना व्यवहार याना । 


कविता धयागु लगन, स्वभाव व सत्ययागु अन्वेषण नं खः । न्हापां 
शब्दया मोह व छुगू विशेष बृत्ति याना भीसं कविता च्वेगु आरम्भ याइ । 
च्वच्वं शब्द नाप म्हिते सयूव थःगु विशेष वृत्तियात अभिव्यक्त याया 
यंकइ । अनुभव जाया बःलिसे कविता धयागु थःगु संस्मरणयात दयका 
यंकेगु व थःगु परितुष्टियात ल्वयक थःगु अनुभवयात कवे बिया यक्यशु 
खः घयागु झोसं चाया वइ । कविं छुं सीकेगु निति “वइ, थःत सीके 
बीगुया निति मखु, कविं थःगु अनुभवयात शुलि बांलाक व सफलता 
पूर्वव प्रकट यायू फइ उलि हे बालाक व व्यापक रूपं स्वयं।थूवइ । थ्व 
हे खे कया रावटे बस्टं घयादीगु दु-- कविता धयागु मनोरञ्जन शुरु जुइ, 
बुद्धि व तकं समाप्त जुड | Poetry begins in delight and 
ends in wisd०m, पाठकतयशु' नितिं नं थ्व खें पायूछि जुवः । हानं 
“ कवितायागु सत्य अर्थात्‌ मानवी अनुभव कबिताद्वारां व्यक्त याना 
श्र'खलाबड याना तःगु खे ल्वीकेगुया निति कवि व॑ पाठकया बिचे 
विश्वास व सहानुभूति नाप स्वाःगु छपु लँपु दय्‌ माः । हनं कविं नें 
पाठकं नं थ्वीके भाः कि जीवने कलायाणु द्वारां हे जीवनयागु सत्य 
दकसिबे बांलाक व्यक्त यायू फइ, थ्व ज्यायू कविता थें च्वःगु छुँ 


SSS SSS SVN 


[१०० ! साहित्यया सुलच 


NAAN AANA AAAI 


मदु । थ्व खे धायूबले आपाः मनूतयूसं विश्वास काइमखु, श्रयनं झौगु 
हृदय व चित्तयात छस्वा याना कविता ब्वनिबले घौछि बाघों जक 
_जुतां जीवन व ब्याक्क वाह्य जगत नाप तादात्म्य याना बीगु खँय्‌ 
सुयां मतभेद मदु। ” घयागु खें कवि सी. डे. ल्युसँ थःगु कविता 
संग्रहया भूमिकाथू धया तःगु दु। 

२००२ साले मेमेपिं पासापि नापं कारामोचन जुसेलि कविजं च्वया 
दीग 'खुपु बाखंचा, हनागा व नह गस्बाँ' यागु ने उल्लेख मयायूगु वयक 
यागु थौंतकया परिचय बियागुली अपूण हे जू बनि । .' खुपु बाखंचा 
कवियागु गद्य कृति खः। थुकी छुंन्हूगु खे धायूगु सिबे प्राचीनता- 
यागु मोह अप्यो खने दु, थुकी थाय्‌ थासे नेवाः समाजया बांलाक 
चित्रण जूगुदु । कथातत्वे थुपिं सफल मखु सां थुकियागु गद्यात्मक 
प्रवाहं याना आपा सिया प्रिय जूगु दु । “ कल्या है मखुत ' धयागु 
बाखने भ्वेन्याःगु छयैँयागु चित्रण यायत वयकल॑ च्वयादिल-- 
४ राइटर श्यामसुन्दरया लगं छ्य' थो. धूमधाम, चुके ला 
खुना च्वंपिं भरीतयूगु घाराघुर बुइगले म्ह्यायूमचा भिनामचात 
ब. फुकीतयूगु कलाकुलु, विशेष यानाः स्वाह्वाने जूजंतयूगु थाहाँ 
कहाँ नं छयं छक्खाँ ज्यायू ब्वां जुया च्वंगु थें च्वं । न्ह्याथाय्‌ 
स्वःसां मोमो, गनं मनूतयूशु, गनं वस्तुतयगु-- छख्य फलंफः ला, 
मेख्य बजिया द्वे । थुख्य तुकंचा ल्यया च्वंपिं ल्यास्यचातस्यं 
चुडि छिलिछालि न्यायका च्वंसा उख्य फसिपु कायगु लोभं 
मचातस्यं फसि सोसोयाय थें गवारा ग्वारा त्वीका च्वंगु। थ्व 
फुक आयोजन, सकल थः थितिपिनि आगमन छाय ! थों वया 
क्यह पूण प्रभाया कल्या हयिशु ह! परन्तु पूण प्रभा! गन 

मस्यु । ढाजुद्वास्या लिमलाः गबलें कयाय्‌ गबलें चुके । मांझनं 
घुकूया लुखां द्वाहाँ. प्याहाँ जुयाः वयातं थ्वयात ज्या ब्वया 
ज्वीगु | तताःजुल्ल ? व ला फुकी ताभत क्यहे भतपि . नाप ख्या: 
ल्यायगुली हे व्यस्त । परन्तु वैगु उगु हास परिहासे नं बराबर 
र चिन्ता तोपूब: थें ब छको निको अनं. तं, तर गन वनिगु 
मस्यु  पलख. खन्य मदे, तुरन्त थ्यंकः वे. न्हिलि,, हालि, हानं 
तनि । श्यामसुन्द्रया -किचाधंगु-- अमि छथ याय्‌, सःस्ह 
मामं परिचालन याना तःगु परिवार थुलि हे । केवल पूर्णप्रभा 
तोता: सकलें थःथःगु ज्याय तत्पर | सेपिं ज्याय्‌ च्वंवःपि 
थःथितिपिनिगु ला खें हे मन्त |? थुकिं कबियागु नेवाः संस्कृतिया 
नाप नाप॑ उकी ज्वौगु अनुभूतिया सजीव वणुन कयं | थ्व ब्वना सुं नेवालं 
मै थःगु छुय जुइगु भ्वंयात छक; बालाक लु*\मकुस मगा; । थथ्य 
सजीव चित्रण यायूत माक्क भाषा वयकःयागु बसे दु, हनं थायू थासे 
बांबांला$गु वाक्य व वाक्यंशतयूसं याना थ्व गद्य शैलीयागु छगू बांलागु 
दृष्टान्त जूबंगु दु-- “ ख्वा: चुलाः नय्‌ ज्यूला ”, “ शत्यरनेही ख्वबि 
सुखया आशं वःहझ स्वार्थी पासा अजःयात कक्कु तिना छवय 
धुंकल” , “ आः वैशाखं आपा: स्या इही जूगुलि प्रकृति नं 
बाह्य प्याहाँ बल ।? मेगु 'पो? कहानी सँदेशे वनिह्म भाःतयात बिंदा 
बीझ मिसाया चित्रण थयू जूगु दु--* कुझुदया पाः बल । शुलि बं ` 
पलाः छीत स्वत, उलि पला: ल्याहाँ वनिगु। गुलि ई धोनीत 
सनिशु उलि हिकं पनिशु | ख्वबि ! बं ला हिति-धाः नाप स्पद्धी 
याःगु ला मस्यु यगु हे मखु । छह अन न्होने सं च्वंझा मिसां 
वयात घयूपुनाः यंकल, गाच्वतं ख्वा; तोपुयाः न्ह्योञ्यात । 

'नर्कीपिसं “हायू ख्वय्‌ मत्यो ” धका न्वात । ¦ छिलिक्क' वयागु 
हाते-छतका दां लात, वया मन चींक मिंक हंकुबलेयागु ग्वय्‌ निगः 
लुमनाः व दां उकिया पल्यसा थें खन। काचाक पालि भोपुल, 
तर पालि छथलं थ्यूगु मखु, बॅय्‌ हे लात । अले वयात छख्य 
साला यंकल | जोसि वल, छू छु मन्त्र ब्वनाः लखं हाः हाः 
यांत । “ अय्‌ हुं सुकंदायू तूति भचा तँ, सल कसेया? घाधाँ 
शशिसुन्दरयात स्बाहाने कतयन । च्वते, मातने, छथरी तँ पत्ति 
सगं कयाः शशिसुन्दर मूलुखां प्याहाँ वन, किन्तु वयाशु मने 
कुमुदया व ललःधा:गु मिखा व खाखातूगु सः, विशेष यानाः व 
मचा घयपुना च्वंशु दृश्य छगूया लिपा मेगु छायाचित्र थें 
चाःहुला च्वन | ” “ च्वन्यत ला व मतया न्ह्योनेसं फेतुना च्वन, 
तर बेशु भने संसार चाःहू बना च्वन ” “ अन च्वंगु सतं 
वयागु ,बिरह व्यथा सह याय्‌ मफयाः न्हाचःतु दलुखे ख्वा: 
स्वीक्य धंकल । ” आशाया बलचा कहानी--“ याने लाक थःगु पाः 
च्वन्यगु बलचा छगु समुद्रे बाफसं कःगु जहाज थें लुकं बीत 
चाःचा हिला च्वंगु खन । शुकी च्वना: व दरिद्रताया समुद्र 
पार बम्यत स्वःगु खः | ” शिवसुन्द्रीया सः कहानी नं “थ्व च्यान्हु 
भिन्हुया समययात वं घो तया च्बंह्म जोसि थें पला पला यानाः 
निना: च्वन ।?, तर बया विचलित सन बल्लाक ताना तःगु 
ख्वताकिले हा:गु खुसि थें उघ्रिमे ल्याहाँवइ।” थुगु प्रकार नेवाः 
संसारलिसै पूर्ण परिचय दगु बयकःयागु कलर पिहॉबःगु आधुनिक 
चेतनायात उदूभा सित याइगु कृतियात थौं .कन्देथ। नवयुवकपिसँ आशा 
पूर्ण दृष्टि पिया हे ज्वनिगु जुलः। 

भी भाषायू भी कवि चित्तथर [ १०३] 


थ्व खुपुबाखंचा च्वया नेवाःभाष कहानी च्वयूगु ज्या न॑ वयकलं हे 
छुना दिल | कथा कहानी, गल्प अर्थात्‌ बाखंचात थौंकन्हेयागु जोवने 
अत्यावश्यक थें जवी धुंकल । बाखं च्वयगु व कनेगु प्रथा ला न्ह्यागु 
संसारे नं द॒ हे दुगुखँ खः, तर थोंकन्हेयागु ढगं भीसं गुगु च्वयगु याना, व 
आधुनिक पश्चिमी कथा प्रणालीं प्रभावित जुया जूगु खः | गोमयजुया 
बाखं, ग्रष्ट्मी ब्रतया बाखं. व मेमेगु घो च्वलेचा आदि बाखने भोगु 
पुलांगु।कथा साहित्ययागु क्रमागत सम्बन्ध अवश्य दु । उकिया निति 
भीसं थोंकन्हे कथा च्वयगु पश्चिमी प्रणालीं प्रभावित जुयाजक मखु, 
भीगु `पुलांगुया नं समयानुसार बिकसित रूप खः । भाषायागु पूर्ण 
अधिकार ब संस्कृतियागु परिचय आदि लिधँसा दुगुलिं वयूकया 
वाखंचात पिनेयागु ग्रर्थात्‌ पाश्चात्य परिपाटीं प्रभावित जूगु मखु, 
थनयागु हे मौलिक विषय है खः धयागु प्रतीत जु वं। ' अन्धकार ? 
'वयागु चिकिचापुगु बाखने छजो ला व लुसि थें जुया च्वंपिं दम्पतितयू 
जीवन मृद्युयागु कठोर तथा ग्यानापुगु करतूत गयू फाया बी धयागु 
नायू गु मर्मस्पशौँ वर्णन दु । “कल्या हे मखुत' बाखने छम्ह ग्वाज्यो लिसे 
बिहा जुड त्योम्ह नवयुबतियागु विवश वर्णन । छम्हेसित वलिदान 
बिया नं थःगु विजय माःपइगु संकुचित समाजया अभिमान व घमण्ड 
यात सीमदथक वक्रोक्ति जूगु दु। (पी? बाखन ल्हासावू बनेञ्याः वंम्ह 
युवक सी, छये विहा थाना ला बला जक हन्य धुंम्ह कलाःयात आघात । 
विधियागु बिडम्बना --थुकी नं समाजयायु चिकिचा ब्यागु लँयू वलिदान 
जुइम्ह छम्ह प्राणीया विवशताया वर्णन | “ग्राशाया बलचा? कृपकतयशु 
जीवनयागु करुण चित्रण । थुको विधियागु कटु विधाने भसुकाः 
व ख्वबियागुबाँलाक वर्णन जूगु दु । "शिवसुन्द्रीया सः? थ्व बाखने भीगु 

[ १०४] साहित्यया सुलचं 


मानव जीवनयागु आशा, आदर्श दरिद्रता तथा क्रुर दमन॑ याना गथ्य 
चर्केनाचूर जुइ, उकियागु बाँलागु चित्रण जूगु दु । कथातत्वया दृष्टि 
थ्व बार थ्व सफूयागु दक्कसिबे सफलगु खः। “थःगु हे मूर्ति  थुगु 
बाखने छुद्द कलाप्रेमी छुक्म गरीब कलाकारयात दया आधिक सहायता 
बी, थः थायू लही । कलाकार चित्र च्वइ, थःगु समस्तं क्षमता व 
शक्ति व्ययं यानाः थङह्व दशं प्रेमिकाया । तर तारतम्य॑याना व 
कलाकारया कल्पना देवीया साकार मूर्ति ला व हे कलाप्रेमीया ग्हाय्‌ 
कलादेवी लाना च्वनि । ४ | 


हृन[गा ' छगू प्रकारं झौगु भाषाया पत्रिका खः । थुकी कविता, 
कहानी, निबेन्त्र, एकांकी, गयकविता ख्यालः व पत्र याना चिकी हाकःगु 
हृयगू साहित्यया अंग ८ | थुकियागु विशेषता उगु समये नेपाल भापां 
पत्रिका पिकायके मब्युगुलिं पत्रिकाया अभाव पूर्ति याथूगु हे जक खत । 


4 नहूगु स्वां ? कवि जेल पिने वयू घुंकायागु समय समययागु च्यापु 
कविता या संग्रह खः। रीति अलंकार श्रादि व्याकरणं याना थःगु 
सुन्दर सुकोमल भावनायात गर्ने गने सयातुयु पह जूवंगु द । शिर्षके 
न॑ प्रतीकतायात प्रधान स्थान बिया तःगुत्ति ब्वनिपिन्त थाकु] द्‌ । 


साहित्य क्षेत्रे वयूकःयागु थःगु कृति पाख्य संक्षिप्त वणुन जा जुल । 
तर सुँ मनू थाहाँ बयूत विशेष याना साहित्य क्षेत्रे करपिन्त नं थाहाँ 
वयुकेत ब पिकाथूत प्रशस्त अवतर बीमा; घयागु वयूकःयागु विचार 
खः। भीगु माषे सफू च्वया उकिं लब; काय घयागु खेँ “पा स्यंक्ा 
मुलु बने ज्यायूगु ' । तर झो कविया उद्देश्य ध्यबा व्यय याना सां थः 
जक पिहाँ बया कवियागु यशं तोपुया धन्य धन्य धायकेयु मखु । 

भी भाषाय्‌ भी कवि चित्तधर [१०५] 


भाषायागु उन्नति याना थुकियात कः भः धायकेगु कविया तपस्या खः. 
व्रत खः, आशा खः | थःगु समस्त घन जन भाषायागु सेवाया निम्ति 
श्रपण यानाः सफू च्वया नं पिकायू मफया च्वंगु सौस्वां, ख्वबि, निबन्ध 
छुपुचः व बाखंपुचः आदि सफू थःगु ध्यबा तया पिकाया ख्वंगु दु । 
हानं च्वइपिंन्त माःगु खाह्यलि बिया भूमिका आदि च्वया गोगूखे 
सफू पिक्रादूका न॑ च्वंगु दु । हानं बीरगंजया नेपाल राष्ट्रिय बिद्यापीठं 
भीगु माषायात मान्यता बीकुगुली नं वयकःया प्रमुख ल्हाः दु । शुकिं 
याना वयकःया गुरु स्वर्गीय कवि योगतीरसिंया थुगु स्वप्न छुं सार्थक 
जुड्गु लक्षण खन्यदत-- 

“ नेपालभाषा जीण जू गु अल्सि मचासेभिक्य नु, 

भारतीय शास्तरभवनं मान श्वेतः बीक्य नु” । 


थथ्य भाषा सेवायायशु उपक्रमे वयकलं धर्मादय पत्रिका प्रकाशित जुगुली 
ग्राहक दयक्यगु निस्यं करपिनि लेख संशोधन याना लेख ल्ह्येगु, 
च्वइपिंत माक्क उत्साह बीगु व पत्रिकायात स्थायीत्व बीत बराबर थम 
चन्दा बियाः, मेमेपिंके म॑ चन्दा कया छुवयगु ज्याया अभिभारा नं कया 
दीगु खः । नेपाल भाषा परिषद्या नं वयकः'मन्त्री, मन्त्रो जक मखु नेपाल 
भाषा परिषद हे वयकः । भाषा सेवा जक मखु साहित्यया वयकः 
महारथी, थ्व खै जिं च्वयू क्यनेगु प्रयत्न यानागु दु । हिन्दी महाबीर 
प्रसाद द्विवेदीजुं थःगु तनमन लःहा थें जक मखु ग्रफ फलयागु छुं 
व्यक्तिगत आशा मयास्यं बयकलं नेवाः भाषायात थकया दिल | चात्थ 
घायूमाल घाःसा थःगु अति उज्जलगु अतीत दया नं राननोतिंक 
जाल-मेलँ याना दबेयाना तःगु भाषायात थकायूत थःगु क्षमता ब्याक्क 
समर्पण याःह्म एकमात्र व्यक्ति वयकः खः। बयकल महाकाव्य च्बया 

[ १०६] साहित्यया झुलचं 


झीगु साहित्यया गुलि सेवा याना दिल उलि हे प्रायः कदले धुंकुगु 
भायूया स्तम्भयात तस्वाका दिल । नेवाः मात्रया वयकः प्रति गौरव 
दयमाः, ममता दयमाः मखुसा झीसं भीत वास्ता हे मयाःगु प्रमाणित 
जूवनि | श्राश्यात थुलिं । श्रयनं जि स्यूगु ला छयंगू , ला, हि, के याह 
भीसं हिं हि नापलाना साधारण खना च्वनाझ व्यक्ति नं वयागु ज्या तथा 
मेगु गुणं याना असाधारण जुइफु, उकिया दृष्टान्त खः-- थ्व भी कवि । 

पिकाःपाखें 

थ्व नेपाल भाषा सफू गू गू खः। थ्व नेपाल 
भाषा साहित्यं स्बदँ प्यद॑ थुखे याःगु 
ज्याया ग्यसु क्यनिगु तलाजु धयादिसँ वा दिग्दर्शन 
याकइगु सुलचं, न्हागु घाःसां लोगु थ्व ' साहित्यया 
सुलचं ? थुलि याकन “नेपाल भाषा परिषदं › पिकाय_ 
दुगु संस्था व भाषायात नं छगू तद्ध'गु हषेया खे खः । 
छाय्‌ धाःसा थुजागु सफुलिं लेखक, पाठक व प्रकाशक 
बर्गयात नं छपलाः हे मटक पलाः छिकेगु स्वइ । गुगुलिं 
यानाः भाषा प्रेमीपिसं ध्यबा ब समयया नं भतिचा हे 

अपव्यय मयासे साहित्यया उन्नति यायां यने फइ | 


= प्रकाशक 

ड्ग नेपाल भाषा परिषद सैयैगु न॑ बाबाला] प्रक कफ 

पिकायशु, ग्वसाः गवया च्यंगु दु | स्कूल पाठा ५0 लोग; 

बीरगज विद्यापीठया पाठ्यक्रमयात माःगु ब साहिस्यिकपिन्त पो)? कबिता, 
कहानी, निबन्ध व नाटक श्रादि आदि। 


उदी मध्ये पिकाय धुंकुगु सफू शुषि ख!--- 


| 
(१) योग-सुधा-- स्वगीय कवि योगवीरसिया काता श्री, 


संक्षिप्त जीवन चरित्र शक्ति ७०७ ०००: ad १,10१ "NM 


(२) नेपाल भाषा गय च्वयगु >-मोग भाषाया व्यावहारिक 
शब्द शुद्धि विवार) ले० (हृदय! १०. 7१7.११” “71. मु. | १० 


| (३) सस्तय नप्यवःसा-- ले० भी पूण पथिक) । वर्णं रिवय उधी 
भुंकाः ध्वयकःयागु हे मस्त द दँ? सफू न्वने धुनेव ब्वंके लोगु | मू. | ३० 
| (४) निबन्ध परिचंय-- थुकिंया लेखक मा० काशीणाण दती, 
| बो० ए० खः | थुको वर्णनात्मक, घटनात्मक ब विचारात्मक पा) ९९ 
“निर दु | प्रवेशिका बा म्याद्वीकुलेसन परीक्षाया नितिं जो] | भ. । ७ 


| ( ५) साहित्यया शुलचं=- थ्व १० गू समाक्षीचन।/1क गोप 
संग्रह खः । संग्रद्‌ कर्ता प्रसिद्ध समालाचक,श्री रत्वप्वज | + ५७ 

